Echmuvodu Ulakam / എച്മുവോട് ഉലകം: ഇനിയും ഇനിയും കടം തരുന്നവരും .... പിന്നെയും പിന്നെയും കടം വാങ്ങുന്നവരും\nഇനിയും ഇനിയും കടം തരുന്നവരും .... പിന്നെയും പിന്നെയും കടം വാങ്ങുന്നവരും\n( കുടുംബമാധ്യമത്തിലെ സ്വകാര്യത്തില് 2012 സെപ്തംബര്7നു പ്രസിദ്ധീകരിച്ചത്. )\nവന് നഗരങ്ങളില് പാര്‍ക്കുമ്പോള് കൊടും ദാരിദ്ര്യത്തിന്‍റെ കാണാപ്പുറങ്ങള് മാത്രമല്ല, മുന്നിലെത്തുക. ആഡംബരത്തിന്‍റെ സീമാതീതമായ പ്രദര്‍ശനങ്ങളും അനിര്‍വചനീയമായ വര്‍ണപ്പകിട്ടോടെ കണ്മുന്നില് വിടരും, പണമെന്നത് ഇത്ര മേല് സുലഭമായ, അതുകൊണ്ട് തന്നെ നേടുവാന് നന്നേ എളുപ്പമായ ഒന്നാണോ എന്ന് തോന്നിപ്പിക്കുന്ന മട്ടില്.... വീതിയേറിയ രാജകീയമായ റോഡുകള് നിറഞ്ഞൊഴുകുന്ന വലിയ ആഡംബര കാറുകളും അംബരചുംബികളായ കെട്ടിടങ്ങളും അതിഗംഭീരങ്ങളായ വ്യാപാരസമുച്ചയങ്ങളും പടുകൂറ്റന് വാസസ്ഥലങ്ങളും തിരക്കിട്ടോടുന്ന മനുഷ്യരും നമ്മുടെ രാജ്യത്തിന്‍റെ കണ്ണഞ്ചിക്കുന്ന മുഖചിത്രമാണ്.\nമുഖചിത്രം മാത്രം നോക്കി പുസ്തകത്തെ നമ്മള് വിലയിരുത്തുകയാണെങ്കില് കോടിക്കണക്കിനു മനുഷ്യരുള്ള ഈ രാജ്യത്തെക്കുറിച്ച് അലോസരപ്പെടുവാനോ ഉല്‍ക്കണ്ഠപ്പെടുവാനോ ആധി പിടിയ്ക്കുവാനോ യാതൊന്നുമില്ലെന്ന് വിചാരിക്കാവുന്നതേയുള്ളൂ. നമ്മള് പുരോഗതിയില് നിന്ന് പുരോഗതിയിലേക്ക് കുതിച്ചു ചാടുകയാണെന്നും കരുതാം. അടുത്ത ഭാവിയില് സൂപ്പര് പവര് ആകുമെന്നും നമ്മള് ഭാരതീയരുടെ വിരല്‍ച്ചൂണ്ടലിനനുസരിച്ച് “ ചാടിക്കളിക്കടാ കൊച്ചുരാമാ “ എന്ന മട്ടില് ലോകം ചൊല്‍പ്പടിയിലാവുമെന്നും വിശ്വസിക്കാം. യഥാര്‍ഥത്തില് അങ്ങനെ നമ്മെ വിശ്വസിപ്പിക്കാന് ആവശ്യമായ കഠിന പ്രയത്നം ഭരണകര്‍ത്താക്കളും കൊടും പണക്കാരും മതങ്ങളും പിന്നെ വ്യവസ്ഥിതിയും ഒത്തൊരുമിച്ച് നടത്തുന്നുമുണ്ട്.\nസമ്പത്തിന്‍റെ ധാരാളിത്തവും കെട്ടുകാഴ്ചയാകുന്ന അതിന്‍റെ അഴകും പ്രദര്‍ശിപ്പിച്ച് ഇല്ലാത്തവനെ കൊതിപ്പിച്ച് കൊതിപ്പിച്ച് കഷ്ടത്തിലാക്കുന്ന സവിശേഷമായ ഒരു രാജ്യതന്ത്രജ്ഞതയിലൂടെയാണു നാം ഇപ്പോള് കടന്നു പോയിക്കൊണ്ടിരിക്കുന്നത്. ഒരാള് പച്ച മാങ്ങ തിന്നുകൊണ്ടിരിക്കുന്നത് കാണുന്നവര്‍ക്കൊക്കെ വായില് വെള്ളമൂറുന്നതു പോലെ, അത്രമേല് സ്വാഭാവികമായിട്ടുള്ളൊരു കെണി വെച്ച് പിടിക്കുകയാണെന്ന് സാധാരണക്കാരായ നമ്മള് പെട്ടെന്നൊന്നും മനസ്സിലാക്കുകയില്ലെന്നതാണു ഈ കൊതിപ്പിക്കല് വിദ്യയുടെ സര്‍വതോമുഖമായ വിജയം.\nകുറച്ചു കാലം മുമ്പ് വരെ കടം വാങ്ങി നമ്മള് ഒരു വീടു വെയ്ക്കുമായിരുന്നു. എന്നിട്ട് വര്‍ഷങ്ങളോളം, പലപ്പോഴും ജീവിതാന്ത്യം വരേയ്ക്കും ആ കടം അടയ്ക്കാന് ബുദ്ധിമുട്ടുമായിരുന്നു. ചില ഗൃഹോപകരണങ്ങളും വളരെ ദുര്‍ലഭം ചിലപ്പോള് വാഹനങ്ങളും കടത്തില് വാങ്ങുമായിരുന്നു. എങ്കിലും കടമുണ്ട് എന്നു പുറമേ ആരെങ്കിലും അറിയുന്നത് വളരെ മോശമായ , അപമാനകരമായ ഒരു കാര്യമായാണു കരുതപ്പെട്ടിരുന്നത്. കടക്കാരന്‍റെ അവസാനിക്കാത്ത ദൈന്യത്തെക്കുറിച്ച് നമുക്കെല്ലാവര്‍ക്കും ഉള്ളിലൊരു ധാരണയും വലിയ ഭീതിയുമുണ്ടായിരുന്നു.\nയാതൊരു ധനവരുമാനവുമില്ലാത്ത ജോലികള് മാത്രം ജീവിതകാലം മുഴുവന് ചെയ്യുന്ന സാധാരണ വീട്ടമ്മമാര്‍ക്കു പോലും മൊബൈല് ഫോണുകളിലൂടെ കടം തരട്ടേ? ക്രെഡിറ്റ് കാര്‍ഡ് തരട്ടേ? എന്ന ചോദ്യങ്ങളും ദാ, ആ കടയില് ഈ ഓഫറുണ്ട്, ഇത്ര കിലോ പഴയ സാധനം കൊടുത്താല് ഇന്ന പുതിയ സാധനം കിട്ടും, ആ ഹോട്ടലില് കയറി ബിരിയാണി കഴിച്ചാല് ഇന്നയിടത്ത് ടൂര് കൊണ്ടു പോകും എന്ന മട്ടിലുള്ള അറിയിപ്പുകളും ഇപ്പോള് സദാ ലഭ്യമാകാറുണ്ട്. വെറുതേയാണോ ‘ നിങ്ങള് മാമുണ്ടാലും ഇല്ലെങ്കിലും കൊള്ളാം, അത് ഞങ്ങള്‍ക്കറിയണമെന്നില്ല. എന്നാല് എല്ലാവര്‍ക്കും നിശ്ചയമായും മൊബൈല് തരാം, അല്ലെങ്കില് ഒരു കുടുംബത്തിനു ഒരു ടി വി തരാം ‘ എന്ന ഭരണാധികാരികളുടെ വാഗ്ദാനമുണ്ടാകുന്നത്! കുറച്ചു കാലം മുമ്പെന്ന പോലെ നമ്മള് വീട്ടില് നിന്ന് പണവും സഞ്ചിയും എടുത്ത് വസ്ത്രം മാറി, മുടിയും ചീകി പുറത്തേയ്ക്ക് ഇറങ്ങണമെന്നില്ല. പ്രലോഭിപ്പിക്കുന്ന വിപണിയുടെ മാസ്മരികലോകം നമ്മള് ഓരോരുത്തരുടേയും വീടിനുള്ളില് തന്നെ സ്ഥിര താമസമാക്കിയിരിയ്ക്കുകയാണ്, മൊബൈല് ഫോണിലൂടെ, ടി വി യിലൂടെ... തളര്‍ന്നു വീഴുവോളം സാധനങ്ങള് വാങ്ങിക്കൂട്ടാനും അവസാനമില്ലാതെ പണം ചെലവഴിയ്ക്കാനും നമ്മേ നിരന്തരം ആഹ്വാനം ചെയ്തുകൊണ്ട് ..........\nഅടുത്ത ആളെപ്പോലെ അല്ലെങ്കില് അടുത്ത വീട്ടിലെപ്പോലെ ആവാനാണോ നമ്മള് കടം വാങ്ങിച്ചു പോകുന്നത്? ആയിരിക്കണം. നാലാളെപ്പോലെ ജീവിക്കാനാണല്ലോ എപ്പോഴും മനുഷ്യര്‍ക്ക് താല്‍പര്യം. ഇക്കാര്യത്തില് ആണും പെണ്ണും തമ്മില് ഭേദമൊന്നുമില്ല. പൊതുവേ പുരുഷന് കടം വാങ്ങുന്നത് മദ്യപനല്ലെങ്കില് തീര്‍ച്ചയായും സ്ത്രീയുടെ പ്രേരണകൊണ്ടാണെന്ന് നമുക്കൊരു ഉരുക്കുറപ്പുണ്ട്. ആഡംബരം കാണിക്കുവാന് ഇഷ്ടപ്പെടുന്നത് സ്ത്രീകളാണെന്നതാണ് ആ ഉറപ്പിന്‍റെ ഏറ്റവും വലിയ സാമൂഹിക വിശ്വാസം. പാര്‍ക്കുന്ന വീടായാലും ധരിക്കുന്ന സ്വര്‍ണമായാലും സഞ്ചരിക്കുന്ന വാഹനമായാലും വില കൂടിയ ഇലക്ട്റോണിക്സ് ഉല്‍പന്നങ്ങളായാലും സ്വത്ത് എന്ന നിലയില് ഇപ്പറഞ്ഞതിന്‍റെയൊക്കെ ആത്യന്തികമായ ഉടമസ്ഥനാകുന്നത് എന്നും പുരുഷനാണെങ്കിലും അവയിന്മേലുള്ള അടങ്ങാത്ത ആശ എല്ലായ്പോഴും പെണ്ണിനാണ് എന്നാണ് വിശ്വസിക്കപ്പെട്ടു പോരുന്നത്. ആഡംബരമരുതെന്ന് സ്ത്രീകളെ എല്ലാവരും തരം കിട്ടുമ്പോഴെല്ലാം ഉപദേശിക്കാറുമുണ്ട്.\nകാര്യങ്ങള് അങ്ങനെയൊക്കെയാണെങ്കിലും ഉത്തരവാദിത്തമുള്ള മനുഷ്യരെന്ന നിലയില് പ്രത്യേകിച്ച് അടുത്ത തലമുറയോട് അധികം പരിഗണന പുലര്‍ത്തുന്നവരെന്ന നിലയില് സ്ത്രീകള്‍ക്ക് ചില അധികച്ചുമതലകളുണ്ടെന്ന് എനിക്ക് ചിലപ്പോഴൊക്കെ തോന്നിയിട്ടുണ്ട്. എന്നില് ആ തോന്നല് പെരുകി വരാന് അടുത്ത് കാണാനിടയായ ഈ കാഴ്ചയും ഒരു കാരണമായി എന്നും വേണമെങ്കില് പറയാം.\nഒറ്റമുറി വീട്ടിലെ ഏറ്റവും വലിയ ആഡംബരമായിരുന്നു ആ കൊച്ചു ടി വി. കുട്ടികള് വായും തുറന്ന് ടി വി കണ്ടിരിക്കുന്നത് വഴിയിലൂടെ പോവുമ്പോള് കാണാന് പറ്റുമായിരുന്നു. അതാണ് ഒരു ദിവസം വൈകുന്നേരം അലമുറക്കരച്ചിലിന്‍റെ അകമ്പടിയോടെ, കടം ഒടുക്കിത്തീര്‍ക്കാനാവത്തതുകൊണ്ട് ബലമായി എടുത്തുകൊണ്ടു പോകപ്പെട്ടത്. കുട്ടികള്‍ക്കായിരുന്നു താങ്ങാനാവാത്ത വിങ്ങിപ്പൊട്ടുന്ന സങ്കടം. കഴിവുകെട്ട ആരോഗ്യം നശിച്ച ഒരു നായ സ്വന്തം വാല് കാലുകള്‍ക്കിടയില് തിരുകി പതുങ്ങിയിരിക്കുമ്പോലെ ആ വീട്ടിലെ ഗൃഹനാഥന്, ചുരുങ്ങിച്ചെറുതായി തലയും കുമ്പിട്ട് നിശ്ബദനായിരിക്കുന്നുണ്ടായിരുന്നു. അപ്പോഴാണു മെലിഞ്ഞു ഒട്ടിയ ദേഹവുമായി അവള് വന്നത്. കുട്ടികളുടെ അമ്മ. അലമുറയിടുന്ന കുട്ടികളോട് ആ ടി വി ഒരു അത്യാവശ്യമല്ല എന്ന് അപാരമായ മന:സ്സാന്നിധ്യത്തോടെ, ഒരു തുള്ളി കണ്ണീര് പൊഴിക്കാതെ അവള് പറഞ്ഞു മനസ്സിലാക്കി. കരച്ചില് നിറുത്തിയ കുഞ്ഞുങ്ങള്‍ക്ക് പൊതിഞ്ഞുകൊണ്ടു വന്നിരുന്ന അപ്പമോ മറ്റോ വളരെ സ്നേഹത്തോടെ അവള് വിളമ്പിക്കൊടുക്കുന്നതും ഭര്‍ത്താവ് അവളെ നോക്കി തീവ്രമായ സ്നേഹത്തോടെ പുഞ്ചിരിക്കുന്നതും ആ സന്ധ്യാ പ്രകാശത്തില് അപ്പോളുദിച്ച ചന്ദ്രനെ കാണുമ്പോലെ മനോഹരമായ ഒരു ദൃശ്യമായിരുന്നു.\nഅത്യാവശ്യങ്ങളും ആവശ്യങ്ങളും അനാവശ്യങ്ങളും തമ്മിലുള്ള അതിര് വരമ്പ് മനസ്സിലാക്കാനും അതിലുറച്ചു നില്‍ക്കാനും നമുക്ക് സാധിക്കണം. അതിന് അതി കഠിനമായ ഇച്ഛാശക്തി ആവശ്യമാണ്. നിര്‍ഭാഗ്യവശാല് ആ ഇച്ഛാശക്തി വളര്‍ത്തുന്നതിനു പകരം ആകാവുന്ന മാര്‍ഗങ്ങളെല്ലാം ഉപയോഗിച്ച് കൂടുതല് കൂടുതല് പ്രലോഭനങ്ങളില് കുടുക്കി നമ്മെ മയക്കിക്കിടത്തുവാന് എല്ലാവരും മല്‍സരിച്ചു പരിശ്രമിക്കുന്നു. കാരണം ഇച്ഛാശക്തിയുള്ള ജനതയെ കൊടും പണക്കാരനും തീവ്ര അധികാരവും വികല മതബോധവും ഇവയെല്ലാം ഒത്തുചേര്‍ന്ന് സംരക്ഷിക്കുന്ന നമ്മുടെ വ്യവസ്ഥിതിയും ഒരു പോലെ ഭയപ്പെടുന്നു. ആ ജനത എവിടെയുമുണ്ടാകാതിരിക്കാന് ആവുന്നതെല്ലാം ചെയ്യുന്നു.\nവിത്തും വളവും കാര്‍ഷികോപകരണങ്ങളും തൊട്ട് റോക്കറ്റ് വരെ, സോപ്പു തൊട്ട് സോഷ്യലിസം വരെ എന്തും കടത്തിനു കിട്ടുമെന്നാണ് നമ്മോട് എല്ലാവരും എപ്പോഴും പറയുന്നത്. നമ്മുടെ ഏറ്റവും പുതിയ സെന്‍സെസ് റിപ്പോര്‍ട്ട് അനുസരിച്ച് ഗ്രാമങ്ങളില് ആള്‍ത്താമസം കുറയുകയും നഗരങ്ങളില് അത് ക്രമാതീതമായി വര്‍ദ്ധിക്കുകയുമാണത്രെ. കടം വാങ്ങി കൃഷി ചെയ്ത്, കൈയില് ഒന്നുമില്ലാതായ പാവപ്പെട്ട മനുഷ്യര് ജീവിത മാര്‍ഗം തേടി നഗരങ്ങളിലേക്ക് പലായനം ചെയ്യുകയാണ്. ഇടത്തരം നാഗരികര് കൂടുതല് മുന്തിയ നാഗരികരാകാന് കടം വാങ്ങുന്നു. മുന്തിയ നാഗരികര് അതിലും കൂടുതല് മുന്തിയ നാഗരികരാകാന്.....\nനമ്മള് ആര്‍ക്കെല്ലാമോ വേണ്ടി കൂടുതല് കൂടുതല് ദരിദ്രരാക്കപ്പെട്ടുകൊണ്ടിരിക്കുകയാണ്. കടക്കെണിയില് കുടുങ്ങി വീര്‍പ്പു മുട്ടുന്ന ഒരു ജനതയായി നാം മാറുകയാണ്. നമ്മുടെ രാജ്യം നമുക്കോരോരുത്തര്‍ക്കും തലയെണ്ണി കടപ്പെടുത്തിയിരിക്കുന്നത് മുപ്പത്തിമൂവായിരം രൂപയാണെന്ന് ഇക്കഴിഞ്ഞ മേയ് മാസത്തില് സര്‍ക്കാര് പത്രക്കുറിപ്പുണ്ടായിരുന്നു. മറ്റൊന്നിലും ഇല്ലെങ്കിലും വീട്ടിത്തീര്‍ക്കാനുള്ള കടത്തില് നമുക്ക് സമത്വം ലഭിച്ചിരിക്കുന്നു.\nകടം, കടം സര്‍വത്ര കടം ..... നമ്മുടെ വീടുകളിലും മഹത്തായ നമ്മുടെ രാജ്യത്തിലും...\nകടംവന്ന് കടംവന്ന് എല്ലാം മിടുക്കന്മാര്‍ക്ക് തീറെഴുതി കൊടുക്കേണ്ട\nആദ്യവായനയ്ക്കും അഭിപ്രായത്തിനും ഒത്തിരി നന്ദി, തങ്കപ്പന് ചേട്ടാ.\n"ഇച്ഛാശക്തിയുള്ള ജനതയെ കൊടും പണക്കാരനും തീവ്ര അധികാരവും വികല മതബോധവും ഇവയെല്ലാം ഒത്തുചേര്‍ന്ന് സംരക്ഷിക്കുന്ന നമ്മുടെ വ്യവസ്ഥിതിയും ഒരു പോലെ ഭയപ്പെടുന്നു. ആ ജനത എവിടെയുമുണ്ടാകാതിരിക്കാന് ആവുന്നതെല്ലാം ചെയ്യുന്നു. " Thought of the day Congrats echmu\nനമ്മള് ആര്‍ക്കെല്ലാമോ വേണ്ടി കൂടുതല് കൂടുതല് ദരിദ്രരാക്കപ്പെട്ടുകൊണ്ടിരിക്കുകയാണ്.\nഇവിടെ, കിട്ടാവുന്ന ബാങ്കുകളില് നിന്ന് എല്ലാം ക്രെഡിറ്റ് കാര്‍ഡില് പണം വാങ്ങി അവസാനം ഒരു അവധിക്കു നാട്ടില് പോവ്വാന് എത്തുമ്പോള് എയര്‍പോര്‍ട്ടില് നിന്ന് നേരിട്ട് ജയിലിലേക്ക് പോവേണ്ടി വരുന്ന പലരെയും പറ്റി കേട്ടിടുണ്ട്..\nഇപ്പോള് കാശ് .. ബാകി പിന്നെ വരുന്നിടത്ത് വെച്ച് കാണാം എന്ന ഈ ചിന്താഗതി പലപ്പോഴും എച്മു പറഞ്ഞത് പോലെ മറ്റുള്ളവരെ അനുകരിക്കാനും കണ്ടു പഠിക്കാനും കാട്ടുന്ന അപകടകരം ആയ പ്രവണതയില് നിന്നും ആണ്..നല്ല ലേഖനം...\nചിതലരിക്കുന്ന പുസ്തകമാണെങ്കിലും അതിനെ വര്‍ണ്ണക്കടലാസില് പൊതിഞ്ഞു സൂക്ഷിക്കാനാണ് എല്ലാവര്ക്കും താല്‍പ്പര്യം .അല്ലാതെ ചിതലിനെ കുടഞ്ഞുകളഞ്ഞു പൂര്‍ണ്ണ നാശം ഒസിവാക്കാനല്ല .\nകടത്തില് ജനിച്ചു കടത്തില് ജീവിച്ചു കടത്തില് മരിക്കുന്ന തലമുറയ്ക്ക് അധ്വാനിക്കണ്ട ആവശ്യം എന്ത് .എന്തും കടം കിട്ടുമല്ലോ .\nകടം തിരിച്ചടക്കുവാന് പാങ്ങില്ലാത്തോര്‍ക്ക് കടം ലഭിക്കുമോ എച്ചുമു? ഈ അടുത്തകാലത്തല്ലേ പഠിക്കാന് ലോണ് കിട്ടാതെ ഒരു കുട്ടി ആത്മഹത്യ ചെയ്തത്.\nഎനിക്കും ജീവിക്കണം മറ്റുള്ളവരെ പോലെ പട്ടിണിക്കിടന്നിട്ടായലും ശരി ഞാനും ഇതെല്ലാം ഉണ്ടാക്കും ചകുമ്പോകൊണ്ടോവനൊന്നും അല്ല....നാലു പെരു ദോഷം പറയരുതല്ലോ!\nമലയാലികൾ കൂടുതൽ പണം ചിലവക്കുന്നത്..വീടിന് ചുറ്റും മതിൽ കെട്ടാനാ ണ്. അന്യരിൽ നിന്നും വേറിട്ട് നിൽക്കുക എന്നത് അവന്റെ ജീവിത സന്ദേശമായി മാറിക്കഴിഞ്ഞിരിക്കുന്നൂ...നമ്മുടെ വീടുകളുടെ മതിലുകൾ എല്ലാം കൂടെ ഒന്നിച്ച് കെട്ടിയിരുന്നെങ്കിൽ ഈ ഭൂമി മുശുവൻ കെട്ടാനുള്ള ഇഷ്ടികയുംചാന്തും കിട്ടിയേണേ? ഏതാണ്ട് മുപ്പത് വർഷം മുൻപ് നിർമ്മിച്ച് ചെറിയൊരു ടെറസ്സ് കെട്ടിടത്തിലാണ് ഞാനിപ്പോഴും താമസിക്കുന്നത്.ഒന്നരക്കോടി രൂപ മുടക്കി വീട് പണിയിച്ച് എന്റെ അനന്തിരവൻ അടുത്തിടെ എന്നോട് ചോദിച്ചു.."മാമാ ഈ വീട് ഒന്ന് പുതുക്കിപ്പണിയണം" "എന്താ മോനെ ഞാനിവിടെ താമസിക്കുന്നതിൽ മക്കൾക്ക് കുറച്ചിലുണ്ടോ? "അല്ലാ കാലത്തിനൊത്ത്..." അവനെ അത് പൂർത്തിയാക്കാൻ ഞാൻ അനുവദിച്ചില്ലാ..'അന്നത്തെ കാലത്ത് ഇത് ഏറ്റവും പുതിയതും,വലിയ വീടുമായിരുന്നൂ നിന്റെ ഈറ്റില്ലവും ഇതായിരുന്നു...മണ്ണിൽ കാശ് കുഴിച്ചിടുന്നത് എനിക്കിഷ്ടമല്ല മോനേ" അവൻ പിന്നൊന്നും പറഞ്ഞില്ലാ..എച്ചുമു പറഞ്ഞപോലെ കടക്കാരനല്ലാറ്റ്ഹെ ജീവിക്കുന്നതിന്റെ എറ്റ്വും വലിയ സുഖത്തിലും,സന്തോഷത്തിലുമാണ് ഞാനിന്ന്..പണ്ട് സിനിമ എടുക്കാനും,സീരിയലെടുക്കാനുമായി ലക്ഷങ്ങൾ കൈ വിട്ട് പോയപ്പോൾ ,കുറച്ച് കടക്കാരനുമായിരുന്നപ്പോൾ ഞാൻ അനുഭവിച്ച വേദന എന്റെ ഭാര്യക്കേ അറിയാവൂ...പൈങ്കിളി സീരിയലുകളിൽ പേർ വക്കാതെ 'വായിൽ തോന്നിയത് കോതക്ക് പാട്ടെന്ന'രീതിയിൽ തിരക്കഥ എഴുതി കടം വീട്ടിയപ്പോഴും പൂർവ്വികർ സമ്പാദിച്ച് എനിക്ക് തന്ന ഏക്കർ കണക്കിനു വസ്തു ഞാൻ തീറാധാരം എഴുതാത്തതിന്റേയും സുഖം ഞാൻ ഇന്നറിയുന്നു."കൊട്ടാരം ചിന്ത യാൽ ജാഗരം കൊള്ളുമ്പോൾ കൊച്ച് കുടിലത്രേ നിദ്രാസുഖം".....െച്ചുമൂ സൂചിപ്പിച്ചപോലെ നമ്മുടെ മനസ്സിൻടേയും,ഭാര്യമാരുടേയും ആഡംബര ചിന്താഗതിക്ക് വളമിട്ട് കൊടുക്കാതിരിക്കുക...ലേഖനത്തിന് എന്റെ നമസ്കാരാം....\nകടം വാങ്ങുന്നത് ഒരു ശീലമാവുകയാണ്.അത്യാവശ്യത്തിനല്ല, പലപ്പോഴും ആഡംബരത്തിനായാണ് ഈ കടം കൊള്ളല്.അനിവാര്യമായ ദുരന്തം ഇത്തരക്കാരെ കാത്തിരിക്കുന്നു.ബുദ്ധി പൂര്‍വ്വം കൈകാര്യം ചെയ്താല് ക്രെഡിറ്റ് കാര്‍ഡ് ഒരു സഹായം തന്നെയാണ്.\nappo njaan kadam vaangandirunnittu kaaryamonnumilla,lle oro thalayum kaanichu sarkaaru kadam vaangikkootunna sthithikku..\nമോഡേര്‍ണ് കടം വാങ്ങള് രീതി ഇല്ലാത്തവന്\nസമൂഹത്തില് വിലയില്ലാതായിരിക്കുന്നു ..\n" ക്രഡിറ്റ് കാര്‍ഡെന്ന " വില്ലന്റെ അവതരിക്കല്\nവല്ലാത്ത മാറ്റമാണ് സമൂഹത്തില് ഉണ്ടാക്കിയിരിക്കുന്നത് ..\nഈ ഗള്‍ഫ് മേഖലയില് , വാരി കോരി കൊടുക്കുന്ന ഒരു -\nകാലമുണ്ടായിരുന്നു , തിരിച്ചടവിന് ശമ്പളം പൊലും\nതികയാതെ വരികയും , അവസ്സാനം ജയിലില് പൊകുന്ന അവസ്ഥയും ..\nനമ്മുടെ പൈസ പൊലെയാണ് ഒരൊരുത്തരും പൈസ വലിച്ചു കൂട്ടുന്നത്\nതിരിച്ചടുക്കുവാന് ബാങ്ക് നോട്ടീസ് കൊടുക്കുമ്പൊള്\nകണ്ണീരും കലാശവും , പലിശയുടെ പിടി വേറെയും ..\nമറ്റുള്ളവനേ പൊലെ ആകുവാന് വല്ലാത്ത വ്യഗ്രതയുണ്ടെന്ന്\nതൊന്നുന്നു സമൂഹത്തിന് , ആനയേ പൊലെയാകുവാന്\nആട് ശ്രമിക്കുമ്പൊള് സംഭവിക്കുന്നത് തന്നെ ....\nആ കാഴ്ച വല്ലാതെ പ്രചൊദനം തരുന്നത് തന്നെ മനസ്സിന് ..\nകുടുംബത്തിലേ പെണ്മനസ്സുകള്‍ക്ക് പലതും ചെയ്യുവാനുണ്ട്\nഎന്നു ചൂണ്ടി കാണിക്കുന്ന ഒന്ന് , അവരുടെ മനസ്സ്\nതന്നെയാണ് ഒരു കുടുംബത്തിന്റെ ആധാരവും ,\nഅമ്മയിലൂടെ എനിക്കത് പലപ്പൊഴും തൊന്നിയിട്ടുണ്ട് ...\nനല്ലൊരു ലേഖനം കൂട്ടുകാരീ , ഞാന് വായിച്ചിരുന്നു ഇതു മാധ്യമത്തില് ..\nകുറിപ്പ് വളരെ നന്നായിട്ടുണ്ട് ചേച്ചി. കടം ഇന്ന് ഏവര്‍ക്കും ഒഴിച്ചു കൂടാനാവാത്ത ഒന്നായി മാറിയിരിക്കുന്നു.മനുഷ്യന്റെ അടിസ്ഥാന സ്വഭാവം അനുസരിച്ചു അത് അങ്ങനെ തന്നെ വേണം. എല്ലാവരും വിദ്യാസമ്പന്നരാണ്. എല്ലാവര്‍ക്കും ജോലിയുണ്ട്, നല്ല മാസ വരുമാനം ലഭിക്കുന്നു. അങ്ങനെ പുതിയ പുതിയ സ്വപ്നങ്ങള് കാണത്തക്ക നിലയിലേക്ക് നമ്മള് ഉയര്‍ന്നിരിക്കുന്നു. അങ്ങനെ ഇന്നിപ്പോള് ആഹാരവും വസ്ത്രവുംപോലുള്ള അടിസ്ഥാന ആവശ്യങ്ങള് മറ്റുപലതുമായി വലിയ വീട് കാറ് അങ്ങനെ ഓരോരോ ആവശ്യങ്ങള് പടികളായി താണ്ടുമ്പോഴും പുതിയ പുതിയ പടികളായി പുതിയ ആവശ്യങ്ങള് മുന്നില് തെളിഞ്ഞുവരും. ആ പടികള് എളുപ്പത്തില് താണ്ടാനുള്ള മാര്‍ഗം കടത്തിന്റെ രൂപത്തില് വിരുന്നുകാരനെപോലെ കടന്നു വരുമ്പോള് നമ്മള് ചായയും പലഹാരവും നല്‍കി സല്‍ക്കരിക്കുന്നു. ഏറ്റവും വിഷമം റോഡുകളിലാണ് ഒരാള്‍ക്ക്‌വേണ്ടി അത്രയും സ്ഥലവും ഇന്തനവും കളഞ്ഞ് മലിനീകരണം വിതച്ചു കടന്നു പോകുന്നത് എത്രയോ തെറ്റാണ്. പക്ഷെ അത് അയാളുടെ താല്പര്യം ആണെങ്കില് അത് നിറവേറ്റാന് അയാളെ രാജ്യം അനുവദിക്കുന്നു എങ്കില് നമുക്ക് എന്ത് ചെയ്യാന് കഴിയും. സ്വയം തിരിച്ചറിവ് ഉണ്ടാവാന് പ്രതീക്ഷയോടെ കാത്തിരിക്കാം അത്ര തന്നെ. ആശംസകള്.\nഎന്‍റെ അമ്മ പറയും, കടം ഇല്ലെങ്കില് മനസ്സമാധാനത്തോടെ ഉറങ്ങാം എന്ന്. അമ്മയുടെ ഇച്ഛാശക്തി ആണ് വീടിന്‍റെ സാമ്പത്തിക നട്ടല്. വളരെ സത്യമായ ഒരു കാര്യം ഇവിടെ പറഞ്ഞിരിക്കുന്നു..\nകടം തരുമോ ?\nശരിയാണ്. ആഡംബരങ്ങള്‍ക്കായി കടം വാങ്ങുന്ന ശീലം മലയാളികള്‍ക്ക് കൂടി വരുകയല്ലേ എന്ന് സംശയിയ്ക്കേണ്ടിയിരിയ്ക്കുന്നു.\nകടം ഇല്ലെങ്കിൽ സുഖമായി, സ്വസ്തമായി കിടന്നുറങ്ങാം. ഞാനത് അനുഭവിച്ചതാണ്. വീട് വച്ചപ്പോൾ.\nനമ്മുടെ ജനത ഓരോരുത്തരും പതിനായിരങ്ങളുടെ കടത്തിലാണെന്നു പറയുമ്പോൾ, കടം തരുന്നവർ നിർദ്ദേശിക്കുന്നതനുസരിച്ചാണ് നമ്മുടെ പൊതു ടാപ്പുകളും സബ്സിഡികളും മറ്റും നിറുത്തലാക്കുന്നത്. അല്ലെങ്കിൽ കടമായി അവർ ഒന്നും തരില്ല. കടം തരുന്ന പണം എങ്ങിനെ ജനങ്ങളെ പിഴിഞ്ഞ് ഉണ്ടാക്കി തിരിച്ചു തരണമെന്ന് വരെ അവർ തന്നെ നിർദ്ദേശിക്കുമെന്നാണ് കേട്ടിട്ടുള്ളത്. അതനുസരിച്ചു മാത്രമേ കാര്യങ്ങൾ നീങ്ങുകയുള്ളു. നമ്മുടെ ഭരണാധികാരികൾ അവരുടെ വാലാട്ടികളായി മാറുകയാണ് പിന്നെ.\nഇഛാശക്തിയുള്ള ജനത മാത്രമല്ല ‘ഇഛാശക്തിയുള്ള, ചങ്കൂറ്റമുള്ള, മുട്ടുമടക്കാത്ത ഭരണ കർത്താക്കളും നമുക്കാവശ്യമാണ്.\nകോടികള് കടം വാങ്ങി മോടിയോടെ വീടുവെക്കാം\nഒടുവില് കൊടിയ വ്യസനത്തോടെ, കോടിയ മുഖത്തോടെ 'നാടുനീങ്ങാം'\nകടത്തിലൂടെ ജെനിച്ച് , കടത്തിലൂടെ വളര്‍ന്ന്, കടത്തിലൂടെ തളര്‍ന്നു മരിക്കുന്ന ഒരു തലമുറ... വല്ലാത്ത അവസ്ഥ തന്നെ.. എച്മു ടച്ചുള്ള പോസ്റ്റ് തന്നെ.. ആശംസകള്..\nഓ എച്ചുമു കടമെടുത്തു വീടു, വണ്ടികൾ വാങ്ങുന്നതേ ഉള്ളോ കിടപ്പാടം പണയം വച്ചു അടിച്ചുപൊളിക്കുന്ന വരെ കണ്ടിട്ടില്ലേ? ദോഷം പറയരുതല്ലോ നാട്ടിലിപ്പോൾ ഈ ഹൂമാനിറ്റി സെൻസൊക്കെ അങ്ങു കൂടുന്നൊണ്ട്. അതായത്, ഇങ്ങനെ ഉണ്ടാക്കുന്ന കടമൊക്കെ വീടുന്നത് കടലുകടന്നു പോയി കഷ്ടപ്പെടുന്നവരാണ് എന്ന ഹ്യൂമാനിറ്റി-മനുഷ്യത്വം.നിന്റെ മനുഷ്യത്വം വറ്റിപ്പൊയതുകൊണ്ടല്ലേ നീ ആ കടം വീട്ടാത്തത് എന്നൊക്കെ ചോദിക്കുന്ന കളക്റ്റീവ് മനസുകളുടെ അനുഭവം ഹോ രോമാഞ്ചമുണ്ടാക്കിയിട്ടുണ്ട്.\nഅത്യാവശ്യങ്ങളും ആവശ്യങ്ങളും അനാവശ്യങ്ങളും തമ്മിലുള്ള അതിര് വരമ്പ് മനസ്സിലാക്കാനും അതിലുറച്ചു നില്‍ക്കാനും നമുക്ക് സാധിക്കണം. അതിന് അതി കഠിനമായ ഇച്ഛാശക്തി ആവശ്യമാണ്. എന്നു പറഞ്ഞല്ലോ..അതിനാണ് പ്രയാസവും. ഒരു ബാങ്കില് ജോലി ചെയ്യുന്നതുകൊണ്ട് കടം വാങ്ങലിന്റെ കാര്യങ്ങള് പലപ്പോഴും ഞെട്ടിപ്പിക്കുന്നതാണ്. കഴിഞ്ഞാഴ്ച വായ്പ ആവശ്യപ്പെട്ടു വന്ന ആളുടെ വായ്പയുടെ ആവശ്യമെന്തായിരുന്നെന്നോ..മകള്‍ക്ക് വിവാഹത്തിന് 50 പവനെങ്കിലും കൊടുക്കണം. സ്വാഭാവികമായും നമ്മള് ചോദിച്ചു പോകും..പയ്യന്റെ വീട്ടുകാര് അത്രയും ആവശ്യപ്പെട്ടോ..ഇല്ലില്ല. മകള് ഡിഗ്രിക്കു ചേര്‍ന്നിട്ടേയുള്ളു. കഴിയുമ്പോഴേക്കും കെട്ടിച്ചു വിടണം. 50 പവനെങ്കിലും കൊടുത്തില്ലെങ്കില് ഭാര്യ വീട്ടുകാരുടെ മുന്നില് നാണം കെടും..\nഭാര്യ വീട്ടുകാര് നിങ്ങളേക്കാള് കഴിവുള്ളവരായതുകൊണ്ടാണോ?\nഏയ് അല്ലല്ല..അവര്‍ക്കും കാര്യമായിട്ടൊന്നുമില്ല. എന്റെ അഭിമാന പ്രശ്‌നം..\nഒരു കടയില് നില്ക്കുന്നു. മാസം 10000 കിട്ടും.\n5 ലക്ഷമാണ് ആവശ്യപ്പെട്ട വായ്പത്തുക.\n5 ലക്ഷത്തിന് മാസം 13000 നു മകളില് മുതലും പലിശയും അടയ്ക്കണം.\nഇന്‍ഡ്യാ ഹെറിട്ടേജ് അഭിനന്ദിച്ചത് സന്തോഷമായി.\nഗോപന് കുമാര് എല്ലാവര്‍ക്കും നന്ദി.\nഇല്ല ഭാനൂ. തിരിച്ചടയ്ക്കാന് പറ്റാത്തവര്‍ക്ക് കടം കിട്ടില്ല. ആര്‍ക്കും കിട്ടും എത്രയും കിട്ടും എപ്പോഴും കിട്ടും എന്ന പ്രചരണം മാത്രമേയുള്ളൂ.വിജയ് മല്യയുടെ കടം എഴുതിത്തള്ളുന്ന പോലെയല്ല, നമ്മുടെ കടം എഴുതിത്തള്ളുന്നത്. അപ്പോള് നമുക്ക് ഒക്കെ ആത്മഹത്യ ചെയ്യേണ്ടി വരും. അതാണു രാജ്യഭരണത്തിന്‍റെ ചെപ്പടിവിദ്യ.\nശിവാനന്ദ് പറഞ്ഞത് പോലെ ആഡംബരം കൊതിച്ച് കടക്കെണിയിലാവുന്നവരും ഉണ്ട്. ആ ആഡംബരത്തിനു അവരെ പ്രേരിപ്പിക്കുന്നതും കടക്കെണിയുടെ ലാഭം കൊയ്യുന്നവരാണെന്നതാണു സത്യം.\nചന്തുവേട്ടന് മതിലുകളെക്കുറിച്ച് എഴുതിയത് അക്ഷരം പ്രതി സത്യമാണ്.വന്നതില് വലിയ സന്തോഷം.\nമുകിലിനു കടം വാങ്ങാന് പ്രേരണയായോ ഈ ലേഖനം?\nറിനി വന്നതില് സന്തോഷം.\nഗിരീഷ് വായിച്ചതില് സന്തോഷം.\nമൈ ഡ്രീംസ് ആരോടാണു കടം ചോദിക്കുന്നത്?\nശ്രീ വന്നതിലും അഭിപ്രായമെഴുതിയതിലും സന്തോഷം.\nകടം എന്ന സാധനം പല ആളുകള്‍ക്കും പല സാഹചര്യത്തിലും പലതരത്തിലുള്ള ഫലങ്ങളാണ് നല്‍കുക. ഇപ്പോള് വിജയ് മല്ല്യയെ നോക്കൂ - പതിനായിരക്കണക്കിനു കോടി ബാധ്യതയുള്ള എയര്‍ലൈനിന്റെ ഉടമയാണ് പുള്ളി. അദ്ദേഹമിപ്പോഴും ഇടതും വലതും തരുണീമണികളുടെ തോളില് കൈയ്യിട്ട് യാതൊരുളുപ്പുമില്ലാതെയാണ് ഊരുചുറ്റുന്നത്. (കിങ്ങ് ഫിഷറുമായി ബന്ധമില്ലാത്ത) അദ്ദേഹത്തിന്റെ ഏതൊരു വ്യവസായ സംരംഭത്തിനുവേണ്ടിയും ഇന്നും ഒരു ബാങ്കില് ചെന്നാല് പുള്ളിയ്ക്കു വായ്പ കിട്ടും. അതേ സമയം ഗ്രീസ്, ഇറ്റലി, സ്പെയിന് തുടങ്ങിയ വലിയ രാജ്യങ്ങള് പോലും ഇന്ന് 'കടക്കെണി'യിലാണ്. അതെന്തുകൊണ്ടാണെന്ന് ആലോചിച്ചിട്ടുണ്ടോ?\nനിങ്ങള് 'കടക്കെണി'യിലാണോ അല്ലയോ എന്നു തീരുമാനിക്കുന്നത് അന്താരാഷ്ട്ര ബാങ്കിങ്ങ് സിന്‍ഡിക്കേറ്റൂകളാണ്. മല്ല്യയുടെ കോടികള് അവര്‍ക്കു പ്രശ്നമല്ല, വീടുവെയ്ക്കാന് അഞ്ചുലക്ഷം രൂപ വായ്പ വാങ്ങിയവന് ഒരു തവണ മുടക്കിയാല് അവന്റെ കഴുത്തിനു പിടിക്കും. കാരണം മല്ല്യ 'wealth creator' ആണ് അങ്ങനെയുള്ളവര് കോടികള് സൃഷ്ടിക്കുമ്പോള് ചിലപ്പോള് അല്പം നഷ്ടപ്പെടുന്നതും 'സ്വാഭാവിക'മാണ്. രാജ്യത്ത് സാമ്പത്തികപ്രതിസന്ധിയുണ്ടാകുമ്പോള് അമേരിക്കയ്ക്ക് കറന്‍സി അടിച്ചിറക്കാം, ഗ്രീസിനോ സിംബാബ്‌വേയ്ക്കോ അതു പറ്റില്ല. കാരണം അമേരിക്കയുടെ ചൊല്‍പടിയിലാണ് ആഗോള സമ്പദ് വ്യവസ്ഥ.\nലേഖനം വലിയവരേപ്പറ്റിയല്ല, അറിയാം. ചെറിയവര്‍ക്ക് വേറെ വഴിയില്ല.\nഇരുപതു കൊല്ലത്തേക്ക് എന്നെ തീറെഴുതി ഒരു വീടു വച്ചു.അതിങ്ങനെ മാസാമാസം അടച്ച് സംതൃപ്തികൊള്ളുന്നു!\nഅതുകൊണ്ട് ഇനി ലോണൊന്നും വേണ്ടേ വേണ്ട!\nborn in debt,\nlive in debt,,\ndies with debt...\nസമ്പത്തിന്‍റെ ധാരാളിത്തവും കെട്ടുകാഴ്ചയാകുന്ന അതിന്‍റെ അഴകും പ്രദര്‍ശിപ്പിച്ച് ഇല്ലാത്തവനെ കൊതിപ്പിച്ച് കൊതിപ്പിച്ച് കഷ്ടത്തിലാക്കുന്ന സവിശേഷമായ ഒരു രാജ്യതന്ത്രജ്ഞതയിലൂടെയാണു നാം ഇപ്പോള് കടന്നു പോയിക്കൊണ്ടിരിക്കുന്നത്....\nകൊതിപ്പിക്കല് വിദ്യ അറിഞ്ഞിട്ടും അറിയാതെ...\nസത്യം...പുതിയ പദ്ധതിയുമായി വന്നിരിക്കുകയാണ് വിദ്വാന്മാർ ..തിരുവനന്തപുരം കാസർകോട് ബുള്ളറ്റ് ട്രെയിൻ..1,18,000 കോടി രൂപക്ക്...39,500 കോടി വരുന്ന കേരളത്തിന്റെ മൊത്തം വരുമാനത്തിന്റെ മൂന്നിരട്ടി....ഇപ്പോഴുള്ളതിന്റെ മൂന്നിരട്ടി കടവുമായി ഓരോ മലാ‍ാളിക്കും ജനിച്ചു വീഴാം...\nഎല്ലാം അറിഞ്ഞിട്ടും നാം കടക്കെണിയിൽ ചെന്നു വീഴുന്നു എന്നു പലപ്പോഴും തോന്നിയിട്ടുണ്ട്.....\nഎച്ചുമുവിന്റെ ലേഖനവും അനുബന്ധ ചർച്ചകളും വായിച്ചു.... പ്രസക്തമായ കാര്യങ്ങളാണ് എച്ചുമുവും ലേഖനത്തിന് കമന്റിലൂടെ അനുബന്ധമെഴുതിയവരും പറഞ്ഞത്. ചന്തുനായർ പറഞ്ഞ കാര്യങ്ങൾ ഈ ലേഖനത്തിന് നല്ലൊരു അനുബന്ധമായി.......\nചിന്തക്കു വക നൽകുന്ന ലേഖനം....\n"അത്യാവശ്യങ്ങളും ആവശ്യങ്ങളും അനാവശ്യങ്ങളും തമ്മിലുള്ള അതിര് വരമ്പ് മനസ്സിലാക്കാനും അതിലുറച്ചു നില്‍ക്കാനും നമുക്ക് സാധിക്കണം."\n- എല്ലാവര്‍ക്കും അറിയാവുന്ന, എന്നാല് അറിയില്ലെന്ന് ഭാവിക്കുന്ന വിഷയം! ചിന്തോദ്ദീപകമായ കുറിപ്പ്.\nനല്ല കുറിപ്പ്. കടം വാങ്ങി ആഡംബരം കാട്ടുന്നതിൽ മലയാളിയെ വെല്ലാൻ ആരുമില്ല.\nവി കെ എഴുതിയതാണു വാസ്തവം. നമുക്ക് ഇച്ഛാശക്തിയുണ്ടായാലേ അതുള്ള ഭരണാധികാരികളേ ലഭ്യമാവൂ എന്നല്ലേ?\nതണലിന്‍റെ മറുപടി കേമമായി, കേട്ടൊ.\nഷാനവാസ് ഇക്കയ്ക്ക് നന്ദി.\nകണ്ടിട്ടുണ്ട്, പ്രസന്ന ടീച്ചര്. അവരുടെ കൈയിലകപ്പെട്ടു പോകുന്ന പ്രവസികളേയും കണ്ടിട്ടുണ്ട്. ചുഷണാധിഷ്ഠിത ജീവിതവാദമെന്ന പ്രത്യയശാസ്ത്രത്തില് മാത്രം വിശ്വസിക്കുന്ന അത്തരം ആള്‍ക്കാരും മറ്റുള്ളവരുടെ ജീവിതത്തെ നരകമാക്കിക്കളയാറുണ്ട്. ടീച്ചര് വന്നതിലും അഭിപ്രായമെഴുതിയതിലും സന്തോഷം.\nമൈനേ, ഇമ്മാതിരി ആഡംബരവും അഭിമാനവും ഒടുവിലെത്തുന്ന കയറിന്‍റേയും വിഷപ്പാത്രത്തിന്‍റെയും തീവണ്ടിയുടേയും മുന്പില് ജീവിതം വെച്ച് കീഴടങ്ങുന്നു. ഓര്‍ത്താല് പേടിയാകും. മൈനയെ കണ്ടതില് അഭിപ്രായം എഴുതിയതില് എല്ലാം സന്തോഷം.\nതന്നെ, തന്നെ ജയന് ഡോക്ടര് പ്രാരാബ്ധക്കാരന് തന്നെ. സമ്മതിച്ചു.\nകുമാരഗുരു വന്നതില് വലിയ സന്തോഷം കേട്ടൊ.\nഅതെ, രാംജി. ചിലരറിഞ്ഞിട്ട്......ചിലര് ഒന്നുമറിയാതെ.....\nഅതെ, പഥികന് പറഞ്ഞത് സത്യം. പുതിയ പുതിയ കടക്കെണികള് പുതിയ പുതിയ രൂപത്തില് വരുന്നു.\nപ്രദീപ് കുമാര് വായിച്ചതില് സന്തോഷം.\nശരിയാണു അനില്, അറിയില്ലെന്നുള്ള ഭാവിയ്ക്കലാണു ശരിക്കും കുഴപ്പം ചെയ്യുന്നത്.\nവര്‍ഷിണിയുടെ ആശംസകള്‍ക്ക് നന്ദി. ഇനീം വരണേ.\nശ്രീനാഥന് മാഷ് പറഞ്ഞത് സത്യം....\nവായിച്ച് അഭിപ്രായമെഴുതി എന്നെ പ്രോല്‍സാഹിപ്പിക്കുന്ന എന്‍റെ കൂട്ടുകാര്‍ക്കെല്ലാം നന്ദി. ഇനിയും വരുമല്ലോ.\nഎച്ചുമു ഇവിടെ പങ്കു വെച്ച ചിന്തകളോട് എനിക്കത്ര യോജിപ്പൊന്നുമില്ല.കടം ഒരു വലിയ അപമാനം ആയി എന്നും കരുതിയിരുന്നത് പഴയ വരേണ്യ വര്‍ഗ്ഗം ആയിരുന്നു .അറ നിറയെ നെല്ലും വാ പൊത്തി നിന്ന് കേള്‍ക്കാന് പണിക്കാരും ഉണ്ടായിരുന്ന ആ വിഭാഗത്തിന് അത് അപമാനമായെ തോന്നൂ ,പക്ഷെ ഒരു നേരത്തെ അഷ്ടിക്കു വകയില്ലതിരുന്ന പവ്വങ്ങള്‍ക്ക് അതൊന്നും നാണക്കേട് ആയി തോന്നിയിട്ടുണ്ടാവില്ല ,ഉരിയരി ,അല്ലെങ്കില് ഇച്ചിരി മുളക് ഒക്കെ കടം വാങ്ങിയിരുന്ന എത്ര കുടുംബിനികള് ഉണ്ടായിരുന്നു അക്കാലത്ത് .ഇന്ന് സൌകര്യങ്ങള് വര്‍ദ്ധിച്ചപ്പോള് തങ്ങള്‍ക്കും ചില സൌകര്യങ്ങള് ഒക്കെ വേണം എന്ന് അവര് ആഗ്രഹിക്കുന്നത് തെറ്റാണോ ?എല്ലാവരും അവരവരുടെ രാജ്യത്തിലെ രാജാക്കന്മാര് ആണ് ,തിരിച്ചടക്കാന് ഗതിയില്ലാത്ത ആള്‍ക്കാര്‍ക്ക് ബാങ്കുകള് കടം കൊടുക്കുമോ എന്ന് ഏതെങ്കിലും ബാങ്ക് മാനെജര്മാരോട് ചോദിച്ചാല് കൃത്യമായി പറഞ്ഞു തരും ,പുതിയ സാമൂഹിക ക്രമത്തില് തങ്ങളുടെ പഴയ മൂല്യങ്ങളെ കെ ട്ടിപ്പിടിച്ചിരിക്കുന്നത് മൂഡത്വം ആണ് .കടം വാങ്ങുന്നതില് തകരാറില്ല ,തിരിച്ചടക്കണമെന്നു മാത്രം ..\nസിയാഫ് വന്നതിലും അഭിപ്രായം പങ്ക് വെച്ചതിലും വലിയ സന്തോഷം. ഒരുപക്ഷെ, ആദ്യമായിട്ടാണെന്ന് തോന്നുന്നു, സിയാഫ് ഈ ബ്ലോഗില് വരുന്നത്.\nപാവപ്പെട്ടവരോട് കടം കിട്ടുമെന്ന് വെറുതെ പറയുന്നതു മാത്രമേയുള്ളൂ. ഒരു നിവൃത്തിയുണ്ടെങ്കില് അവര്‍ക്ക് ആരും കടം ക്കൊടുക്കുകയില്ല.അവരെ കൊതിപ്പിക്കും...എന്നും . ഈ കാലത്തും പഴയ കാലത്തും എന്നും അതങ്ങനെ തന്നെയാണ്. പാവപ്പെട്ടവര് ജീവിത സൌകര്യങ്ങളും വിദ്യാഭ്യാസവും ചികില്‍സയും ഒക്കെ കൊതിച്ച് കൊതിച്ച് ഒന്നും കിട്ടാതെയോ വളരെ ബുദ്ധിമുട്ടിയാല് മാത്രം അല്‍പമെന്തെങ്കിലും കിട്ടിയോ അങ്ങനെ അവസാനിച്ചു പോകുന്നവരാണു. പാവപ്പെട്ടവരെ മാത്രമേ അറ നിറയെ നെല്ലും വായ്ക്ക് കയ്യും പൊത്തി നിന്ന് കേള്‍ക്കാന് പണിക്കാരുമുള്ള വരേണ്യ വര്‍ഗ്ഗം എന്നും വെറുത്തിട്ടുള്ളൂ.പാവപ്പെട്ടവരുടെ തുച്ഛമായ പണത്തെയും അതി കഠിനമായ അധ്വാനത്തെയും അവര് ഒരിക്കലും വേണ്ട എന്നു വെയ്കുകയോ വെറുക്കുകയോ ചെയ്തിട്ടില്ല.\nപാവപ്പെട്ടവന്‍റെ എല്ലാ ആഗ്രഹങ്ങളേയും എന്നും നിയന്ത്രിച്ചിട്ടൂള്ളത് ഈ വരേണ്യവര്‍ഗ്ഗം തന്നെയാണ്. കടം മോശമെന്ന് അന്ന് പറഞ്ഞത് അവരെങ്കില് ഇന്ന് കടം ഉഷാറെന്ന് പറയുന്നതും അവര് തന്നെയാണു.ഉരിയരിക്കും അല്‍പം മുളകിനും കുറച്ച വെള്ളത്തിനും ഒരു വാഴക്കുലയ്ക്കുമൊക്കെ അന്നു പാവപ്പെട്ടവരെ ദ്രോഹിച്ചവര്, നാണം കെടുത്തിയവര്, അവര് ഇന്ന് ടിവിക്കും ഫോണിനും വിദ്യാഭ്യാസത്തിനും ആശുപത്രിക്കും അണക്കെട്ടിനും ആണവനിലയങ്ങള്‍ക്കും....അങ്ങനെ പലതിനും വേണ്ടി ദ്രോഹിക്കുന്നു.\nകടം പെരുകി പെരുകി വളരുന്ന നാട് ..\nപണിയെടുക്കുന്നതു കടം വീട്ടാന് ...\nഎത്രയും ശരിയായ വസ്തുത. എന്തെങ്കിലും\nഉല്‍പ്പന്നം വാങ്ങണമെന്ന മോഹം മനസ്സില്\nഉദിക്കുകയേ വേണ്ടു, കടം തരാന് ആള് റെഡി. പിന്നെ അത് വീട്ടാനുള്ള പങ്കപ്പാട്.\nവീടും സ്ഥലവും വാങ്ങാനായി കെ എസ് എഫ് ഇ ക്കാരുടെ കക്ഷത്തില് തല കൊണ്ടു വച്ചു കൊടുത്തവനാ ഈ ഞാന്..അതുകൊണ്ട് ഇതൊന്നും കേട്ടു ഞാന് പേടിക്കില്ല . എച്ചുമു...:)\nലോകബാങ്കിനുള്ള വലിയ കടമൊക്കെ അവിടെ കിടക്കട്ടെ,\nകുഞ്ഞിനെ തല്‍ക്കാലം ഡോക്ടറെ കാണിക്കാന് കെട്ടുതാലി പണയം വെക്കാന് നിര്‍ബന്ധിതരാകുന്നവരെ സഹായിക്കാന് നമുക്ക് സാധിക്കും.\nഒരു പ്രദേശത്തുള്ളവര് അല്ലെങ്കില് ഓഫീസിലുള്ളവര് പ്രതിമാസം നിശ്ചിത തുക ചേര്‍ത്ത് ഒരു ഫണ്ട് തുടങ്ങുക. അത്യാവശ്യക്കാരന് അതില്‍നിന്ന് വായ്പ കൊടുക്കാം. എല്ലാവര്‍ക്കും ചെറിയ തോതിലുള്ള സേവിംഗ്‌സും അത്യാവശ്യക്കാരനു സഹായവും.\nഞാന് നാട്ടിലായിരുന്നപ്പോഴും ഇവിടെ ഇപ്പോള് ഗള്‍ഫിലും ഇങ്ങനെയൊന്നിനു ചുക്കാന് പിടിക്കുന്നു. പലര്‍ക്കും അതുകൊണ്ട് ആശ്വാസം ലഭിച്ചു. വര്‍ഷങ്ങളായി ഇതു തുടരുന്നു.\nഎച്ച്മുവിന്റെ കുറിപ്പിന് അഭിനന്ദനങ്ങള്.\nആകപ്പാടെ എല്ലാം കടമല്ലേ..രാജ്യമേ കടം...നല്ല ലേഖനം.\nഈ കടത്തെക്കുറിച്ച് നന്നായി അറിയുന്നവളാണ് ഞാൻ... എനിക്ക് ജോലി ലഭിച്ച് ആദ്യവർഷങ്ങളിൽ കിട്ടിയ ശമ്പളം മുഴുവൻ അച്ഛൻ വരുത്തിയ കടം വീട്ടാനാണ് ഉപയോഗിച്ചത്. പിന്നെ ഞാൻ കടം വാങ്ങി,, എന്റെ വിവാഹത്തിന്,, (വെറും 6പവനിൽ ഒതുങ്ങിയിരുന്നു എന്റെ വിവാഹം) ഏതാനും വർഷം മുൻപ് മാത്രമാണ് ഞങ്ങൾ കടത്തിൽ നിന്ന് മോചിതരായത്.\nകാലിക പ്രസക്തവും സാമൂഹിക പ്രതിബദ്ധതയുണർത്തുകയും ചെയ്യുന്ന ലേഖനം.\nഈ രീതിയിൽ ജനങ്ങൾ കടം മേടിച്ച് കൂട്ടുന്നത് എന്തിനാണെന്നാവോ? മത്സരിക്കാൻ വേണ്ടിയല്ലേ. നാം മത്സരിക്കുന്നത് ആരോടാണ്.\nഅയൽ വാസികളോടും ബന്ധുക്കളോടും, കയ്യിൽ കാശുള്ളവർ ചെയ്യുന്നത് പോലെ ചെയ്യാൻ നാം കടം വാങ്ങി പത്രാസ് കാണിക്കും. കടം തിരിച്ച് കൊടുക്കാൻ സാധിക്കാതെ വടം എടുക്കും, അങ്ങനെ ഒരു ജന്മം പാഴാകും...\nകടത്തെ അകറ്റി നിർത്തുക, ആവശ്യത്തിൽ നിന്നും അത്യാവശ്യമായവക്ക് ചിലവഴിക്കുക.\nനല്ല ലേഖനത്തിന് ആശംസകൾ\nആദ്യം വീടായിരുന്നു, പിന്നെ കാറായി, പിന്നെ എ.സി ആയി, ആവശ്യങ്ങള് വളരുന്നു, അതിനനുസരിച്ച് കടവും. ഇതൊക്കെ എങ്ങിനെ വീട്ടുമോ എന്തോ.\nപുതിയ ഗ്യാലക്സി എസ് ത്രീ ഇറങ്ങിയെന്നു പറയുന്നു, എടീ നീ ആ ക്രെഡിറ്റ് കാര്‍ഡൊന്നിങ്ങേടുത്തെ..\nഓരോ ദിവസവും കടമായിക്കിട്ടുന്ന ജീവനാണിതെന്ന് മനസ്സിലാക്കി നാളെയെ കാക്കാതെ ഇന്നിനെ കൊണ്ടാടുവാന് വ്യഗ്രത കാട്ടുന്നവനെ വ്യംഗ്യാര്‍ത്ഥത്തില് വങ്കനെന്ന് എച്ച്മു വിളിക്കുന്നു. കൊള്ളാം. അച്ചുതണ്ടില് സ്വയം കറങ്ങുന്ന ഭൂമിയെ പിന്നോട്ടു തള്ളാന് ആര്‍ക്കാവും- അവിടത്തെ നിവാസികളുടെ ജീവിതരീതി മാറ്റിക്കുറിച്ചിടുക എന്നതും എളുതല്ല.\nഇവിടെ എന്തുണ്ട് ആര്‍ക്കെങ്കിലും സ്വന്തമായിട്ട് എന്ന സമത്ത്വതത്ത്വം ഓര്‍ക്കുമ്പോള് എല്ലാം അന്യായം തന്നെ, എല്ലാരും അവിവേകികളും.\nചെറിയ ലോണുകള് ഉണ്ടെങ്കിലെ മനുഷ്യന് സമ്പാദ്യ ശീലം വരൂ എന്ന പക്ഷക്കാരിയാണ് ഞാന്.. അല്ലെങ്കില് ആകാശത്തിലെ പറവകളെപ്പോലെ വിതക്കാണ്ടും കൊയ്യാണ്ടും നാളുകള് ഇരുണ്ടു വെളുക്കും. അവനവന്റെ കൊക്കിലോതുങ്ങുന്ന ലോണുകള് മനുഷ്യന് സമ്പാദ്യ ശീലം ഉണ്ടാക്കും.വര്‍ഷങ്ങള് ജോലി ചെയ്തിട്ടും ഒരു വീട് പോലും വെക്കാനായില്ല എന്ന് വിലപിക്കുന്ന ധാരാളം പേരെ കണ്ടിട്ടുണ്ട്\nഎച്മു കൊള്ളാം.. എനിക്ക് കടങ്ങളെ പേടിയാ.. കടപ്പാടുകളേയും .. :)\nഞാനൊരു മാധ്യമംവരിക്കാരനും വായനക്കാരനുമായത് കൊണ്ട് സ്ഥിരം ഞാൻ വായിക്കാറുണ്ട് . ആശംസകൾ......\nദ മാന് ടു വാക് വിത് വായിച്ചതില് സന്തോഷം.\nഉണ്ണിച്ചേട്ടനും ധൈര്യശാലിയായ രഘുനാഥനും നന്ദി.\nഅഷ്രഫിനും കുസുമത്തിനും മിനിടീച്ചര്‍ക്കും മൊഹിക്കും നന്ദി.\nശ്രീജിത്തിന്‍റെ കമന്‍റ് വളരെ ഇഷ്ടമായി.\nഇട്ടിമാളൂ എല്ലാവര്‍ക്കും നന്ദി.\nസാദിക് വളരെ നാളായല്ലോ വന്നിട്ട്. മാധ്യമം വായിക്കാറൂണ്ടെന്നറിഞ്ഞ് സന്തോഷിക്കുന്നു.\nഈ പോസ്റ്റിനു എച്ച്മുവിനോട് "കടപ്പെട്ടിരിക്കുന്നു " !! :-)\nകടമായിട്ടല്ലാതെ മനുഷ്യന് സ്വന്തമായി മറ്റെന്താണ് ഉള്ളത് ..എച്മു ? നമ്മുടെ മൂല്യങ്ങള്, മാനവീയ ആശയങ്ങള് , വിജ്ഞാനം , സംകാരം ,അറിവ് , എന്തിനു നമ്മുടെ ശരീരത്തിലെ ജീവ കോശങ്ങള്‍ക്ക് പോലും നാം മറ്റുള്ളവരോട് കടപ്പെട്ടിരിക്കുന്നു .. ആത്യന്തികമായി നാം എല്ലാം പ്രകൃതിയുടെ കടക്കാര് മാത്രം ! !\nഅതിന് അതി കഠിനമായ ഇച്ഛാശക്തി ആവശ്യമാണ്. നിര്‍ഭാഗ്യവശാല് ആ ഇച്ഛാശക്തി വളര്‍ത്തുന്നതിനു പകരം ആകാവുന്ന മാര്‍ഗങ്ങളെല്ലാം ഉപയോഗിച്ച് കൂടുതല് കൂടുതല് പ്രലോഭനങ്ങളില് കുടുക്കി നമ്മെ മയക്കിക്കിടത്തുവാന് എല്ലാവരും മല്‍സരിച്ചു പരിശ്രമിക്കുന്നു. കാരണം ഇച്ഛാശക്തിയുള്ള ജനതയെ കൊടും പണക്കാരനും തീവ്ര അധികാരവും വികല മതബോധവും ഇവയെല്ലാം ഒത്തുചേര്‍ന്ന് സംരക്ഷിക്കുന്ന നമ്മുടെ വ്യവസ്ഥിതിയും ഒരു പോലെ ഭയപ്പെടുന്നു. ആ ജനത എവിടെയുമുണ്ടാകാതിരിക്കാന് ആവുന്നതെല്ലാം ചെയ്യുന്നു.\nകൈയില് ഒന്നുമില്ലാതായ പാവപ്പെട്ട മനുഷ്യര് ജീവിത മാര്‍ഗം തേടി നഗരങ്ങളിലേക്ക് പലായനം ചെയ്യുകയാണ്. ഇടത്തരം നാഗരികര് കൂടുതല് മുന്തിയ നാഗരികരാകാന് കടം വാങ്ങുന്നു. മുന്തിയ നാഗരികര് അതിലും കൂടുതല് മുന്തിയ നാഗരികരാകാന്.....\nനമ്മള് ആര്‍ക്കെല്ലാമോ വേണ്ടി കൂടുതല് കൂടുതല് ദരിദ്രരാക്കപ്പെട്ടുകൊണ്ടിരിക്കുകയാണ്. കടക്കെണിയില് കുടുങ്ങി വീര്‍പ്പു മുട്ടുന്ന ഒരു ജനതയായി നാം മാറുകയാണ്.\nഎച്ച്മ്മൂ വളരെ നല്ലൊരു ലേഖനം വായിച്ച സന്തോഷം. ഇതിലെ വളരെ മനസ്സിൽ തറക്കുന്ന,ഒരാന്തലുണ്ടാക്കുന്ന,ചോദ്യങ്ങൾ ഉണ്ടാക്കുന്ന ഭാഗങ്ങൾ ഞാൻ പേസ്റ്റ് ചെയ്തിട്ടിട്ടുണ്ട്. പക്ഷെ ഞാൻ കരുതുന്നു, അങ്ങനൊരു സാഹസത്തിന് ഞാൻ മുതിരുകയാണെങ്കിൽ ഞാനിപ്പൊ കോപ്പി ചെയ്തിട്ട ഭാഗത്തേക്കാൾ കൂടുതൽ ഇനിയും കോപ്പി ചെയ്യാനുണ്ട് എന്നതാണ് സത്യം. ആശംസകൾ.\nഒരു സുപ്രഭാതം കൊണ്ട് വളര്‍ന്നുവലുതായ ഗുഡുഗാവെന്ന നഗരത്തിലിരിക്കുമ്പോള് ഇത് ശരിക്കും മനസ്സിലാക്കാന് കഴിയുന്നുണ്ട്. അത്രക്കുണ്ടിവിടെ ഉള്ളവനും ഇല്ലാത്തവനും തമ്മിലുള്ള അന്തരം. അത് പണമായാലും വിദ്യാഭ്യാസമായാലും സംസ്കാരമായാലും. ഏറ്റവും രസം മാളുകളില് കറങ്ങിനടക്കുന്ന പച്ച പരിഷ്ക്കാരികളെ പോലെയാകാനുള്ള ത്വര പാവം പിടിച്ച നാട്ടുകുട്ടികളെ എത്രകണ്ട് വഴിപിഴപ്പിക്കുന്നു എന്നതാണ്. ഈ പറഞ്ഞ പൂരോഗതിയുടെ ഭാഗമായി ഓരോ കിലോമീറ്റര് ദൂരങ്ങളില് ഉയര്‍ന്ന കള്ള്ഷോപ്പകളും ഒരുപാട് കഥ പറയുന്നു.ഒരുമാസം കൊണ്ട് പതിനേഴ് റേപ്പ് കേസുകള് ഹര്‍യാനയില് രജിസ്റ്റര് ചെയ്യപ്പെട്ടിരിക്കുന്നു എന്നു പറയുമ്പോള് നമുക്കറിയാമല്ലോ ഇവിടെ സ്ത്രീക്കുള്ള വിലയെന്താണെന്ന്.സ്ത്രീകള്\nചോദിച്ചുവാങ്ങുന്നതാണിതെന്ന് പറഞ്ഞു കൈകഴുകുന്നു അധികാരികള് !!\n- എല്ലാവര്‍ക്കും അറിയാവുന്ന, എന്നാല് അറിയില്ലെന്ന് ഭാവിക്കുന്ന വിഷയം! ചിന്തോദ്ദീപകമായ കുറിപ്പ്. ആശംസകള്\nഅത്യാവശ്യത്തിന്റെയും ആവശ്യത്തിന്റെയുമിടയിലെ ആ വരമ്പില്ലാതായിരിക്കുന്നു എച്ചുമു.ശ്രമകരമാണു,,കെട്ടുകാഴ്ച്ചകളുടെയും ദുരഭിമാനത്തിന്റെയും വര്‍ത്തമാനത്തില് മത്സരിക്കാതെ മാറിനിക്കാനും.നിലനില്‍ക്കാനും.എന്നാലും പ്രതീക്ഷയുണ്ട്..\nഅല്പം മാറി നടക്കാത്തൊരാള്‍ക്കും ഇങ്ങനെയെഴുതാനാകില്ല..ഭാവുകങ്ങള്..\nകുളിച്ചില്ലെങ്കിലും കിടക്കട്ടെ കോണകം പുരപ്പുറത്തു എന്നൊരു ചൊല്ലുണ്ട് ...\nമലയാളിയുടെ ആര്‍ഭാട ഭ്രാന്തിനെ തികച്ചും അന്വര്‍ത്ഥമാക്കുന്നു ഈ ചൊല്ല്. അതിനു വേണ്ടി നിരവധി ലോണുകളും ക്രെഡിറ്റ് കാര്‍ഡുകളും ഉപയോഗിച്ച് കടക്കെണിയില് കുടുങ്ങി ജീവിതത്തോട് തന്നെ വിട പറഞ്ഞവരെ എനിക്കറിയാം.\nകടമെടുക്കുന്നത് തെറ്റല്ല. അതിന്റെ ആത്യന്തിക ആവശ്യം ന്യായീകരിക്കത്തക്കതാകണം. അല്ലാതെ കടമെടുത്തു തുലയുന്നവര്‍ക്ക് സമൂഹത്തിന്റെ പോലും സിമ്പതി കിട്ടില്ല.\nകുറച്ചു കാലം മുമ്പ് വരെ കടം വാങ്ങി നമ്മള് ഒരു വീടു വെയ്ക്കുമായിരുന്നു. എന്നിട്ട് വര്‍ഷങ്ങളോളം, പലപ്പോഴും ജീവിതാന്ത്യം വരേയ്ക്കും ആ കടം അടയ്ക്കാന് ബുദ്ധിമുട്ടുമായിരുന്നു.\nകുറച്ചു കാലം മുമ്പല്ല ഇപ്പോഴും ഇതൊരു സത്യമായി നിലനില്‍ക്കുന്നു !!


സഖാക്കളും സംഘികളും കൊയ്തെടുക്കുന്ന തലകള് | Madhyamam\ndate_range 13 Oct 2016 7:46 AM GMT\nസഖാക്കളും സംഘികളും കൊയ്തെടുക്കുന്ന തലകള്\nകണ്ണൂര് ജില്ലയിലെ കൂത്തുപറമ്പിനടുത്ത് വാളാങ്കിച്ചാലില് സി.പി.എമ്മിന്‍െറ ബ്രാഞ്ച് സെക്രട്ടറി കുഴിച്ചാല് മോഹനന് (53) വെട്ടേറ്റ് മരിച്ചത് ഒക്ടോബര് 10 ബുധനാഴ്ചയാണ്. മോഹനന് ജോലിചെയ്യുന്ന കള്ളു ഷാപ്പിലെ സഹപ്രവര്‍ത്തകന്‍കൂടിയായ സി.പി.എം പ്രവര്‍ത്തകന് അശോകന് വെട്ടേറ്റ് ആശുപത്രിയില് പ്രവേശിപ്പിക്കപ്പെടുകയും ചെയ്തു. ബി.ജെ.പിആര്.എസ്.എസ് പ്രവര്‍ത്തകരാണ് സംഭവത്തിന് പിന്നില് എന്നാണ് പറയപ്പെടുന്നത്. കൗതുകകരമായ കാര്യം, അന്നേ ദിവസം തന്നെയാണ്, കേരളത്തിലെ സി.പി.എമ്മിന്‍െറ അക്രമരാഷ്ട്രീയത്തിനെതിരെ ബി.ജെ.പി നേതൃത്വത്തില് ഡല്‍ഹിയില്, സി.പി.എം കേന്ദ്ര കമ്മിറ്റി ഓഫിസിലേക്ക് മാര്‍ച്ച് സംഘടിപ്പിച്ചതും! കേരളത്തില് സി.പി.എം തങ്ങളുടെ പ്രവര്‍ത്തകരെ കായികമായി ആക്രമിക്കുകയാണെന്നും ഈ പ്രശ്നം തങ്ങള് ദേശീയതലത്തില് ഉയര്‍ത്തിക്കൊണ്ടുവരുമെന്നും ബി.ജെ.പി നേരത്തെതന്നെ വ്യക്തമാക്കിയിരുന്നു. അതിന്‍െറ ഭാഗമായിട്ടാണ് അവര് ഡല്‍ഹിയില് നടത്തിയ മാര്‍ച്ച്. കേരളത്തില് സി.പി.എമ്മുകാരനെ കൊല്ലുക, അതേ ദിവസം തന്നെ സി.പി.എമ്മിന്‍െറ കൊലപാതക രാഷ്ട്രീയത്തിനെതിരെ ഡല്‍ഹിയില് മാര്‍ച്ച് സംഘടിപ്പിക്കുക ബി.ജെ.പിക്കാര്‍ക്കുമാത്രം കഴിയുന്ന വിചിത്രമായ കാര്യം എന്നു കരുതുക.\nഇന്നലെ, ബുധനാഴ്ച, മോഹനന്‍െറ കൊലക്ക് പ്രതികാരം എന്ന നിലക്ക്, പിണറായിയില് വെച്ച് ബി.ജെ.പി പ്രവര്‍ത്തകനായ രമിത്ത് (29) പട്ടാപ്പകല് വെട്ടേറ്റ് മരിച്ചിരിക്കുന്നു. മോഹനന്‍െറ കൊലയെ തുടര്‍ന്ന് സി.പി.എം ജില്ലാ ഹര്‍ത്താലാണ് ആചരിച്ചിരുന്നതെങ്കില് രമിത്തിന്‍െറ വധത്തെ തുടര്‍ന്ന് ബി.ജെ.പി സംസ്ഥാന ഹര്‍ത്താലാണ് നടത്തുന്നത്. ഒരു ഭാഗത്ത് ബി.ജെ.പിആര്.എസ്.എസ് സംഘവും മറുഭാഗത്ത് സി.പി.എമ്മും അണിനിരന്നുകൊണ്ടുള്ള സായുധ സംഘട്ടനങ്ങളും കൊലപാതകങ്ങളും കേരളത്തിന് പുതുമയുള്ള കാര്യമല്ല. കണ്ണൂരിലാകട്ടെ ഇത് നാടന് കലാരൂപമെന്ന മട്ടില് വളര്‍ന്ന് വികസിച്ചിട്ടുമുണ്ട്. കൊല്ലുക, പകരം കൊല്ലുക, പിന്നെയും കൊല്ലുക എന്നതാണ് ഇരു കൂട്ടരുടെയും പ്രധാന പരിപാടി. അതിനിടയില് രണ്ടു കൂട്ടരും മാറിമാറി ഹര്‍ത്താലുകള് ആചരിക്കുന്നു. മലയാളി ആഹ്ളാദകരമായ ആലസ്യത്തോടെ അത് ആസ്വദിക്കുകയും ചെയ്യുന്നു.\nഅസംബന്ധ നാടകമെന്നപോലെ ഇത് ആവര്‍ത്തിച്ചുകൊണ്ടേയിരിക്കുകയാണ്. പക്ഷേ, ഇപ്പോള് കാര്യങ്ങള്‍ക്ക് അല്‍പം വ്യത്യാസമുണ്ട്. ഇതില് കക്ഷികളായ രണ്ടുകൂട്ടരും ഉത്തരവാദിത്തമുള്ള ഭരണകക്ഷികളാണ് എന്നതാണത്. ബി.ജെ.പി ഈ മഹാരാജ്യം ഭരിക്കുന്ന പാര്‍ട്ടിയാണ്. സി.പി.എം സംസ്ഥാനം ഭരിക്കുന്ന പാര്‍ട്ടിയും. അതിനാല് ഇരുകൂട്ടരും ഈ വഷളന് ഏര്‍പ്പാട് അവസാനിപ്പിച്ച് ഉത്തരവാദബോധത്തോടെ പെരുമാറുക എന്നതാണ് പ്രാഥമികമായും പ്രധാനമായും പറയാനുള്ളത്. ഇങ്ങനെ പറയുമ്പോള്, ഒരു ഫാഷിസ്റ്റ് വര്‍ഗീയ പാര്‍ട്ടിയായ ബി.ജെ.പിയെയും സി.പി.എമ്മിനെയും നിങ്ങള് ഒരേ നുകത്തില് കെട്ടി സമീകരിക്കുകയാണോ എന്ന ചോദ്യം ഉയരും. തീര്‍ച്ചയായും കൊലപാതകങ്ങള് മുന്നില്‍വെച്ച്, രണ്ടും കണക്കാണ് എന്ന ലളിത സമവാക്യത്തില് എത്തുന്നത് രാഷ്ട്രീയമായി സൂക്ഷ്മമല്ല എന്ന തികഞ്ഞ ബോധ്യമുണ്ട്. ഒന്ന് ഫാഷിസ്റ്റ് രാഷ്ട്രീയ ക്രമത്തിനുവേണ്ടി പരിശ്രമിക്കുന്ന ലക്ഷണമൊത്ത വംശീയ പാര്‍ട്ടിയാണെങ്കില് മറ്റേത്, പുരോഗമന മതനിരപേക്ഷ മൂല്യങ്ങള്‍ക്കുവേണ്ടി പ്രവര്‍ത്തിക്കുന്ന പാര്‍ട്ടിയാണ്.\nരണ്ടിനെയും സമീകരിക്കുന്നത് രാഷ്ട്രീയമായി ശരിയല്ല. അതേസമയം, ഉയര്‍ന്ന ജനാധിപത്യ മൂല്യങ്ങള് ഉയര്‍ത്തിപ്പിടിക്കുന്നതിലും ഹിംസയുടെ രാഷ്ട്രീയം കൈയൊഴിയുന്നതിലും കേരളത്തില് രണ്ടു കൂട്ടരും പരാജയപ്പെടുന്നുവെന്നത് വസ്തുതതന്നെയാണ്. കണ്ണൂര് ജില്ലയിലാകട്ടെ ഇത് അല്‍പം രൂക്ഷവുമാണ്. ജനാധിപത്യപരമായ പ്രവര്‍ത്തനരീതി രണ്ടു കൂട്ടരും ഇനിയും പഠിച്ചെടുത്തിട്ടു വേണം. ബി.ജെ.പി അടിസ്ഥാനപരമായിതന്നെ ‘അധീശ ന്യൂനപക്ഷത്തിന്‍െറ’ വംശീയ മേല്‍ക്കോയ്മക്കുവേണ്ടി പ്രവര്‍ത്തിക്കുന്നവരാണ്. തദാവശ്യാര്‍ഥം വര്‍ഗീയ കലാപങ്ങള് എന്ന വ്യാജ നാമത്തില് വന് കൂട്ടക്കൊലകള്‍വരെ രാജ്യത്ത് നടപ്പാക്കിയവരാണ്. എന്നാല് അതിനെതിരെ, മതേതരജനാധിപത്യ മൂല്യങ്ങള്‍ക്ക് വേണ്ടി സംസാരിക്കുന്ന സി.പി.എം അവര്‍ക്ക് ആധിപത്യമുള്ള സ്ഥലങ്ങളില് ജനാധിപത്യ വിരുദ്ധമായ ഏര്‍പ്പാടുകള്‍ക്ക് നേതൃത്വം കൊടുക്കുന്നുവെന്നതും വസ്തുതയാണ്.\nകണ്ണൂരിലെ പാര്‍ട്ടി ഗ്രാമങ്ങളിലൂടെയും സി.പി.എമ്മിന്‍െറ വിദ്യാര്‍ഥി വിഭാഗമായ എസ്.എഫ്.ഐക്ക് ആധിപത്യമുള്ള കാമ്പസുകളിലൂടെയും ഓട്ട പ്രദക്ഷിണം നടത്തുന്ന ആര്‍ക്കും മനസ്സിലാവുന്നതേയുള്ളൂ ഇക്കാര്യങ്ങള്. തങ്ങളല്ലാത്ത ഒന്നിനെയും അനുവദിക്കില്ല എന്ന പരിപാടി അവര് ഭംഗിയായി നടപ്പാക്കുന്നുണ്ട്. കണ്ണൂരിലെ ഒടുങ്ങാത്ത സംഘര്‍ഷങ്ങള്‍ക്ക് ഇത് ഒരു കാരണം തന്നെയാണ്. അതിനാല്, ഇരുകൂട്ടരും തലകൊയ്യല് രാഷ്ട്രീയം അവസാനിപ്പിക്കുക. അല്‍പം കൂടി ഉത്തരവാദിത്തത്തോടെ പെരുമാറുക. ജനാധിപത്യ സംസ്കാരം എന്താണെന്ന് പഠിക്കുകയും അത് ആന്തരികവത്കരിക്കുകയും ചെയ്യുക.\nഈ മട്ടിലുള്ള സാരോപദേശങ്ങള് നല്‍കുകയല്ലാതെ, ഭരണകക്ഷികളായ രണ്ട് പ്രസ്ഥാനങ്ങളോട് മറ്റെന്താണ് നമുക്ക് പറയാന് കഴിയുക? പക്ഷേ, ഈ പറച്ചിലിന് എന്തെങ്കിലും ഫലമുണ്ടാവുമെന്ന് കരുതാന് വയ്യ. അവര് നാളെയും ഇങ്ങനെ ആളുകളുടെ തല കൊയ്തുകൊണ്ടേയിരിക്കും. നമ്മുടെ നാടിന്‍െറ ദുര്യോഗം എന്നല്ലാതെ എന്തു പറയാന്?\nTAGS:cpm-bjp crime kannur


ശ്രീയ രമേഷിന്റെ പുത്തൻ മേക്കോവർ കണ്ടു ഞെട്ടി സോഷ്യൽ മീഡിയ; ചിത്രങ്ങൾ വൈറൽ ആകുന്നു..!! – Malayali Live\nശ്രീയ രമേഷിന്റെ പുത്തൻ മേക്കോവർ കണ്ടു ഞെട്ടി സോഷ്യൽ മീഡിയ; ചിത്രങ്ങൾ വൈറൽ ആകുന്നു..!!\nവിവാഹ ശേഷം കുടുംബത്തിന് ഒപ്പം വിദേശത്ത് ആയിരുന്നു ശ്രീയ അപ്രതീക്ഷിതമായി ആണ് അഭിനയ ലോകത്തേക്ക് എത്തുന്നത്. സത്യൻ അന്തിക്കാട് സംവിധാനം ചെയ്ത മോഹൻലാൽ മഞ്ജു വാരിയർ എന്നിവർ പ്രധാന വേഷത്തിൽ എത്തിയ എന്നും ഇപ്പോഴും എന്ന ചിത്രത്തിൽ കൂടി ആണ് ശ്രീയ രമേശ് എംഎം താരം അഭിനയ ലോകത്തിലെക്ക് എത്തുന്നത്.\nഎന്നാൽ പിന്നീട് നിരവധി ചിത്രങ്ങൾ ചെയ്തു എങ്കിൽ കൂടിയും ലൂസിഫർ എന്ന ചിത്രത്തിൽ ചെയ്ത ഗോമതി എന്ന വേഷം ഏറെ ശ്രദ്ധ നേടിയിരുന്നു. ഇപ്പോഴും സാരിയിൽ മാത്രം പ്രത്യക്ഷപ്പെടുന്ന ശ്രീയുടെ മോഡേൺ ലുക്ക് ആണ് ഇപ്പോൾ സോഷ്യൽ മീഡിയയിൽ വൈറൽ ആകുന്നത്.\nഎന്നും ഇപ്പോഴും എന്ന ചിത്രത്തിന് ശേഷം ഒടിയനിലും വേട്ടയിലും ഒപ്പത്തിലും എല്ലാം ചെറിയ വേഷങ്ങൾ ചെയ്തിരുന്നു എങ്കിൽ കൂടിയും ലൂസിഫറിലെ സീരിയൽ നടി ഗോമതിക്ക് വമ്പൻ ആരാധകർ ആണ് ഉള്ളത്. സാമൂഹിക വിഷയങ്ങളിൽ വ്യക്തമായ നിലപാടുകൾ പറയുന്ന ശ്രീയ സൈബർ വിമർശങ്ങൾക്ക് ഇരയാവാറുണ്ട്.


ഇന്ത്യൻ നാഷണൽ കോൺഗ്രസ് എടയന്നൂർ ബൂത്ത് കമ്മറ്റിയുടെ നേതൃത്വത്തിൽ ഇന്ത്യൻ നാഷണൽ കോൺഗ്രസിന്റെ 136 ആം സ്ഥാപകദിനം ആചരിച്ചു. - കണ്ണൂരാൻ വാർത്ത\nHome Unlabelled ഇന്ത്യൻ നാഷണൽ കോൺഗ്രസ് എടയന്നൂർ ബൂത്ത് കമ്മറ്റിയുടെ നേതൃത്വത്തിൽ ഇന്ത്യൻ നാഷണൽ കോൺഗ്രസിന്റെ 136 ആം സ്ഥാപകദിനം ആചരിച്ചു.\nഇന്ത്യൻ നാഷണൽ കോൺഗ്രസ് എടയന്നൂർ ബൂത്ത് കമ്മറ്റിയുടെ നേതൃത്വത്തിൽ ഇന്ത്യൻ നാഷണൽ കോൺഗ്രസിന്റെ 136 ആം സ്ഥാപകദിനം ആചരിച്ചു.\nഇന്ത്യൻ നാഷണൽ കോൺഗ്രസിന്റെ 136 ആം സ്ഥാപക ദിനാചരണത്തിന്റെ ഭാഗമായി ആഘോഷങ്ങൾ നടത്തി ബൂത്ത് പ്രസിഡണ്ട് റിയാസ് എടയന്നൂരിന്റെ അധ്യക്ഷതയിൽ ഡിസിസി സെക്രട്ടറി വി ആർ ഭാസ്കരൻ പരിപാടി ഉദ്ഘാടനം ചെയ്തു.. തുടർന്ന് നടന്ന ചടങ്ങിൽ ഇരിട്ടി ബ്ലോക്ക് എടയന്നൂർ ഡിവിഷനിൽ നിന്നും മിന്നുന്ന വിജയം കാഴ്ചവെച്ച ഷിജു എടയന്നൂറിനു സ്വീകരണവും അനുമോദനങ്ങളും നൽകി. ചടങ്ങിൽ ബ്ലോക്ക് മെമ്പർ ഷിജു എടയന്നൂർ. കീഴല്ലൂർ മണ്ഡലം വൈസ് പ്രസിഡണ്ട് രാജേഷ് മാസ്റ്റർ. സെക്രട്ടറിമാരായ അശോക് കുമാർ. നിസാം എടയന്നൂർ. തിലകൻ കൊതേരി. മഹറൂഫ് എം. പ്രമോദ് പി ഷമീർ സി. ഷഫീഖ് എം. മൊയ്നുദ്ദീൻ. നൗഷാദ് ഇ. റിയാസ് സി എം. ഷംസീർ എം തുടങ്ങിയവർ സംസാരിച്ചു.. ദീപേഷ് എടയന്നൂർ സ്വാഗതവും സൗരബ് മാസ്റ്റർ നന്ദിയും പറഞ്ഞു


ബിഗ് സല്യൂട്ട് |\nOct 18, 2019, 09:23 PM IST\nടൊവിനോ തോമസിന്റെ ആദ്യപട്ടാളചിത്രം ‘എടക്കാട് ബറ്റാലിയൻ 06’ പ്രദർശനത്തിനെത്തി. ഒരു മാസ് ആക്ഷൻ മിലിട്ടറി സിനിമയല്ല എടക്കാട് ബറ്റാലിയൻ അതുകൊണ്ടുതന്നെ പ്രതിസന്ധികളോട് പോരാടി ജയിച്ച് പ്രണയിനിക്കൊത്ത് നൃത്തം ചവിട്ടുന്ന ക്ലീഷേ നായകനെ സിനിമയിൽ കാണില്ല. പട്ടാളക്കാരന്റെ ജീവിതം പറയുന്നചിത്രത്തിൽ കുടുംബബന്ധങ്ങൾക്ക് പ്രധാന്യം നൽകുന്ന വൈകാരിക രംഗങ്ങൾ ഏറെയുണ്ട്. പി. ബാലചന്ദ്രന്റെ തിരക്കഥയിൽ നവാഗതനായ സ്വപ്‌നേഷ് കെ. നായരാണ് സിനിമ സംവിധാനം ചെയ്തിരിക്കുന്നത്.വിശേഷങ്ങൾ പങ്കുവെച്ച് സ്വപ്‌നേഷ് കെ.നായർ, ടൊവിനോ തോമസ്, സംയുക്തമേനോൻ എന്നിവർ സംസാരിക്കുന്നു.\nടൊവിനോ തോമസ് ക്യാപ്റ്റൻ ഷഫീഖ് മുഹമ്മദ് എന്ന കഥാപാത്രത്തെ ഇഷ്ടപ്പെട്ടതുകൊണ്ടുതന്നെയാണ് എടക്കാട് ബറ്റാലിയൻ എന്ന സിനിമ ചെയ്യാം എന്ന് തീരുമാനിച്ചത്. പട്ടാളക്കാരുടെ ജീവിതവും അവരുടെ കുടുംബജീവിതവുമൊന്നും സാധാരണ ജനങ്ങൾ ഏറെ ശ്രദ്ധിക്കുന്നില്ലെന്ന് തോന്നിയിട്ടുണ്ട്.അസാമാന്യമായ ധൈര്യവും വ്യക്തിനിയന്ത്രണവുമെല്ലാം ആവശ്യമായ ജോലിയാണിത്. പട്ടാളക്കാരായ സുഹൃത്തുക്കളിൽനിന്നും, സിനിമയുടെ ചിത്രീകരണത്തിനായി ലഡാക്കിൽ പോയപ്പോഴും ഒരുപാട് പട്ടാളക്കഥകൾ കേട്ടിരുന്നിട്ടുണ്ട്. രാജ്യത്തിനുവേണ്ടി അവർ ചെയ്യുന്ന സേവനത്തിന് അർഹമായ ബഹുമാനം നമ്മൾ നൽകുന്നില്ലെന്ന് പലപ്പോഴും തോന്നിയിട്ടുണ്ട്. ഏത് സമയത്തും യുദ്ധമുഖത്തേക്ക് പോകണം എന്ന അവസ്ഥയിലാണ് ജീവിക്കുന്നത്.\nനമ്മളെല്ലാം കംഫർട്ട് സോണിൽ ജീവിക്കുമ്പോൾ അതിനൊക്കെ അപ്പുറത്ത് നമുക്കായി അവർ കാവലിരിക്കുന്നു. നിങ്ങൾ സുഖമായി ഉറങ്ങിക്കൊള്ളൂ ഞങ്ങൾ കാവലിരിക്കുന്നുണ്ടെന്ന് അവർ നമ്മളോട് പറയുന്നു. നല്ലൊരു കഥ വന്നാൽ സൈനികന്റെ റോൾ ചെയ്യണമെന്ന് ആഗ്രഹമുണ്ടായിരുന്നു. അങ്ങനെ 'സ്റ്റാറിങ് പൗർണമി' എന്ന ചിത്രത്തിലാണ് ഞാൻ ആദ്യമായി പട്ടാളക്കാരന്റെ റോൾ ചെയ്യുന്നത്. എന്നാൽ ചില കാരണങ്ങളാൽ ആ സിനിമ ഷൂട്ടിങ് പൂർത്തിയാക്കാനായില്ല. രണ്ടാമത്തെ തവണ ഞാൻ പട്ടാളക്കാരന്റെ വേഷത്തിൽ ക്യാമറയ്ക്ക് മുന്നിലെത്തിയ സിനിമയാണ് എടക്കാട് ബറ്റാലിയൻ. മരണത്തെപ്പോലും ഭയക്കാതെ ജോലിചെയ്യുന്ന ഓരോ പട്ടാളക്കാരനുമുള്ള ആദരമാണ് ഈ ചിത്രം.\nപട്ടാളജീവിതത്തോടൊപ്പംതന്നെ സൈനികന്റെ കുടുംബജീവിതത്തിലേക്കും എടക്കാട് ബറ്റാലിയൻ ക്യാമറ തിരിക്കുന്നുണ്ട്. കുടുംബത്തിൽ സൈനികനുള്ള ഓരോരുത്തർക്കും എപ്പോഴും മനസ്സിൽ ടെൻഷനുണ്ടാകും. കാരണം പ്രതിസന്ധികളുടെ നടുവിലാണല്ലോ ഓരോ സൈനികനും ജീവിക്കുന്നത്. അതിർത്തിയിൽ ഒരു വെടിവെപ്പ് എന്ന വാർത്ത കേട്ടാൽപ്പോലും ടെൻഷനോടെ മകന്റെയോ ഭർത്താവിന്റെയോ ഫോണിലേക്ക് വിളിച്ചുപോകും.\n'അണ്ടർവേൾഡ്' എന്ന സിനിമയുടെ ലൊക്കേഷനിൽ വെച്ചാണ് ഞാൻ എടക്കാടിന്റെ കഥ കേൾക്കുന്നത്. അതിന് ഒരാഴ്ച മുമ്പാണ് പുൽവാമ അറ്റാക്ക് നടന്നത്. അതിനെത്തുടർന്നുണ്ടായ പോർവിളികളും മറ്റും ആയപ്പോൾ എന്റെ ഒരു കാഴ്ചപ്പാട് സോഷ്യൽ മീഡിയവഴി പറയണം എന്ന് തീരുമാനിച്ചിരുന്നു. ഈ സിനിമ ചെയ്യുന്നതിലൂടെ സ്വന്തം കാഴ്ചപ്പാടുകൂടി അവതരിപ്പിക്കാൻ പറ്റുമെന്ന ചിന്ത മനസ്സിലുണ്ടായി. അതിനെല്ലാം പുറമേ ഞാൻ ഇതുവരെ ചെയ്യാത്ത കഥാപാത്രമായിരുന്നു എടക്കാട് ബറ്റാലിയനിൽ.\nസ്വപ്‌നേഷ് കെ. നായർ\nആദ്യ സിനിമ തിയേറ്ററിലെത്തിയതിന്റെ ആഹ്ലാദമാണ് മനസ്സിൽ. സ്വതന്ത്ര സംവിധായകനാകുകയെന്ന വർഷങ്ങളായുള്ള ആഗ്രഹമാണ് എടക്കാട് ബറ്റാലിയനിലൂടെ സഫലമായത്. സിബിമലയിൽ, വിനയൻ, ഒമർലുലു, ടോം ഇമ്മട്ടി തുടങ്ങി ഒരുപാട് സംവിധായകരുടെ സിനിമയിൽ പ്രവർത്തിച്ച അനുഭവപാഠങ്ങളുമായാണ് എടക്കാടിലേക്കെത്തുന്നത്. ടൊവിനോയുമായി ദീർഘകാലത്തെ പരിചയമുണ്ട് സഹസംവിധായകനായി പ്രവർത്തിക്കുമ്പോൾ മുതൽ അടുപ്പമുണ്ട്. കഥകേട്ടപ്പോൾ തന്നെ ടൊവിനോയ്ക്ക് കഥാപരിസരവും കഥാപാത്രവും ഇഷ്ടമായി.\nസ്വന്തം നാട്ടിൽ വെച്ചുതന്നെ ആദ്യസിനിമ ചിത്രീകരിക്കാൻ കഴിഞ്ഞു എന്നതാണ് എടക്കാട് നൽകിയ മറ്റൊരു സന്തോഷം. മഴക്കാലത്തായിരുന്നു ചിത്രീകരണം നടന്നത്.\nപ്രതികൂലസാഹചര്യങ്ങൾ ഏറെയുണ്ടായിരുന്നെങ്കിലും അവയെല്ലാം കൂട്ടായ്മയിലൂടെ തരണംചെയ്യാൻ കഴിഞ്ഞു എന്നത് വലിയ വിജയമായി കാണുന്നു. കോഴിക്കോടും ലഡാക്കുമെല്ലാമായിരുന്നു പ്രധാന ലൊക്കേഷനുകൾ.


Flipkart and ola planing to provide credit cards with big banks - Malayalam Goodreturns\n» വന്‍കിട ബാങ്കുകളുമായി ചേര്‍ന്ന് ക്രെഡിറ്റ് കാര്‍ഡുകള് നല്‍കാന് ഒലയും ഫ്‌ളിപ്കാര്‍ട്ടും\nUpdated: Monday, May 6, 2019, 9:48 [IST]\nദില്ലി: ഓണ്‍ലൈന് ടാക്‌സി സര്‍വീസായ ഒലയും വാള്‍മാര്‍ട്ടിന്റെ ഉടമസ്ഥതയിലുള്ള ഇ-കൊമേഴ്‌സ് സ്ഥാപനമായ ഫ്ളിപ്കാര്‍ട്ടും വന്‍കിട ബാങ്കുകളുമായി ചേര്‍ന്ന് ക്രെഡിറ്റ് കാര്‍ഡുകള് ഇറക്കാനുള്ള തയ്യാറെടുപ്പുകള് പുരോഗമിക്കുന്നതായി റിപ്പോര്‍ട്ട്. രാജ്യത്ത് ഇതുവരെ പൂര്‍ണ രീതിയില് പ്രയോജനപ്പെടുത്തിയിട്ടില്ലാത്ത ക്രെഡിറ്റ് മാര്‍ക്കറ്റിന്റെ സാധ്യതകള് ഉപയോഗപ്പെടുത്തുകയെന്ന ലക്ഷ്യത്തോടെയാണിത്.\nതങ്ങളുടെ പ്ലാറ്റ്‌ഫോമുകളിലൂടെ ഫ്‌ളിപ്പ്കാര്‍ട്ടും ഒലയും ഉപഭോക്താക്കള്‍ക്ക് ക്രെഡിറ്റ് സൗകര്യം നേരത്തേ നടപ്പിലാക്കിവരുന്നുണ്ട്. ഫിന്‍ടെക്ക് കമ്പനിയായ കിഷ്ത്തുമായി സഹകരിച്ചാണ് ഫ്‌ളിപ്പ്കാര്‍ട്ട് ഉപഭോക്താക്കള്‍ക്ക് കടം നല്‍കുന്നത്. നിലവില് 60,000 രൂപയുടെ സാധനങ്ങള് വരെ കമ്പനി ക്രെഡിറ്റിന് നല്‍കുന്നുണ്ട്. ഒലയാവട്ടെ തങ്ങളുടെ തന്നെ ഒല പോസ്റ്റ് പെയ്ഡ് വഴിയാണ് ഉപഭോക്താക്കള് കടം നല്‍കുന്നത്. കൈയില് കാശില്ലെങ്കില് ഒല ടാക്‌സിയില് യാത്ര കഴിഞ്ഞ് പിന്നീട് പണം തിരികെ നല്‍കിയാല് മതി.\n2016ലാണ് ഒല ക്രെഡിറ്റ് സേവനം പരീക്ഷണാടിസ്ഥാത്തില് നല്‍കിത്തുടങ്ങിയത്. ഇതിന് നല്ല പ്രതികരണമാണ് കമ്പനിക്ക് ലഭിച്ചത്. ഈ സേവനം സ്വീകരിക്കുന്നവരുടെ എണ്ണത്തില് പ്രതിമാസം 30 ശതമാനത്തിന്റെ വര്‍ധനയുണ്ടാകുന്നുവെന്നാണ് കമ്പനിയുടെ കണക്ക്. സ്‌റ്റേറ്റ് ബാങ്ക് ഓഫ് ഇന്ത്യയുമായി സഹകരിച്ചാണ് ഒല ക്രെഡിറ്റ് കാര്‍ഡുകള് പുറത്തിറക്കുന്നത്. ഇതുമായി ബന്ധപ്പെട്ട ചര്‍ച്ചകള് അന്തിമഘട്ടത്തിലാണെന്നാണ് റിപ്പോര്‍ട്ട്. അടുത്ത ആഴ്ച മുതല് പുതിയ സേവനം ലഭ്യമാക്കുമെന്ന് സ്ഥിരീകരിക്കാത്ത റിപ്പോര്‍ട്ടുകളുണ്ട്. ആദ്യ വര്‍ഷം ഒരു മില്യണ് കാര്‍ഡുകള് വിതരണം ചെയ്യാനാണ് കമ്പനി പദ്ധതിയിടുന്നത്.\nആക്സിസ് ബാങ്കുമായോ എച്ച്ഡിഎഫ്സി ബാങ്കുമായോ ചേര്‍ന്നായിരിക്കും ഫ്‌ളിപ്കാര്‍ട്ട് ക്രെഡിറ്റ് കാര്‍ഡ് നല്‍കുക. ഉപഭോക്താക്കളെ തിരിച്ചറിയുന്നതിന് വീഡിയോ വഴിയുള്ള കെവൈസി വെരിഫിക്കേഷന് പ്രക്രിയയാണ് കമ്പനി നടപ്പിലാക്കുകയെന്നാണ് റിപ്പോര്‍ട്ട്. നിലവില് 10,000 പേര്‍ക്ക് പരീക്ഷണാടിസ്ഥാനത്തില് ക്രെഡിറ്റ് കാര്‍ഡുകള് കമ്പനി നല്‍കിക്കഴിഞ്ഞു. ഏതാനും മാസങ്ങള്‍ക്കകം ഇത് പൂര്‍ണാര്‍ഥത്തില് ആരംഭിക്കാനാവുമെന്ന പ്രതീക്ഷയിലാണ് അധികൃതര്.\nRead more about: ola flipkart credit card bank ഓല ഫ്‌ളിപ്കാര്‍ട്ട് ക്രെഡിറ്റ് കാർഡ് ബാങ്ക്\nFlipkart and ola planing to provide credit cards with big banks


സച്ചിന് രാജ്യദ്രോഹിയെന്ന് അര്‍ണാബ്; പ്രതിഷേധം; ചര്‍ച്ചയില് പങ്കെടുക്കാതെ ഇറങ്ങിപ്പോയി - Samakalika Malayalam\nസച്ചിന് രാജ്യദ്രോഹിയെന്ന് അര്‍ണാബ്; പ്രതിഷേധം; ചര്‍ച്ചയില് പങ്കെടുക്കാതെ ഇറങ്ങിപ്പോയി\nPublished: 23rd February 2019 05:44 PM |\nLast Updated: 23rd February 2019 05:44 PM | A+A A- |\nന്യൂഡല്‍ഹി: ലോകകപ്പ് ക്രിക്കറ്റില് പാകിസ്ഥാനുമായി കളിക്കണമെന്ന് അഭിപ്രായപ്പെട്ട സച്ചിന് ടെണ്ടുല്‍ക്കറെ രാജ്യദ്രോഹി എന്ന് വിശേഷിപ്പിച്ച് റിപ്പബ്ലിക്ക് ടിവിയുടെ അര്‍ണാബ് ഗോസ്വാമി. സച്ചിന്റെ പ്രതികരണത്തെ മുന്‍നിര്‍ത്തിയുള്ള ചര്‍ച്ചക്ക് അര്‍ണാബ് നല്‍കിയ തലക്കെട്ട് ദേശദ്രോഹികളെ കുറിച്ച് അപമാനം തോന്നുന്നു എന്നായിരുന്നു.\nലോകകപ്പില് ഇന്ത്യ എല്ലായ്‌പ്പോഴും പാകിസ്ഥാനെ തോല്‍പ്പിക്കാറുണ്ട്. ഒരിക്കല് കൂടി പരാജയപ്പെടുത്താനുള്ള സമയമാണിത്. വ്യക്തിപരമായി മത്സരം ബഹിഷ്‌ക്കരിച്ച് ഇന്ത്യ രണ്ട് പോയിന്റ് പാകിസ്ഥാന് നല്‍കി സഹായിക്കുന്നത് വെറുക്കുന്നു. ഇന്ത്യ പാകിസ്ഥാനുമായി കളിക്കണമെന്ന് തന്റെ വ്യക്തിപരമായ അഭിപ്രായമാണെന്നും രാജ്യം എന്ത് തീരുമാനമെടുത്താലും അത് അംഗീകരിക്കും എന്നായിരുന്നു സച്ചിന് അഭിപ്രായപ്പെട്ടത്.\nസുനില് ഗാവസ്‌ക്കറും ശശി തരൂര് എംപിയും പാകിസ്ഥാനുമായി കളിക്കുകയാണ് വേണ്ടതെന്നും രണ്ടുപോയിന്റ് വെറുതെ കൊടുക്കരുത് എന്നും പ്രതികരിച്ചിരുന്നു.\nഞാന് ഒരു ദൈവത്തിലും വിശ്വസിക്കുന്നില്ല. സച്ചിന് ടെണ്ടുല്‍ക്കര് നൂറ് ശതമാനം തെറ്റാണ്. സച്ചിന് ടെണ്ടുല്‍ക്കറിന് എന്തെങ്കിലും ബോധമുണ്ടെങ്കില്, പാകിസ്ഥാനുമായി ഇന്ത്യ കളിക്കാന് പാടില്ല എന്ന് പറയുന്ന ആദ്യ വ്യക്തിയാവുമായിരുന്നു. അര്‍ണാബ് ഗോസ്വാമി, ചര്‍ച്ചക്കിടെ പറഞ്ഞത്.\nസച്ചിന് ടെണ്ടുല്‍ക്കര് അര്‍ണാബ് ഗോസ്വാമി Arnab Goswami Sachin Tendulkar anti-national


ഇസ്‌ലാമിക പണ്ഡിതകളെവിടെയാണ്? | islamonlive.in\nby ഡോ. ശബീര് അലി\nമുമ്പത്തെയും ഇന്നത്തെയും ഇസ്‌ലാമിക പണ്ഡിതകളെവിടെയാണ്? ഖുര്‍ആന് മനപ്പാഠമാക്കുകയും ഹദീസുകള് മറ്റുള്ളവര്‍ക്ക് പഠിപ്പിച്ചുകൊടുക്കുകയും ചെയ്യുന്ന വനിതകളുണ്ടോ? പാണ്ഡിത്യമുള്ള സ്ത്രീകള് ഇല്ലെന്നോ അതോ അവര് ഇസ്‌ലാമിക ലോകത്തെ പരിപോഷിപ്പിക്കുന്നില്ലെന്നാണോ അവരുടെ അഭാവത്തില് നിന്നും നാം മനസ്സിലാക്കേണ്ടത്? സമൂഹത്തില് അവരെ ഉയര്‍ത്തിക്കൊണ്ടുവരുവാന് നാമെന്താണ് ചെയ്യേണ്ടത്?\n(ടൊറന്റോയിലെ ‘ദ ഇസ്‌ലാമിക് ഇന്‍ഫര്‍മേഷന് സെന്റര്’ ഡയറക്ടര് ഡോ. ശബീര് അലിയുമായി നടത്തിയ അഭിമുഖം)\n? മുസ്‌ലിം പണ്ഡിതന്മാരെ കുറിച്ച് ചിന്തിക്കുമ്പോള് നമ്മുടെ മനസ്സില് വരുന്നത് താടിയും തലപ്പാവുമുള്ള ഒരു പുരുഷനെയാണ്. എന്നാല് മുന്‍കാലങ്ങളില് ഈ രംഗത്ത് അത്രയൊന്നും അറിയപ്പെടാതെ പോയ സ്ത്രീകളില്ലേ?\n-തീര്‍ച്ചയായും ധാരാളം സ്ത്രീ പണ്ഡിതകള് ഉണ്ടായിട്ടുണ്ട്. പാണ്ഡിത്യം നേടുന്നതില് ഇസ്‌ലാമോ ഖുര്‍ആനോ നബി വചനങ്ങളോ ആരെയും വിലക്കുന്നില്ല. മറിച്ച് ഇസ്‌ലാം ഇക്കാര്യത്തില് പുരുഷനെയും സ്ത്രീയെയും വളരെയധികം പ്രോത്സാഹിപ്പിക്കുന്നുണ്ട്. തീര്‍ച്ചയായും അറിവ് നേടുന്നവരും ആ അറിവ് മറ്റുള്ളവര്‍ക്ക് പകര്‍ന്നുകൊടുക്കുന്നവരും അറിവില്ലാത്തവരെ പഠിപ്പിക്കുന്നരും പണ്ഡിതന്മാരെന്നറിയപ്പെടുന്നു.\n? എന്തുകൊണ്ടാണ് അന്നത്തെപോലെ ഇന്നും പുരുഷന്മാര് മാത്രമാണ് വിജ്ഞാനത്തിന്റെ അനന്തരാവകാശികള് എന്ന് ചിന്തിക്കുന്നത്?\n– എനിക്ക് തോന്നുന്നു ഈ അവസ്ഥ കൂടുതല് വിസ്തൃതമായി എല്ലാ സമുദായത്തിലും- മുസ്‌ലിം അമുസ്‌ലിം ഭേദനമന്യേ ഉണ്ടെന്നാണ്. അടുത്തകാലത്ത് അമുസ്‌ലിം സമുദായത്തിനിടയില് ഈ വിഷയം മാറിയിട്ടുണ്ടെന്നാണ് തോന്നുന്നത.് പ്രത്യേകിച്ചും ഈ അടുത്തകാലത്തുണ്ടായ കലാ സാഹിത്യരംഗങ്ങളിലെ നവോത്ഥാനത്തോടെയും വിജ്ഞാന വ്യാപനത്തോടെയും എല്ലാ രംഗത്തും വിജ്ഞാനത്തിന് ഊന്നല്‍കൊടുത്തതോടെയുമാണിത്. പുരുഷന്മാര് ലോക യുദ്ധങ്ങളിലേക്ക് എടുത്തുചാടാന് നിര്‍ബന്ധിക്കപ്പെട്ടതോടെ സ്ത്രീകളില് ഒട്ടേറെ പേരും വ്യവസായ ശാലകളിലേക്ക് തിരിഞ്ഞു. സ്ത്രീകള്‍ക്ക് വോട്ടവകാശം കൂടി കിട്ടിയതോടെ അവര് ആധുനിക സമൂഹത്തില് വളരെ സജീവ സാന്നിധ്യമായി. സ്ത്രീയും പുരുഷനും സമൂഹത്തില് തുല്യ പങ്കാളിത്തം വഹിക്കുകകയും അറിവ് നേടുകയും അത് പഠിപ്പിക്കുകയും ചെയ്യുന്നതില് കഠിനാധ്വാനം ചെയ്യുകയും ചെയ്തു.\n? സ്ത്രീകളുടെ സഹകരണത്താല് ഒരുപാട് കണ്ടെത്തലുകള് നടത്തുകയും പുരസ്‌കാരങ്ങള് നേടുകയും ചെയ്ത കഴിഞ്ഞകാല ശാസ്ത്രജ്ഞരുണ്ട്. സ്വയം കണ്ടെത്തലുകള് നടത്തിയതായ സ്ത്രീകളുമുണ്ട്. പക്ഷേ അവര് വിസ്മൃതിയിലാണ്. ഇത്തരം ഉദാഹരണങ്ങള് ഇസ്‌ലാമിക സംസ്‌കാരത്തില് കണ്ടെത്താമോ?\n-പല സന്ദര്‍ഭങ്ങളിലും പ്രവാചക പത്‌നിമാര് അദ്ദേഹത്തിന് സഹായം നല്‍കിയതായി പ്രവാചകന്റെ (അദ്ദേഹത്തിന്റെ മേല് രക്ഷയും സമാധാനവും ഉണ്ടാവട്ടെ.) ഉദ്ദരണികളില് നിന്ന് തന്നെ നമുക്ക് കാണാം. ഒരു ഉദാഹരണം, പ്രവാചകന്റെ വെളിപാടുമായി ബന്ധപ്പെട്ടാണ്. ആദ്യ വെളിപാടുമായി മലക്ക് ജിബ്‌രീല് പ്രത്യക്ഷപ്പെട്ടപ്പോള് റസൂല്(സ) ആകെ ആശയകുഴപ്പത്തിലും അസ്വസ്ഥതയിലുമായതായി ചരിത്രത്തില് നമുക്ക് കാണാം. ആ സന്ദര്‍ഭത്തെ എങ്ങനെയാണ് നേരിടേണ്ടതെന്ന് അദ്ദേഹത്തിനറിയില്ലായിരുന്നു. പക്ഷേ അദ്ദേഹത്തിന്റെ ഭാര്യ ഖദീജ (റ) വളരെ ആത്മവിശ്വാസത്തോടെയാണ് ആ സന്ദര്‍ഭത്തെ നേരിട്ടത്. ഖദീജ(റ) അദ്ദേഹത്തോട് പറഞ്ഞു: ‘ദൈവം താങ്കള്‍ക്ക് തിന്മയോ ഹീനമായ ഒന്നുമോ അനുഭവിപ്പിക്കുകയില്ല” എന്ന്. അത് ഏറ്റവും നല്ല വിശദീകരണമായിരുന്നു.\nഖദീജ അദ്ദേഹത്തിന്റെ പിതൃവ്യപുത്രനായ വറഖ ഇബ്‌നുനൗഫലിനോട് ഇതേക്കുറിച്ച് അന്വേഷിച്ചു. വറക പുരാതന വേദ വചനങ്ങളില് അവഗാഹമുള്ളയാളായിരുന്നു. അദ്ദേഹം പറഞ്ഞു; പ്രവാചകന് കണ്ട മനുഷ്യന് വിശിഷ്ട വചനവുമായി മുന് പ്രവാചകന് മൂസയുടെ അടുത്ത് വന്ന അതേ മലക്കായ ജിബ്‌രീല് ആണ്. മുഹമ്മദിന്റെ മേല് രക്ഷയും സമാധാനവും ഉണ്ടാവട്ടെ, അദ്ദേഹം തീര്‍ച്ചയായും ദൈവത്തിന്റെ പ്രവാചകനാവും.” ഖദീജ(റ) വിന്റെ പക്വമായ ചിന്തയും മാര്‍ഗനിര്‍ദ്ദേശവും വിജ്ഞാനവുമായിരുന്നു പുതിയ ദൗത്യം ഏറ്റെടുക്കുന്ന വേളകളില് പ്രവാചകന് സ്വസ്തത നല്‍കിയത.്\nആയിശ വിജ്ഞാനത്തിന്റെ അര്‍ധാംശം\n? പ്രവാചകന്റെ മറ്റു ഭാര്യമാരാരെങ്കിലും -ഉദാഹരണമായി ആയിശയെയും ഹഫ്‌സയെയും പോലെ. അവരെ പറ്റി എന്തെങ്കിലും കാര്യങ്ങള് വിശദീകരിക്കാമോ?\n– പ്രവാചകന് ശേഷം അദ്ദേഹത്തിന്റെ അധ്യാപനങ്ങള് സമൂഹത്തിന് പഠിപ്പിച്ചു കൊടുത്തവര് എന്ന നിലയില് ഏറ്റവും വലിയ സ്ഥാനമാണ് ആയിശ(റ)ക്ക് ഉള്ളത്. ആധികാരികമായ രണ്ടായിരത്തിലധികം പ്രവാചകാധ്യാപനങ്ങള് ആയിശ(റ)യില് നിന്നും ഉണ്ടായിട്ടുണ്ട്. മറ്റുള്ളവരുമായി താരതമ്യം ചെയ്യുമ്പോള് പ്രവാചകന്റെ സഹചാരികളില് ഇത്രയധികം റിപ്പോര്‍ട്ട് ചെയ്തത് ആയിശ(റ) മാത്രമായിരുന്നു. മറ്റൊാരാള് പുരുഷനായ അബൂഹുറൈറ(റ)യായിരുന്നു. അദ്ദേഹം മൂവായിരത്തിലധികം ഹദീസുകള് റിപ്പോര്‍ട്ട് ചെയ്തിട്ടുണ്ട്. എന്നിരുന്നാലും പുരുഷന്മാര് ആയിശ(റ)യെക്കാള് ഉയര്‍ന്നുനില്‍ക്കുന്നതായും ബഹുമാനിക്കപ്പെടുന്നതായും കാണുന്നു. പക്ഷേ നാം ശ്രദ്ധിക്കേണ്ട കാര്യം, അവരുടെ കാലത്ത് പ്രവാചകാധ്യാപനങ്ങള് പഠിപ്പിക്കുന്ന കാര്യത്തില് ആയിശ തന്നെയായിരുന്നു മുന്നിട്ട് നിന്നിരുന്നത്. പ്രവാചാകാധ്യപനങ്ങള് പഠിപ്പിച്ച പല മഹാന്മാരും പറഞ്ഞിട്ടുണ്ട് ‘ആര്‍ക്കെങ്കിലും എന്തെങ്കിലും അറിയേണ്ടതുണ്ടെങ്കില് അത് ആയിശയോട് ചോദിക്കുക. അറിവിന്റെ പകുതി ഭാഗം ഒരു മനുഷ്യന് ലഭ്യമാകും. ബാക്കി ആയിശയില് നിന്ന് നേടുക’ എന്ന്.\nപലരും ഈ വഴി തന്നെ തെരഞ്ഞടുത്തു. പക്ഷേ ഈ വിവരണം അറിവിന്റെ അളവിനെ സംബന്ധിച്ച ഒരു പ്രസ്താവനയല്ല. അവരത് അര്‍ഥമാക്കിയത്, പ്രവാചകന്റെ ബാഹ്യമായ ഇടപെടലുകളെ കൂടതലായി അറിയുക അദ്ദേഹത്തിന്റെ പുരുഷന്മാരായ അനുചരന്മാര്‍ക്കാണ.് പക്ഷേ അദ്ദേഹത്തിന്റെ കുടുംബപരമായ കാര്യങ്ങളെ അറിയുക അതായത,് അദ്ദേഹത്തിന്റെ വീടിനുള്ളിലെ കാര്യങ്ങള് കൂടുതലായി അറിയുക അദ്ദേഹത്തിന്റെ സ്ത്രീകളായ ബന്ധുക്കള്‍ക്കാണ്. അതായത് ഭാര്യമാര്‍ക്ക്. അതില് ആയിശക്കായിരുന്നു കൂടുതല് പ്രധാന്യം.\n? ഇത് കാണിക്കുന്നത് പ്രവാചകന്റെ കാലത്ത് മാത്രമേ സ്ത്രീകള്‍ക്ക് സമൂഹത്തില് ഉന്നത സ്ഥാനം ഉണ്ടായിരുന്നുള്ളൂ എന്നാണോ? അതിനു ശേഷം എന്തുസംഭവിച്ചു? പിന്നീട് ഒരുതരം അപ്രത്യക്ഷമാകല് ഉണ്ടായോ?\n– അതെ, ഇത് നേരത്തെയുള്ള മുസ്‌ലിം സമുദായത്തിന്റെ പ്രകൃതമായിരിക്കും. പുരുഷന്റെയും സ്ത്രീയുടെയും വഴികള് വേര്‍തിരിക്കപ്പെട്ടതാണ്. പുരുഷനില് നിന്നും സ്ത്രീയില് നിന്നും വ്യത്യസ്ത കാര്യങ്ങളാണ് സമൂഹം പ്രതീക്ഷിക്കുന്നത്. ഇത് മുസ്‌ലിം സൊസൈറ്റിയില് മാത്രമല്ല പല പാരമ്പര്യ സമുദായങ്ങളിലും അങ്ങനെ തന്നെയാണ്. അവര് സ്ത്രീയില് നിന്നും പ്രതീക്ഷിക്കുന്നത് കുട്ടികളുടെ സംരക്ഷണം മാത്രമാണ്. തീര്‍ച്ചയായും ഇന്നുപോലും ഗര്‍ഭം, പ്രസവം, മുലയൂട്ടല്, ചെറിയ കുട്ടികളുടെ സംരക്ഷണം എന്നിവ ഒരു ന്യൂനതയായി കാണുന്നു.\nഇന്ന് ചെറിയ കുട്ടികളുടെ സംരക്ഷണത്തില് നല്ല പരിഗണനയും മാറ്റവും ഉണ്ടായിട്ടുണ്ട്. നവജാത ശിശുക്കളെ സംരക്ഷിക്കുന്ന കാര്യത്തില് പുരുഷന്മാര്‍ക്കും തുല്യ പങ്കാളിത്തമുണ്ടാക്കുന്നതിനായിപുരുഷന്മാര്‍ക്ക് ലീവ് കൊടുക്കുന്നു. പക്ഷേ നൂറ് വര്‍ഷം മുമ്പ് ഇത്തരം ഒരു ചിന്ത പോലും ഉണ്ടായിരുന്നില്ല. സ്വാഭാവികമായും ഉത്തരവാദിത്വങ്ങളുടെ ഭാരം വഹിക്കുന്നവളായി സ്ത്രീ മാറുന്നു.\n? എന്തുകൊണ്ടാണ് പുരുഷന്മാര് അറിവുകളുടെ മേല്‍ക്കോയ്മയില് വരുന്നത്? ഇപ്പോള് എങ്ങനെയാണ്?\nഅതെ, നമുക്കിപ്പോള് ഉറപ്പിച്ചുപറയാം. ഒരുപാട് കാരണങ്ങള് കൊണ്ട് പുരുഷന്മാര് വിദ്യാസമ്പന്നരാകുന്നുണ്ട്. ഒരാള്‍ക്ക് ഒരു മകനും മകളും ഉണ്ടെന്നിരിക്കട്ടെ. ഇതില് രണ്ടില് ഒരാള്‍ക്ക് മാത്രമേ യൂനിവേഴ്‌സിറ്റി വിദ്യാഭ്യാസം നേടാന് സൗകര്യം അനുവദിക്കുന്നുള്ളൂ. എങ്കില് ആണ്‍കുട്ടിയെ കോളേജില് പോകാന് അനുവദിക്കും. നല്ല ഭാര്യയും നല്ല മാതാവുമാകുന്നതിന് പെണ്‍കുട്ടിയെ കുടുംബത്തിന്റെ ഉത്തരവാദിത്തം ഏറ്റെടുക്കുന്നതിനുള്ള ആശ്രയമാക്കി മാറ്റും. പിന്തുടര്‍ച്ചാവകാശമായി കിട്ടുന്ന വിവിധ തരം കഴിവുകളും ചിന്തകളും അവള് വീട്ടില് നിന്ന് തന്നെ വേഗത്തില് പഠിച്ചെടുക്കും. ഒരിക്കലും അവള്‍ക്ക് അന്നം തേടാനുള്ള കഴിവ് വേണ്ട. അത് പുരുഷന്റെ ഉത്തരവാദിത്വമാണ്.\nപുരുഷന് വിദ്യാഭ്യാസം നേടേണ്ടത് അവന്റെ കുടുംബത്തിന്റെ നിലനില്‍പിന് അത്യാവശ്യമാണ്. പുരുഷനെ പോലെ വിദ്യാഭ്യാസം നേടേണ്ടതിനുള്ള തുല്യാവകാശം സ്ത്രീക്കുമുണ്ടാകുന്നതിനും മുസ്‌ലിം വൃത്തത്തിനുള്ളില് ഉന്നതയായ ഗവേഷകയായി മാറുന്നതിനും ഇത്തരം ചിന്താഗതികള് നാം മാറ്റേണ്ടതുണ്ട്. ചില സ്ത്രീകള് അവരുടെ അങ്ങേയറ്റത്തെ മുഴുവന് ശ്രദ്ധയും കുടുംബത്തിന് നല്‍കും. ചിലര് എന്തെങ്കിലും ചില കാര്യങ്ങള് കുടുംബത്തിനുവേണ്ടി ചെയ്ത് ബാക്കി വ്യക്തിപരമായ കാര്യത്തിന് ഉപയോഗിക്കും. എന്നാല് കുടുംബത്തെ തീര്‍ത്തും നിരാകരിച്ച് സ്ത്രീകളെ പൂര്‍ണമായും സമൂഹത്തിലേക്കിറക്കുകയോ കുടുംബത്തിനകത്ത് മാത്രം തളച്ചിട്ട് സമൂഹ വ്യവഹാരങ്ങളില് നിന്ന് തടയുകയോ അല്ല വേണ്ടത്.\nതീര്‍ച്ചയായും ഇതിനിടയിലുള്ള അങ്ങേയറ്റത്തെ തുല്യതയും അങ്ങേയറ്റത്തെ നേട്ടവും നമ്മുടെ മതത്തിന്റെ അടിസ്ഥാന അധ്യാപങ്ങളില് കാണാം. പ്രമാണങ്ങളുടെ അകക്കാമ്പിലേക്ക് നാം പോകണം. ഈ അകക്കാമ്പ് സ്ത്രീയും പുരുഷനും വിജ്ഞാനം നേടേണ്ടതിന്റെയും അത് സമൂഹത്തിലേക്ക് എത്തിച്ചുകൊടുക്കേണ്ട തിന്റെയും അവശ്യകതയെ ഊന്നിപ്പറയുന്നു. സ്ത്രീ്ക്കും പുരുഷനും ഒരുപോലെ കുടുംബത്തെ സംരക്ഷിക്കേണ്ട ബാധ്യതയുണ്ട്. പ്രത്യേകിച്ചും, അവരുടെ നവജാത ശിശുക്കളുടെ കാര്യത്തില്. കുടുംബത്തിന്റെയും കുടുംബ ജോലികളുടെയും കുടുംബഉത്തരവാദിത്വത്തിന്റെയും കാര്യത്തില് പുരുഷനും സ്ത്രീക്കും ഉത്തരവാദിത്വമുണ്ട്. ഭക്ഷണമുണ്ടാക്കല് സ്ത്രീയുടെ ഉത്തരവാദിത്വമാണ്, അത് തിന്നല് പുരുഷന്റെ ഉത്തരവാദിത്വം എന്നപോലെയുള്ള ഉദാഹരണങ്ങള് ഖുര്‍ആനില് പറഞ്ഞിട്ടില്ല. സ്ത്രീയുടെയും പുരുഷന്റെയും കൂട്ടുത്തരവാദിത്വമാണ് ഇതൊക്കെ.\n? പക്ഷേ യാഥാര്‍ഥ്യം അതല്ല. മത കലാലയങ്ങളില് നിന്നും പുരുഷന്മാര് പാണ്ഡിത്യം നേടുന്നു? സ്ത്രീകള്‍ക്ക് ഇത്തരം സാഹചര്യങ്ങളൊന്നും ലഭിക്കുന്നില്ല. അത്തരം പരിതസ്ഥിതിയില് അല്ല വളര്‍ത്തപ്പെടുന്നതും?\n– ഇത് എന്തുകൊണ്ടാണെന്നത് വളരെ പ്രധാനമാണ്. നാം നമ്മുടെ ചിന്തകളെ വ്യവസ്ഥാപിതമായി ക്രമീകരിക്കണം.\n? നേതാവോ പ്രഭാഷകയോ അധ്യാപികയോ ഒന്നുമാകാന് സ്ത്രീകളെ ആരും പ്രോത്സാഹിപ്പിക്കുന്നുമില്ല?\n– അതെ സ്ത്രീകള് പള്ളികളില് വന്ന് ഒരു മറക്ക് പിന്നില് നില്‍ക്കണമെന്നും പിന്നെ തിരിച്ചുപോകണമെന്നും മാത്രമാണ് നാം കരുതുന്നതെങ്കില് അതുകണ്ട് വളരുന്ന കുട്ടികള് എന്ത് കരുതും. എല്ലാ പൊതു സംവാദങ്ങളിലും പുരുഷന്മാരാണ്. അതാണ് കുട്ടികള് കണ്ടുവളരുന്നത്. ആണ്‍കുട്ടികള് മുതിര്‍ന്നവരെയും അവരുടെ വാക്കുകളെയും നോക്കും. ഇമാമുമാരെയും അവരുടെ പ്രഭാഷണങ്ങളെയും ശ്രവിക്കും. എന്നിട്ട് ചിന്തിക്കും. എനിക്ക് ഇയാളെ പോലെ ആകണമെന്ന്. പിതാവ് എന്താണോ ചെയ്യുന്നത് അദ്ദേഹത്തെപോലെ ആകാന് ശ്രമിക്കില്ലേ\n? എന്താണ് സ്ത്രീകള്‍ക്ക് കൊടുക്കാനുള്ള സന്ദേശം?\n– ചെറിയ പെണ്‍കുട്ടി വിദ്യനേടാന് ശ്രമിക്കുമ്പോള് അവര്‍ക്ക് എവിടെയും ഒരു മാതൃകകള് കാണുന്നില്ല. അതേയവസരം ആണ്‍കുട്ടി ഈ കാര്യത്തില് പല നിലക്കും ഉത്തേജിപ്പിക്കപ്പെടുന്നുണ്ട്. നമുക്ക് പ്രാസംഗകരായ സ്ത്രീ നക്ഷത്രങ്ങളെ വേണം. അവര് വലിയ സമ്മേളനങ്ങളെ സംബോധന ചെയ്യണം. അവര് അറിവുകള് പ്രചരിപ്പിക്കാന് കഴിവുള്ളവരാകണം. ജനങ്ങള് അവരെ പണ്ഡിതന്മാരെപോലെ ബഹുമാനിക്കുന്നവരാകണം. ഫത്‌വകളും മതവിധികളും നല്‍കാന് കെല്‍പുള്ളവരാകണം. ഏറ്റവും ചുരുങ്ങിയത,് നിങ്ങളുടെ ചെറിയ മക്കള്‍ക്ക് പ്രചോദനം നല്‍കാന് കഴിവുള്ളവരായി മാറണം.. എവിടുന്നാണോ അറിവ് കിട്ടുന്നത് അത് അവിടെവെച്ച് നേടുക. വളരുന്ന കുട്ടിക്ക് ഈ അറിവ് കൊടുത്താല് അവള് പണ്ഡിതയായി മാറും.\nടൊറന്റോയിലെ 'ദ ഇസ്‌ലാമിക് ഇന്‍ഫര്‍മേഷന് സെന്റര്' ഡയറക്ടര്


ടാറ്റയുടെ കൈറ്റ്-5സെഡാന്റെ പുത്തൻ പേര് 'വിയാഗോ'അതോ 'ഓൾടിഗോ'? - Malayalam DriveSpark\nടാറ്റയുടെ കൈറ്റ്-5സെഡാന്റെ പുത്തൻ പേര് 'വിയാഗോ'അതോ 'ഓൾടിഗോ'?\nPublished: Monday, November 21, 2016, 18:17 [IST]\nഇക്കഴിഞ്ഞ ദില്ലി ഓട്ടോഎക്സ്പോയിലാരുന്നു ടാറ്റ കൈറ്റ്5സെഡാന്റെ അരങ്ങേറ്റം നടത്തിയത്. ഈ വർഷം ഉത്സവക്കാലത്തോടനുബന്ധിച്ച് വിപണിയിലെത്തിക്കാനിരുന്ന കൈറ്റ്5ടിയാഗോയ്ക്ക് ലഭിച്ചുക്കൊണ്ടിരുന്ന മികച്ച പ്രതികരണം കാരണം ദീർഘിപ്പിക്കുകയായിരുന്നു. അടുത്ത വർഷം പകുതിയോടെയായിരിക്കും കൈറ്റ് 5-ന്റെ വിപണി പ്രവേശം.\nടിയാഗോയുടെ നിർമാണം നടത്തിയിട്ടുള്ള ടാറ്റയുടെ സനന്ദ് പ്ലാന്റിൽ വച്ചുതന്നെയായിരിക്കും ടാറ്റ കൈറ്റിന്റേയും നിർമാണം നടത്തുക.\nനിർമാണം പൂർത്തീകരിച്ച കൈറ്റ്5'വിയാഗോ' അല്ലെങ്കിൽ 'ഓൾടിഗോ' എന്നപേരിലായിരിക്കും അറിയപ്പെടുകയെന്നാണ് റിപ്പോർട്ടുകൾ സൂചിപ്പിക്കുന്നത്. ടിയാഗോ ഹാച്ച്ബാക്ക് പോലെ 'ഗോ'യിൽ അവസാനിക്കുന്ന പേര് തന്നെ പുത്തൻ സെഡാനും വേണമെന്ന നിർബന്ധത്തിലാണ് കമ്പനി. എന്നാലിത് കമ്പനിയിതുവരെ ഔദ്യോഗികമായി പ്രഖ്യാപിച്ചിട്ടില്ല.\nടിയാഗോയുടെ രൂപഘടനയ്ക്ക് സമാനമായി അതെ പ്ലാറ്റ്ഫോമിൽ തന്നെയായിരിക്കും ടാറ്റയുടെ ഈ പുത്തൻ കോംപാക്ട് സെഡാൻ. മാത്രമല്ല എൻജിനും ഇന്റീരിയർ ഘടനയും ടിയാഗോയ്ക്ക് തുല്യമായിരിക്കും.\n1.2ലിറ്റർ ത്രീസിലിണ്ടർ പെട്രോൾ, 1.05ലിറ്റർ ത്രീ സിലിണ്ടർ ഡീസൽ എൻജിനുകളാണ് ഈ പുത്തൻ സെഡാന് കരുത്തുപകരുക.\n83.8ബിഎച്ച്പി കരുത്താണ് പെട്രോൾ വേരിയന്റിനുള്ളതെങ്കിൽ 69ബിഎച്ച്പിയായിരിക്കും ഡീസൽ വേരിയന്റ് കൈറ്റ്5ഉല്പാദിപ്പിക്കുക.\n5 ഇഞ്ച് ടച്ച് സ്ക്രീൻ ഇൻഫോടെയിൻമെന്റ് സിസ്റ്റം, ബ്ലൂടൂത്ത് കണക്റ്റിവിറ്റി, സിക്സ് സ്പീക്കർ സൗണ്ട് സിസ്റ്റം എന്നിവയാണ് അകത്തളത്തിലെ സവിശേഷതകൾ.\nസുരക്ഷ ഉറപ്പു വരുത്താൻ എബിഎസ്, ഇബിഡി, കോർണർ സ്റ്റബിലിറ്റി കൺട്രോൾ എന്നീ ഫീച്ചറുകളും ഉൾപ്പെടുത്തുന്നതായിരിക്കും.\n4.8ലക്ഷം രൂപയ്ക്കാണ് കൈറ്റ്5സെഡാന്റെ ലോഞ്ച് പ്രതീക്ഷിക്കുന്നത്. 7.3 ലക്ഷമായിരിക്കും ഓൺ റോഡ് വില. ടിയാഗോ ഹാച്ച്ബാക്കിനേക്കാൾ 60,000രൂപ അധികമായിരിക്കും കൈറ്റ്5സെഡാനിന്.\nഇന്ത്യയിൽ ശക്തമായ തിരിച്ചുവരവ് നടത്തി മിത്സുബിഷി മോണ്ടേരോ\nക്രേറ്റയ്ക്കും പുതിയ പതിപ്പെത്തുന്നു\nProduction-Spec Tata Kite To Be Named as Viago Or Altigo\nStory first published: Monday, November 21, 2016, 18:17 [IST]


lexus es300 hybrid launched in india | ലെക്സസ് ഇഎസ് 300എച്ച് ഇന്ത്യയില്; വിലയും സവിശേഷതകളും അറിയാം | Mangalam\nWednesday, July 17, 2019 Last Updated0Min 40 Sec ago English Edition\nWednesday 12 Sep 2018 12.18 PM\nജാപ്പനീസ് കാര് നിര്‍മ്മാതാക്കളായ ടോയോട്ടയുടെ ആഢംബര വിഭാഗം ലക്സസിന്‍റെ എഴാം ജെനറേഷന് ലക്സസ് ഇഎസ് 300എച്ച് ഇന്ത്യയിൻ വിപണിയിലേക്ക്. എല്‍ഇ‍ിഡി ഹെഡ് ലാമ്പുകളും എല് ആകൃതിയിലുള്ള മാര്‍ക്കര് ലൈറ്റുകളും ലെക്സസിനെ കൂടുതൽ ലൂക്ക് ഉള്ളതാക്കുന്നു. ലെക്സസ് ഇഎസ് 300എച്ചിന് 59,13,000 രൂപയാണ് എക്സ്ഷോറൂം വില എന്നാണ് റിപ്പോർട്ട്.\n2.5 ലിറ്റര് നാല് സിലിണ്ടര് പെട്രോള് എന്‍ജിനാണ് ലക്സസ് ഇഎസ് 300എച്ചിൽ ഉള്ളത്. നാല് സിലിണ്ടര് പെട്രോള് എന്‍ജിന് വാഹനത്തിന്‍റെ ആക്സിലറേഷന് കൂട്ടുന്നു. 160 കിലോവാട്ട് പവറും 22.37 കിലോമിറ്റര് മൈലേജുമാണ് ഉപയോക്താക്കളെ ലക്സസ് ആകര്‍ഷിക്കുന്നത്. ഡ്രൈവറുടെ അടുത്തു തന്നെ യാത്രക്കാരുടെ സൗകര്യത്തിനായി കണ്‍ട്രോള് പാനലും ഡിസ്പ്ലേയും ഒരുക്കിയിട്ടുണ്ട്. പുതിയ നാലാം ജെനറേഷനിലുള്ള ഹൈബ്രിഡ് ഡ്രൈവ് സിസ്റ്റംമാണ് വാഹനത്തിന്‍റെ പ്രത്യേകത.\n10 എയര്‍ബാഗുകളും, ഹില് സ്റ്റാര്‍ട്ട് അസിസ്റ്റ്, ആന്‍റി തെഫ്റ്റ് സിസ്റ്റം തുടങ്ങിയവയാണ് വാഹനത്തിന്‍റെ സുരക്ഷാ സംവിധാനങ്ങൾ.എക്കോ, നോര്‍മ്മല്, സ്പോര്‍ട്സ് എന്നീ മോഡുകള് വാഹനത്തിലുണ്ട്. റോഡിന്‍റെ സ്ഥിതിക്കനുസരിച്ച് വ്യത്യസ്തമായ മോഡുകളില് ഡ്രൈവിങ് നടത്താം.


17 Sep 2019 10:11 AM GMT\nആദ്യ മോഡലായ ഹെക്ടറിന് പിന്നാലെ രണ്ടാമത്തെ മോഡലുമായി എംജി എത്തുകയാണ്. വിദേശത്തുളള റഗുലര് പെട്രോള് ZS മോഡലിന്റെ അതേ രൂപമാണ് ഇലക്ട്രിക്കിനും. ഒറ്റചാര്‍ജില് 262 കിലോമീറ്റര് ദൂരം സഞ്ചരിക്കാന് ഇലക്ട്രിക് എസ്.യു.വിക്ക് സാധിക്കും.\nZS ഇലക്ട്രിക് എസ്.യു.വിയാണിത്. ലോഞ്ചിങ് മുന്നോടിയായി എംജി ഇന്ത്യ ഫെയ്സ്ബുക്ക് പേജിലൂടെ ആദ്യ ഇലക്ട്രിക് മോഡലിന്റെ ടീസര് ചിത്രം പുറത്തുവിട്ടു. എംജി നിരയിലെ ഏറ്റവും സാങ്കേതിക തികവേറിയ മോഡലാണിത്. ഇലക്ട്രിക് മോട്ടോറും 44.5 kWh ലിഥിയം അയേണ് ബാറ്ററിയും ചേര്‍ന്ന് 143 പിഎസ് പവറും 353 എന്‍എം ടോര്‍ക്കും നല്‍കും. സ്റ്റാന്റേര്‍ഡ് 7kW ഹോം ചാര്‍ജര് ഉപയോഗിച്ച് ആറ് മണിക്കൂറിനുള്ളില് ബാറ്ററി പൂര്‍ണമായി ചാര്‍ജ് ചെയ്യാം.\nകോനയെക്കാള് 2-3 ലക്ഷം രൂപ കുറവായിരിക്കും ZS മോഡലിനെന്നാണ് സൂചന. ഇന്ത്യയില് 24 ലക്ഷം രൂപയോളമാണ് നിലവില് കോനയുടെ എക്സ്ഷോറൂം വില. ഹ്യുണ്ടായ് കോനയാണ് എംജിയുടെ പ്രധാന എതിരാളി.\n50kWഫാസ്റ്റ്ചാര്‍ജറില്40മിനിറ്റിനുള്ളില്80ശതമാനംവരെയുംചാര്‍ജ്‌ചെയ്യാം.മണിക്കൂറില്140കിലോമീറ്ററാണ്‌വാഹനത്തിന്റെപരമാവധിവേഗത.8.5സെക്കന്‍ഡിനുള്ളില്‍പൂജ്യത്തില്‍നിന്ന്100കിലോമീറ്റര്‍വേഗത്തിലെത്താനുംZS ഇലക്ട്രിക്കിന് സാധിക്കും. അടുത്തിടെ ബ്രിട്ടണില് ZS ഇലക്ട്രിക് എസ്.യു.വി എംജി പുറത്തിറക്കിയിരുന്നു.\nelectric suv mg suv


UAE ACCIDENT – East Coast Daily Malayalam\nശക്തി പ്രാപിച്ച് നിസർഗ; മഹാരാഷ്ട്ര, ഗുജറാത്ത് സംസ്ഥാനങ്ങള്‍ക്ക് ജാഗ്രത നിര്‍ദ്ദേശം നൽകി\nകുന്നംകുളം: ദുബായില് വാഹനാപകടത്തില് ഗുരുതരമായി പരുക്കേറ്റ മലയാളിക്ക് അപ്പീല് കോടതി 4.14 കോടി രൂപ നഷ്ടപരിഹാരം വിധിച്ചു. ചേലക്കര സ്വദേശിയായ പങ്ങാരപ്പിള്ളി തോട്ടത്തില് ഉമ്മറിന്റെ മകന് ലത്തീഫിനാണ്…\nദുബായില് അപകടത്തില് മരിച്ച മലയാളികളുടെ മൃതദേഹം നാട്ടിലെത്തിക്കാന് നടപടി സ്വീകരിക്കും: വിദേശകാര്യ സഹമന്ത്രി വി. മുരളീധരന്\nതിരുവനന്തപുരം: ദുബായില് വാഹനാപകടത്തില് മരിച്ച മലയാളികളുടെ മൃതദേഹം നാട്ടിലെത്തിക്കാന് ആവശ്യമായ നടപടികള് സ്വീകരിക്കുമെന്ന് കേന്ദ്ര വിദേശകാര്യ സഹമന്ത്രി വി. മുരളീധരന്. മന്ത്രിയായ ശേഷം ആദ്യമായി സംസ്ഥാനത്ത് എത്തിയപ്പോഴായിരുന്നു…\nയുഎഇയിൽ വാഹനാപകടം; മൂന്ന് കുട്ടികളും മുത്തശ്ശിയും മരിച്ചു\nയുഎഇ: യുഎഇയിൽ വാഹനാപകടം മൂന്ന് കുട്ടികളും മുത്തശ്ശിയും മരിച്ചു. കുട്ടികളുടെ അമ്മ ഓടിച്ച വാഹനമായിരുന്നു അപകടത്തിൽപ്പെട്ടത്. അമിത വേഗതയിലായിരുന്ന വാഹനം തലകീഴായി മറിഞ്ഞായിരുന്നു അപകടം. അബുദാബിയിലെ ഫാലഹ്…\nമൂന്നാംനിലയില് നിന്ന് വീണ് ഇന്ത്യക്കാരിയായ ആറ് വയസുകാരി ഗുരുതരാവസ്ഥയില്\nഅബുദാബി: യുഎഇയില് മൂന്നാംനിലയിലെ ബാല്‍ക്കണിയില് നിന്നും താഴേക്ക് വീണ ആറുവയസുകാരി ഗുരുതരാവസ്ഥയില്. ഇന്ത്യക്കാരിയായ സാഫാ എന്ന പെണ്‍കുട്ടിയാണ് ബാല്‍ക്കണിയില് നിന്നും വീണത്. കളിച്ചുകൊണ്ടിരിക്കുന്നതിനിടെ ബാല്‍ക്കണിയില് നിന്നും താഴേക്ക്…\nയുഎഇയില് വാഹനം ഓടിക്കുന്നതിനിടെ ഉറങ്ങി; യുവാവിന് ദാരുണത്യം\nഷാര്‍ജ: യുഎഇയില് വാഹനം ഓടിക്കുന്നതിനിടെ ഉറങ്ങിപ്പോയ 26കാരൻ ദാരുണമായി മരണപ്പെട്ടു. ദൈത്-ഷാര്‍ജ റോഡില് ബ്രിഡ്ജ് 10ന് സമീപത്തായിരുന്നു അപകടം.വാഹനം ഓടിക്കുന്നതിനിടെ യുവാവ് ഉറങ്ങിപ്പോകുകയായിരുന്നു. നിയന്ത്രണം നഷ്ടമായ കാര്…\nയുഎഇയിൽ വാഹനാപകടം : പ്രവാസി മരിച്ചു\nറാസൽഖൈമ: വാഹനാപകടത്തിൽ പ്രവാസി മലയാളിക്ക് ദാരുണാന്ത്യം. ഫുജൈറയിൽ ഫറൂജ് ബലാദി എന്ന സ്ഥാപനത്തിൽ ജോലി ചെയ്തുവരികയായിരുന്ന മലപ്പുറം വള്ളുവമ്പ്രം നാലകത്ത് അബ്ദുറഹ്മാന്റെയും മറിയുമ്മയുടെയും മകൻ മണിപറമ്പിൽ മൻസൂർ…\nയുഎഇയിൽ യുവാവിനെ ബസിടിച്ച് തെറിപ്പിച്ചു\nയുഎഇ: യുഎഇയിൽ ഡെലിവറിക്കായി പോയ യുവാവിനെ ബസിടിച്ച് തെറിപ്പിച്ചു. ഗുരുതരമായി പരിക്കേറ്റ യുവാവിനെ ആശുപത്രിയിൽ പ്രവേശിപ്പിച്ച യുവാവ് തിരികെ ജീവിതത്തിലേക്ക് എത്തുകയാണ്. അബുദാബിയിൽ മൂന്ന് ആഴ്ചയ്ക്ക് മുൻപായിരുന്നു…\nദുബൈയില് വാഹനാപകടത്തിൽ മലയാളി അധ്യാപകന് ദാരുണാന്ത്യം\nദുബൈ: ദുബൈയില് ഉണ്ടായ വാഹനാപകടത്തില് മലയാളി അധ്യാപകന് മരിച്ചു. പട്ടാമ്പി ഓങ്ങല്ലൂര് മഞ്ഞളുങ്ങല് ഇറക്കിങ്ങല് സെയ്തലവിയുടെ മകന് മുഹമ്മദ് കുട്ടി (53) ആണു മരിച്ചത്. കബറടക്കം ദുബൈയില്…\nയുഎഇയിൽ വാഹനാപകടം; പ്രവാസിക്ക് ദാരുണാന്ത്യം\nയുഎഇ: യുഎഇയിലുണ്ടായ വാഹനാപകടത്തിൽ ഏഷ്യൻ യുവാവ് മരിച്ചു. ഞാറാഴ്ച രാത്രിയിൽ റാസൽ ഖൈമ എയർപോർട്ട് റോഡിലാണ് അപകടമുണ്ടായത്. റോഡ് മുറിച്ചു കടക്കുന്നതിനിടെ 20 കാരനായ യുവാവിനെ കാറിടിച്ചു…\nയുഎഇയിൽ ഒൻപത് വയസുകാരിയെ കാർ ഇടിച്ചു തെറിപ്പിച്ചു\nയുഎഇ: യുഎഇയിൽ ഒൻപത് വയസുകാരിയെ വേഗത്തിൽ വന്ന കാർ ഇടിച്ചു തെറിപ്പിച്ചു. അമ്മയ്‌ക്കൊപ്പം നടക്കുകയായിരുന്നു ഏഷ്യൻ പെൺകുട്ടി പെട്ടെന്ന് അമ്മയുടെ കൈവിട്ട് റോഡിന് കുറുകെ ഓടുകയായിരുന്നു. ഇതിനിടെയാണ്…\nയുഎഇയിൽ അമിതവേഗതയിൽ വന്ന കാറിടിച്ച് തൊഴിലാളി മരിച്ചു\nയുഎഇ: യുഎഇയിൽ അമിതവേഗതയിൽ വന്ന കാറിടിച്ച് തൊഴിലാളി മരിച്ചു. ഷാർജയിലെ അൽ മധാം ആരിയയിലാണ് അപകടം ഉണ്ടായത്. എമിറേറ്റ് സ്വദേശി ഓടിച്ച കാറാണ് തൊഴിലാളിയെ ഇടിച്ച് തെറിപ്പിച്ചത്.…\nJun 2, 2020, 08:56 am IST\nJun 2, 2020, 08:48 am IST\nJun 2, 2020, 08:37 am IST


അവിശ്വാസപ്രമേയം പരാജയപ്പെട്ടു – Christhavachintha\nChristhavachin… > Latest News > അവിശ്വാസപ്രമേയ…\nAugust 24, 2020 August 25, 2020 K.N. Russel\nപിണറായി സര്‍ക്കാരിനെതിരെ പ്രതിപക്ഷം കൊണ്ടുവന്ന അവിശ്വാസപ്രമേയം വോട്ടിനിട്ട് തള്ളി. അനുകൂലിച്ച് 40 പേരും പ്രതികൂലിച്ച് 87 പേരും വോട്ട് ചെയ്തു. പ്രതിപക്ഷനിരകളില് നിന്നുണ്ടായ ആക്രമണങ്ങള്‍ക്ക് മൂന്നേമുക്കാല് മണിക്കൂര് കൊണ്ട് അളന്നുമുറിച്ച് മുഖ്യമന്ത്രി മറുപടി നല്‍കി. സങ്കീര്‍ണ്ണമായ ചില വിഷയങ്ങള് അദ്ദേഹം പരാമര്‍ശിച്ചതേയില്ല. കോണ്‍ഗ്രസ് നേതാവ് വി.ഡി. സതീശനാണ് പ്രമേയം അവതരിപ്പിച്ചത്.\nമുഖ്യമന്ത്രി പിണറായി വിജയന് സഭയില് മറുപടി നല്‍കുന്നു\nനിരവധി വിഷയങ്ങള് ആരോപണമായി പ്രതിപക്ഷം നിയമസഭയില് ഉന്നയിച്ചു. ആഴ്ചകളായി മാധ്യമങ്ങളില് നിറഞ്ഞുനില്‍ക്കുന്ന ആരോപണങ്ങള് വിശദമായി പ്രതിപക്ഷനേതാവും മറ്റു പ്രതിപക്ഷ പാര്‍ട്ടി പ്രതിനിധികളും അവിശ്വാസപ്രമേയ ചര്‍ച്ചയില് അവതരിപ്പിച്ചു.\nസ്പ്രിന്‍ക്ലര് വിവാദവും, ബന്ധുനിയമന വിവാദവും, നിയമസഭയില് ശക്തമായിത്തന്നെ പ്രതിപക്ഷം ഉന്നയിച്ചു. മണല് കള്ളക്കടത്തില് തുടങ്ങി സ്വര്‍ണ്ണകള്ളക്കടത്തു വരെ സഭാന്തരീക്ഷത്തെ മുഖരിതമാക്കി. പ്രസംഗങ്ങളും മറുപടിയും സ്പീക്കറുടെ ഇടപെടലുമൊക്കെയായി നിയമസഭ ഇടയ്ക്കിടെ കോലാഹലങ്ങളിലമര്‍ന്നു.\nപ്രതിപക്ഷനേതാവ് രമേശ് ചെന്നിത്തല സഭയില് പ്രസംഗിക്കുന്നു\nലൈഫ്മിഷനെയും പ്രതിപക്ഷം വെറുതെ വിട്ടില്ല. വടക്കാഞ്ചേരി ഫ്‌ളാറ്റ് നിര്‍മ്മാണ കരാറുകാരനാണ്5കോടി കമ്മീഷന് നല്‍കിയത്. അത് കൈപ്പറ്റിയത് യു.എ.ഇ. കോണ്‍സുലേറ്റ് ഉദ്യോഗസ്ഥരും. പ്രതിപക്ഷം അതിനെ കോഴയായിട്ടാണ് വ്യാഖ്യാനിച്ചത്.\nഎല്ലാവരും തന്നെയും പിന്നെയും ഒരേ കാര്യങ്ങള് തന്നെയാണ് പറഞ്ഞുകൊണ്ടിരുന്നത്. അവിശ്വാസപ്രമേയം അവതരിപ്പിച്ച കോണ്‍ഗ്രസ് നേതാവ് വി.ഡി. സതീശനെതിരെയും ആരോപണം ഉയര്‍ന്നു.\nഎന്നാല് കോവിഡ് പ്രതിരോധത്തില് അഴിമതിയുണ്ടെന്ന പ്രതിപക്ഷ ആരോപണം അനാവശ്യമായി തോന്നി. അതിന് ശൈലജ ടീച്ചര് ഉചിതമായ മറുപടി നല്‍കി.\nമുഖ്യമന്ത്രിയുടെ അഴിമതിയുടെ കൂത്തരങ്ങായി മാറി എന്ന പ്രതിപക്ഷം ആരോപണത്തില് അവര് ഉറച്ചുനിന്നു. ഏത് വിഷയം ചര്‍ച്ച ചെയ്താലും പ്രതിപക്ഷ നേതാക്കള് പ്രസംഗം ഉപസംഹരിക്കുന്നത് മുഖ്യമന്ത്രിയെ പ്രതിക്കൂട്ടിലാക്കിയാണ്.\nസാമൂഹിക അകലം പാലിച്ചാണ് സീറ്റുകള് ക്രമീകരിച്ചിരുന്നത്. എല്ലാവരും മാസ്‌കും ധരിച്ചിരുന്നു. ഏതാണ്ട് 12 മണിക്കൂറുകളോളം നീണ്ടുനിന്ന ചര്‍ച്ച പലരിലും അസ്വസ്ഥത ഉളവാക്കിയതായി തോന്നി.\nഇതിനിടയില് രാജ്യസഭയിലേക്ക് നടന്ന തിരഞ്ഞെടുപ്പില് ഇടതുപക്ഷ സ്ഥാനാര്‍ത്ഥി ശ്രേയാംസ്‌കുമാര് വിജയിക്കുകയും ചെയ്തു.\nരാജ്യസഭ തിരഞ്ഞെടുപ്പില് വിജയിച്ച ഇടതുപക്ഷ സ്ഥാനാര്‍ത്ഥി ശ്രേയാംസ്‌കുമാര്\nK.N. Russel, Kerala\n1242 പേര്‍ക്ക് കോവിഡ് സ്ഥിരീകരിച്ചു\nഇട്ടി അവറാ ചാക്കോ(94)


കേരളത്തിൽ ഇന്ന് 1780 പേർക്ക് കോവിഡ് സ്ഥിരീകരിച്ചു - Newswayanad.in\nതിരുവനന്തപുരം: കേരളത്തിൽ ഇന്ന് 1780 പേർക്ക് കോവിഡ്-19 സ്ഥിരീകരിച്ചു. കോഴിക്കോട് 265, മലപ്പുറം 205, തൃശൂർ 197, തിരുവനന്തപുരം 165, എറണാകുളം 154, കൊല്ലം 153, കണ്ണൂർ 131, കോട്ടയം 127, ആലപ്പുഴ 97, പത്തനംതിട്ട 76, പാലക്കാട് 67, കാസർഗോഡ് 66, വയനാട് 41, ഇടുക്കി 36 എന്നിങ്ങനേയാണ് ജില്ലകളിൽ ഇന്ന് രോഗ ബാധ സ്ഥിരീകരിച്ചത്.\nയു.കെ.യിൽ നിന്നും വന്ന ഒരാൾക്കാണ് കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചത്. ഇതോടെ അടുത്തിടെ യുകെ (99), സൗത്ത് ആഫ്രിക്ക (2) എന്നീ രാജ്യങ്ങളിൽ നിന്നും വന്ന 101 പേർക്കാണ് ഇതുവരെ കോവിഡ്-19 സ്ഥിരീകരിച്ചത്. ഇവരിൽ 85 പേരുടെ പരിശോധനാഫലം നെഗറ്റീവായി. ആകെ 11 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.


Mohan Lal's legal notice against Shobhana George | ചർക്കയുമായി ബന്ധമില്ലാത്ത എംസിആറിന്റെ പരസ്യത്തിൽ ചർക്കയുമായി എത്തി അഭിനയിച്ചത് എന്തിന്? ഖാദിബോർഡ് ഉപാധ്യക്ഷ ശോഭന ജോർജിന്റെ വിമർശനം പിടിക്കാതെ നോട്ടീസ് അയച്ച് മോഹൻലാൽ; പരസ്യമായി മാപ്പുപറഞ്ഞില്ലെങ്കിൽ അമ്പതുകോടി നഷ്ടപരിഹാരത്തിന് കേസ് കൊടുക്കുമെന്നും താരം; നിരവധി വിദേശ- ദേശീയ പുരസ്‌കാരങ്ങളും പത്മശ്രീയുമൊക്കെ ഉണ്ടെന്ന് സ്വന്തം മേന്മകൾ എണ്ണിപ്പറഞ്ഞ് പാവങ്ങളുടെ ഖാദിബോർഡിന് എതിരെ സൂപ്പർസ്റ്റാറിന്റെ നീക്കം - MarunadanMalayali.com\nFebruary 14, 2019 | 10:44 PM IST | Permalink\nതിരുവനന്തപുരം: ചർക്കയുമായി സ്വകാര്യ കമ്പനിയുടെ പരസ്യ ചിത്രത്തിൽ അഭിനയിച്ചതിനെ വിമർശിച്ചത് നടൻ മോഹൻലാലിന് പിടിച്ചില്ല. എംസിആർ മുണ്ടിന്റെ പരസ്യ ചിത്രത്തിന് എതിരെ ശക്തമായ പ്രതികരിച്ച നേതാവ് ശോഭനാ ജോർജിന് എതിരെ വക്കീൽ നോട്ടീസ് അയച്ചിരിക്കുകയാണ് താരം ഇതിന്റ പേരിൽ. ചർക്കയിൽ കൈകൊണ്ട് നൂൽ നൂൽക്കുന്നതുമായി പുലബന്ധം പോലും ഇല്ലാത്ത സ്വകാര്യ കമ്പനിയുടെ പരസ്യ ചിത്രത്തിൽ ചർക്ക ഉപയോഗിച്ച് മോഹൻലാൽ അഭിനയിക്കുന്നതിനെ കഴിഞ്ഞ വർഷം സംസ്ഥാന ഖാദി ഗ്രാമ വ്യവസായ ബോർഡ് ഉപാധ്യക്ഷ കൂടിയായ ശോഭാനാ ജോർജ് ശക്തമായി വിമർശിക്കുകയായിരുന്നു. ഇത് തനിക്ക് മാനഹാനിയുണ്ടാക്കി എന്നും പരസ്യമായി മാപ്പുപറഞ്ഞില്ലെങ്കിൽ അമ്പതുകോടി നഷ്ടപരിഹാരം ആവശ്യപ്പെട്ട് കേസ് കൊടുക്കുമെന്നുമാണ് മോഹൻലാൽ പറയുന്നത്.\nകേണലും പത്മഭൂഷൻ ജേതാവുമായ നടന് നാടിനോട് ഉത്തരവാദിത്വമുണ്ട്; സ്വകാര്യ സ്ഥാപനത്തിന്റെ ഉത്പന്നത്തിന് ഖാദിയുമായി ബന്ധമില്ല; ചർക്കയിൽ നൂൽനൂൽക്കുന്നതായി ലാൽ അഭിനയിക്കുന്നത് ഖാദിബോർഡിന് നഷ്ടവും സ്വകാര്യ സ്ഥാപനത്തിന് ലാഭവും ഉണ്ടാക്കും; പാവങ്ങൾക്ക് ഭക്ഷണം നൽകാൻ ഉത്തരവാദിത്വമുള്ളയാൾ അവരുടെ കഞ്ഞിയിൽ മണ്ണുവാരിയിടുന്ന ജോലി ചെയ്യരുത്; 50 കോടി നൽകാനുള്ള ശേഷി ഞങ്ങൾക്കില്ല; ചർക്ക വിവാദത്തിൽ മോഹൻലാലിനോട് ശോഭനാ ജോർജിന് പറയാനുള്ളത്\nഖാദി ഗ്രാമവ്യവസായ ബോർഡിന്റെ പാലക്കാട് ഓഫീസിൽ സ്ത്രീ പീഡനം; ഗോഡൗൺ മാനേജരായ സിപിഎം നേതാവ് താൽക്കാലിക ജീവനക്കാരിയെ കടന്നുപിടിച്ചു ലൈംഗിക അതിക്രമം നടത്തി; കരഞ്ഞു വിളിച്ചിട്ടും രക്ഷപ്പെടാൻ കഴിയാതെ കുതറിയോടി രക്ഷപെട്ട് യുവതി; പരാതി നൽകി ഒരാഴ്‌ച്ച കഴിഞ്ഞിട്ടും നടപടിയില്ല; പാർട്ടിക്ക് വേണ്ടപ്പെട്ട നേതാവിനെ രക്ഷിക്കാൻ നീക്കം തകൃതി; അഴിമതി ആരോപണങ്ങളും, ഓഫീസിൽ ജോലിക്കെത്താതെ ശമ്പളം കൈപ്പറ്റുകയും ചെയ്യുന്ന മാനേജരെ തൊടാതെ അധികാരികൾ\nഖാദി ബോർഡിന്റെ മുഖമാകാൻ ഇനി ഹനാനും; ഖാദിയുടെ പ്രചരണം വർദ്ധിപ്പിക്കാൻ കണ്ണൂർ മോഡലുമായി ശോഭനാ ജോർജ്ജ്; യുവാക്കളെ ആകർഷിക്കാൻ 'സഖാവ്' ഷർട്ടുകളും മുണ്ടും; പെൺകുട്ടികൾക്കായി ഖാദി ടോപ്പുകളും; ഖാദി പർദകൾ ഇക്കൊല്ലം എല്ലാ ജില്ലകളിലേക്കും വ്യാപിപ്പിക്കും; ഓണം വിപണി ലക്ഷ്യമിട്ട് കുതിക്കാനൊരുങ്ങി ഖാദി ബോർഡ്\nഖാദി ഉൽപന്നങ്ങളുടെ പ്രചരണാർത്ഥം നടന്ന പരിപാടിക്കിടെയാണ് കഴിഞ്ഞവർഷം ശോഭനാ ജോർജിന്റെ പരാമർശം വന്നത്. ഖാദി ഉൽപന്നങ്ങൾ മാത്രമാണ് ചർക്ക ഉപയോഗിച്ച് നിർമ്മിക്കുന്നത് എന്നത് ചൂണ്ടിക്കാട്ടിയായിരുന്നു ശോഭനാ ജോർജ് ലാലിന്റെ പരസ്യ ചിത്രത്തെ വിമർശിച്ചത്. ദേശീയതയുടെ അടയാളങ്ങളിൽ ഒന്നാണ് ചർക്കയെന്നും ഖാദിയുമായോ ചർക്കയുമായോ ബന്ധമില്ലാത്ത ഒരു സ്ഥാപനത്തിന്റെ പരസ്യത്തിൽ മോഹൻലാൽ അഭിനയിക്കുന്നത് തെറ്റിദ്ധാരണ ഉണ്ടാക്കും. ഖാദിയെന്ന പേരിൽ വ്യാജ തുണിത്തരങ്ങൾ വിപണിയിൽ സജീവമാകുന്നുണ്ട്. ഇതുകൂടെ പരിഗണിച്ചുവേണം ഇത് വിലയിരുത്തേണ്ടതെന്ന് കോഴിക്കോട് ഓണം-ബക്രീദ് മേളയുടെ ഉദ്ഘാടന വേളയിൽ ശോഭനാ ജോർജ് വിമർശിക്കുകയായിരുന്നു. മാത്രമല്ല, ഇത്തരമൊരു പരസ്യത്തിൽ അഭിനയിച്ചതിന് ലാലിനും പരസ്യം പിൻവലിക്കണണെന്ന് ആവശ്യപ്പെട്ട് പരസ്യ സ്ഥാപനത്തിന്റെ എംഡിക്കും വക്കീൽ നോട്ടീസ് അയച്ചതായും അന്ന് ശോഭന വ്യക്തമാക്കിയിരുന്നു.\nഇതിന് പിന്നാലെയാണ് നിരവധി ന്യായങ്ങൾ നിരത്തി മോഹൻലാൽ രംഗത്ത് എത്തിയിട്ടുള്ളത്. താൻ സംസ്ഥാന സർക്കാരിനാലും കേന്ദ്രസർക്കാരിനാലും വിദേശങ്ങളിൽ നിന്നുമെല്ലാം നിരവധി പുരസ്‌കാരങ്ങൾ നേടിയ വ്യക്തിയാണെന്നും തനിക്ക് അപകീർത്തിയുണ്ടാക്കി ശോഭനാ ജോർജിന്റെ പരാമർശങ്ങളെന്നും വക്കീൽ നോട്ടീസിൽ ആരോപിക്കുന്നു. ചർക്ക ഒരു തൊഴിലുപകരണം മാത്രമാണെന്നും അതിന് മറ്റാർക്കും പേറ്റന്റ് ഇല്ലെന്നുമാണ് താരം വാദിക്കുന്നത്. അതേസമയം, യന്ത്രത്തറികൊണ്ട് ഉണ്ടാക്കുന്ന മു്ണ്ടുകളുടേയും മറ്റും പരസ്യത്തിൽ എന്തിനാണ് ചർക്കയുമായി വന്നതെന്ന കാര്യമാണ് അന്ന് ശോഭനാ ജോർജ് ചോദ്യം ചെയ്തത്. ഇത് ന്യായമെന്ന് മനസ്സിലാക്കിയതോടെ പ്രതിഷേധം ഭയന്ന് എംസിആർ ആ പരസ്യം പിൻവലിക്കുകയും ചെയ്തിരുന്നു.\nഇതിന് പിന്നാലെയാണ് തനിക്ക് ശോഭനാ ജോർജിന്റെ പരസ്യ പരാമർശങ്ങളിലൂടെ അപകീർത്തി ഉണ്ടായെന്നും നിരവധി താരങ്ങളും സിനിമാരംഗത്ത് പ്രവർത്തിക്കുന്നവരും സുഹൃത്തുക്കളുമെല്ലാം ഇക്കാര്യം അന്വേഷിച്ചെന്നും എല്ലാം പറഞ്ഞ് മോഹൻലാലിന്റെ നോട്ടീസ്. ഒരു നടൻ എന്ന നിലയിൽ ആ പരസ്യ ചിത്രത്തിൽ അഭിനയിക്കുക മാത്രമാണ് ചെയ്തതെന്നാണ് താരം പറയുന്നത്. ചർക്കയെ അപമാനിച്ചിട്ടില്ല. നൂൽനൂറ്റ് വസ്ത്രം നെയ്യുന്ന തൊഴിലാളികളെ അഭിവാദ്യം ചെയ്തുകൊണ്ടാണ് പരസ്യം തുടങ്ങുന്നത്. അത് നിങ്ങൾക്ക് മനസ്സിലായില്ല. വീഡിയോയിലോ പരസ്യ ചിത്രത്തിലോ ഖാദി ഉൽപന്നങ്ങൾക്ക് എതിരെ മോശമായി ഒന്നും പറഞ്ഞിട്ടില്ല. കൈത്തറിയുടെ പ്രചാരണാർത്ഥമാണ് താരത്തിന്റെ വാക്കുകളെന്നും യന്ത്രത്തറികൾക്ക് വേണ്ടിയല്ലെന്നും ചൂണ്ടിക്കാട്ടുന്നുണ്ട് ലാലിന്റെ നോട്ടീസിൽ. എതായാലും ഖാദിയുടെ പ്രചരണാർത്ഥം അല്ലാതെ പരസ്യത്തിൽ ചർക്ക ഉപയോഗിച്ചതിനെ ചോദ്യം ചെയ്ത് ഖാദിബോർ്ഡ് ഉപാധ്യക്ഷ എന്ന നിലയിൽ ശക്തമായി പ്രതികരിച്ച ശോഭനാ ജോർജിന്റെ നടപടിയോടെ കമ്പനി പരസ്യം പിൻവലിച്ചെങ്കിലും അതിന്റെ പേരിൽ ചിത്രത്തിൽ അഭിനയിച്ച താരം മാനനഷ്ടമുണ്ടായി എന്ന് പറഞ്ഞ് എത്തിയത് ചർച്ചയാകുകയാണ് ഇപ്പോൾ.\nഖാദിയുടെ പേരിൽ വ്യാജ തുണിത്തരങ്ങൾ വിപണിയിൽ നിർലോഭം എത്തുന്നത് യഥാർത്ഥ ഖാദി തൊഴിലാളികൾക്ക് വൻ ഭീഷണിയായിരുന്നു. ഖാദിയെന്ന വ്യാജേന നിരവധി സ്ഥാപനങ്ങൾ പരസ്യങ്ങളുമായി വിലസുകയും ചെയ്യുന്നുമുണ്ട്. ഇത്തരത്തിൽ തെറ്റിദ്ധാരണ പരത്തുന്ന പരസ്യങ്ങൾ ഖാദി മേഖലയുടെയും കൈത്തറി തൊഴിലാളികളുടേയും എല്ലാം അന്നം മുട്ടിക്കുന്നതാണെന്ന് കണ്ടാണ് ശോഭനാ ജോർജ് ഇത്തരമൊരു പ്രതികരണം നടത്തിയതും കമ്പനിക്കും പരസ്യത്തിനും എതിരെ രംഗത്തുവന്നതും.\nഖാദിയുടെ പരസ്യത്തിലാണ് അതുവരെ ചർക്ക ഉപയോഗിച്ചിരുന്നത്. ഇപ്പോൾ ചർക്കയുമായി യാതൊരു ബന്ധവുമില്ലാത്ത സ്ഥാപനത്തിന് വേണ്ടിയാണ് എംസിആർ ഗ്രൂപ്പ് മോഹൻലാലിനെ വച്ച് പരസ്യം നിർമ്മിച്ചിരിക്കുന്നത്. ഇതിനെയാണ് ഖാദി ബോർഡ് ചോദ്യം ചെയ്തതെന്നും ആയിരുന്നു ശോഭനയുടെ പ്രതികരണം. മാത്രമല്ല, ഖാദി തൊഴിലാളികൾക്ക് വെറും 500 രൂപപോലും വേതനം കിട്ടാത്ത സ്ഥിതിയാണെന്നും അവരെ രക്ഷിക്കാനാണ് ബോർഡിന്റെ എല്ലാ ശ്രമങ്ങളെന്നും ചൂണ്ടിക്കാട്ടി ആയിരുന്നു ശോഭനാ ജോർജിന്റെ പ്രതികരണം വന്നത്.


kozhikode-arrived-mohanlal-new film Archives - Calicut Journal\nHome » Tag Archives: kozhikode-arrived-mohanlal-new film\nTag Archives: kozhikode-arrived-mohanlal-new film\nനാളുകള്‍ക്ക് ശേഷം കോഴിക്കോട് എത്തിയപ്പോള്..\nനീണ്ട ഇടവേളയ്ക്കു ശേഷം വീണ്ടും മലയാളത്തിന്‍റെ സൂപ്പര്‍താരം മോഹന്‍ലാല് കോഴിക്കോട്ടെത്തിയിരിക്കുകയാണ്. കോഴിക്കോട് സ്വന്തം നാടല്ലെങ്കിലും കോഴിക്കോട് ഏറെ പ്രിയപ്പെട്ട നഗരമായ താരത്തിന് നഗരത്തിന്‍റെ ഓര്‍മ്മകളും അനുഭവങ്ങളും അനവധിയാണ്. ചില കോഴിക്കോടന് ഒാര്‍മ്മകള് പങ്കുവെച്ച് സൂപ്പര് സ്റ്റാര് മോഹന്‍ലാല്. മോഹന്‍ലാലിന്‍റെ കുറിപ്പ് ജനിച്ചത് പത്തനംതിട്ടയിലും വളര്‍ന്നത് തിരുവനന്തപുരത്തുമായിരുന്നു. എന്നാലും കോഴിക്കോട് എന്റെ പ്രിയപ്പെട്ട നഗരമാണ്. എന്റെ രണ്ടാം വീടാണ് കോഴിക്കോടെന്ന് മോഹന്‍ലാല് പറയുന്നു. ഹൃദ്യമായ സൗഹൃദങ്ങള്, ഒട്ടേറെ നല്ല സിനിമകള്, മുറിഞ്ഞ് പോകാത്ത ബന്ധങ്ങളെല്ലാം കോഴിക്കോട് നഗരം തനിക്ക് തന്നിട്ടുണ്ട്. തിരിച്ച് വരവില് ഒരുപാട് സന്തോഷം തരുന്നുണ്ടെങ്കിലും പിരിഞ്ഞ് പോയവരെ ഓര്‍ക്കുമ്പോള് ...


വിധി തളര്‍ത്തി നല്‍കിയ വിജയം വിധി തളര്‍ത്തി നല്‍കിയ വിജയം\nayushyameditor 23 Sep 2019\nഅപ്രതീക്ഷിതമായാണ് ഓരോ അപകടവും സംഭവിക്കുന്നത്. അന്നുവരെ യുള്ള ജീവിതത്തിന്‍്റെ താളം തെറ്റിക്കാന് ചെറിയൊരു അപകടം മതിയാവും. പിന്നെ മാനസികമായി പുതിയ സാഹചര്യത്തോടു പൊരുത്തപ്പെടാനാകുന്നില്ല. മനസ്സ് എത്തുന്നിടം, ശരീരം എത്തുന്നില്ല എന്നതാണ് പ്രധാന കാരണവും,യാഥാര്‍ത്ഥ്യവും. അപകടം ജീവിതത്തിലേക്കു കടന്നുവരുന്ന പാതകളും വ്യത്യസ്ഥം. അസുഖമായും, വാഹന രൂപത്തിലും, അശ്രദ്ധയായും. ഇവയെല്ലാം ശരീരവും, മനസിനെയും തളര്‍ത്തുന്നു. അങ്ങനെ തങ്ങള്‍ക്ക് നേരിട്ട വിധിയെ ശപിച്ചു കൊണ്ടു കഴിയുന്നവരാണ് ഭൂരിഭാഗം പേരും. ഇവരില് അനുഭവിക്കുന്ന പ്രതിസന്ധിയെ തരണം ചെയ്ത് ജീവിത വിജയം നേടുന്നവര് കുറച്ചു പേര് മാത്രമാണ്. അവരെ കാണുമ്പോള്, കല്ലും, മണ്ണും നിറഞ്ഞ പാത തരണം ചെയ്ത അനുഭവ കഥകള് അടുത്തറിയുന്നത് ഏവര്‍ക്കും പ്രചോദകമാണ്. ഇത്തരം ഉദാഹരണങ്ങളില് ഒരാളാണ് മുസ്തഫ.\nഇരുപത്തിരണ്ടാം വയസ്സിലാണ് രാജീവിന്‍്റെ കാലുകള് വാഹന അപകടത്തില്‍പ്പെട്ടു തളര്‍ന്നു പോയത്. അന്നു വരെ പരാശ്രയമില്ലാതെ ഓടിനടന്ന ഏതൊരു വ്യക്തിയും തളരുന്ന നാളുകള്. യാത്രയെ ഏറെ ഇഷ്ട പ്പെടുന്ന രാജീവിനും ഈ ദുഖസത്യം താങ്ങാനായില്ല. എന്നാല് ഈ അവസ്ഥയില് കുറച്ചു നാളുകളെ രാജീവ് ഇരുന്നുള്ളൂ. സംഭവിച്ച ദുരന്തത്തിന്‍്റെ ആഘാതത്തില് നിന്നും മുക്തനായ ശേഷം പരാശ്രയത്തോടെ സ്വന്തം കാറില് യാത്രക്കാരനായി നേരേ പോയത് മലപ്പുറം ജില്ലയിലെ കോഡൂറിലേക്കാണ്. പരസഹായത്തോടെയാണ് അവിടെ എത്തിയതെങ്കിലും തിരികെ വരുന്നത് സ്വയം കാര് ഓടിച്ചായിരുന്നു. വീട്ടുകാരും, കൂട്ടുകാര്‍ക്കും ഉന്മേഷ ഭരിതനായ പഴയ രാജീവിനെ തിരിച്ചു കിട്ടിയ സന്തോഷം. വൈകല്യത്തെ തോല്‍പ്പിച്ച, നഷ്ടപ്പെട്ടുപോയ സഞ്ചാര വഴികളിലൂടെ യാത്ര ചെയ്യുമ്പോള് രാജീവ് നന്ദിപറയുന്നത് മലപ്പുറം കോഡൂര് സ്വദേശിയായ തോരപ്പ മുസ്തഫ എന്ന വ്യക്തിയോടു മാത്രമാണ്. രാജീവിനെപ്പോലെ നൂറുകണക്കിന് അംഗ പരിമിതര് എന്നും മുസ്തഫയോടു നന്ദി പറയുന്നുണ്ടാവും.\nവിധിയെ മനകരുത്തു കൊണ്ടു നേരിട്ടു വിജയം നേടിയ കഥ പറയുന്നു മുസ്തഫ. അതറിയുമ്പോള് ഏതൊരാളിലും പ്രതീക്ഷയുടെ തിരി നാളം കൊളുത്തുമെന്നുറപ്പാണ്. കാരണം ഈ വ്യക്തിയുടെ നിരന്തര പരിശ്രമത്താല് രൂപപ്പെട്ട സാങ്കേതിക വിദ്യ, വീടിന്‍െറ നാലു ചുമരുകള്‍ക്കുള്ളില് തളച്ചിടുമായിരുന്ന നൂറുകണക്കിന് വ്യക്തികള്‍ക്ക് ആശ്വാസമേകുവാന് കഴിഞ്ഞുവെന്നതു തന്നെ.\nഇരുപത്തിമൂന്നു വര്‍ഷങ്ങള്‍ക്ക് മുമ്പ്, 1994 മാര്‍ച്ച് 24. അന്നായിരുന്നു മുസ്തഫയെ ശാരീരികമായി തളര്‍ത്തിയ ദിവസം. ഇടത്തരം കുടുംബത്തിലെ അംഗമാണ് മുസ്തഫ. വിദേശത്തടക്കം ജോലി ചെയ്ത ശേഷം തിരികെ എത്തി നാട്ടില് കുടുംബ ത്തോടൊപ്പം കഴിയുന്ന നാളുകള്. അന്ന് യാത്ര ചെയ്തിരുന്ന ഓട്ടോറിക്ഷ അപകടത്തില്‍പ്പെടുന്നു. തുടര്‍ന്ന് അരക്കു കീഴെ തളരുന്നു. ജീവിതത്തില് ഒരിക്കലും നടക്കാനാവില്ലെന്നാണ്ആ ധുനിക വൈദ്യശാസ്ത്രത്തിന്‍്റെ അവസാന വാക്ക്. നെഞ്ചിന് കീഴെ തീരെ സ്പര്‍ശനശേഷിയുമില്ല.ഈ വിധിയെഴുത്തില് മാനസികമായി തളര്‍ന്നിരുന്നത് ഒരു വര്‍ഷത്തോളം, തുടര്‍ന്ന് സംഭവിച്ച പ്രതിസന്ധിയെ ഊര്‍ജ്ജമാക്കി മാറ്റുകയായിരുന്നു.\nശാരീരികമായി തളര്‍ന്നുവെങ്കിലും കുടുംബത്തിന്‍്റെ ആശ്രയമെന്ന ഉത്തരവാദിത്തത്ത ല് നിന്നും ഒഴിഞ്ഞു മാറാനായില്ല. ജീവനോപാധിയായി ബേക്കറി തുടങ്ങിയിരുന്നുവെങ്കിലും പൂട്ടിയിരിക്കുകയാണ്. വമ്പിച്ച സുഹൃദ് വലയമുണ്ടായിരുന്ന മുസ്തഫയുടെ വിധിയറിഞ്ഞ് ആശ്വാസ വചനങ്ങളുമായി അവര് വീട്ടിലെത്തി. പ്രയാസങ്ങള് അനവധിയാണെങ്ങിലും ആ സാമീപ്യം ഏകാന്തത അറിയാത്ത നാളുകള് സമ്മാനിച്ചു. കുറച്ചു കഴിഞ്ഞതോടെ സ്വാഭാവികമായും സന്ദര്‍ശകരുടെ വരവ് കുറഞ്ഞു. ഫോണ് വിളിയില് മാത്രം ഒതുങ്ങി. അപ്പോള് ചിന്തകള് പിന്നോട്ടോടുകയാണ്. നഷ്ടപ്പെട്ടു പോയ സുവര്‍ണകാലം തിരിച്ചു പിടിക്കണം. ആ ചിന്തയില് ഒരു സ്കൂട്ടര് സംഘടിപ്പിച്ചു. സൗകര്യപ്രദമായി പല രൂപമാറ്റങ്ങളും വരുത്തിയായി സഞ്ചാരം. കാലുകള് കെട്ടി വെച്ചാണ് യാത്ര എങ്കിലും, പലപ്പോഴും കെട്ടുകള് അഴിഞ്ഞ് റോഡില് ഉരഞ്ഞു ചോര വരും. സ്പര്‍ശനശേഷിയില്ലാത്തത ിനാല് വേദന അറിയില്ല. ഇത് പഴുപ്പ് സൃഷ്ടിക്കുന്നതോടൊപ്പം ഉണങ്ങാനായി കാത്തിരിക്കണം. പിന്നെ മഴ, വെയില് തുടങ്ങിയ കാലാവസ്ഥകളാണ് സഞ്ചാരത്തെ തടയാന് വില്ലനായി കടന്നു വന്നത്. പരിഹാരമായി കാര് വാങ്ങുകയാണ്. സ്വയം ഓടിക്കണം എന്ന ചിന്തയില് രാപകലില്ലാതെ പരീക്ഷണ നിരീക്ഷണങ്ങള്. വാഹന സാങ്കേതിക വിദ്യകള് പലതും വായിച്ചറിഞ്ഞു. തന്‍റെ മനസ്സിലെ ആശയങ്ങള്‍ക്ക് രൂപ ഭാവം നല്‍കാന് വര്‍ക്ക് ഷോപ്പ് ജോലിക്കാരനായ കടമണ്ണ വിജയനും സഹായിയായി. അങ്ങനെ അംഗപരിമിതര്‍ക്കും, ശാരീരിക ക്ഷമത കുറഞ്ഞവര്‍ക്കും സ്വയം ഓടിക്കാവുന്ന തരത്തില് വാഹനങ്ങളില് ഘടിപ്പിക്കാവുന്ന ഉപകരണം ജന്മമെടുക്കുകയായിരുന്നു.\nരണ്ടു വര്‍ഷക്കാലമെടുത്താണ് ആദ്യമായി കൈകൊണ്ടു നിയന്ത്രിക്കാവുന്ന കാര് ഡിസൈന് ചെയ്തത്.1999 ജനുവരി ഒന്ന്. വെള്ളിയാഴ്ച .അന്നാണ് ഇതേ അവസ്ഥ അനുഭവിക്കുന്ന അനേകം പേരുടെയും, മുസ്തഫയുടെയും ജീവിതം സാര്‍ത്ഥകമായ ദിവസം. നിരത്തിലൂടെ മാരുതി 800 കാര് സ്വയം ഓടിക്കുകയാണ്. ഈ ആത്മ വിശ്വാസത്തില് 2001 ല് ഡല്‍ഹിവരെ നാലു ദിവസം കൊണ്ട് സ്വയം ഡ്രൈവ് ചെയ്തു യാത്ര. കേന്ദ്ര സര്‍ക്കാര് അധികൃതര്‍ക്കു മുമ്പാകെ അംഗീകാരത്തിനായി പ്രദര്‍ശിപ്പിക്കാനായിരുന്നിത്. 2700 കിലോമീറ്റര് ദൂരമാണിതെന്ന് ഓര്‍ക്കണം. ഒരിക്കല് അന്തമാനില് പോയി കാര് ഡിസൈന് ചെയ്തു പഠിപ്പിക്കാനും ക്ഷണം ലഭിച്ചു. ചെന്നൈ വരെ കാര് ഓടിച്ചു പോയി. തിരികെ വന്നു. 14 വര്‍ഷമായി കൂടെയുള്ള വിജയന്‍െറ സഹായത്താല് 950-ല് പ്പരം വാഹനങ്ങളില് ഉപകരണം ഘടിപ്പിച്ചിട്ടുണ്ട്, പെര്‍ഫെക്റ്റ് വൈഹിക്കിള് കെയര് സെന്‍റര് എന്നാണ് വര്‍ഷോപ്പിന്‍്റെ പേര്. കോഡൂര് താണിക്കലാണ് വര്‍ക്ക്ഷോപ്പ് സ്ഥിതി ചെയ്യുന്നത്.\nവ്യാപാര മനസ്ഥിതി യോടെ അല്ല വര്‍ക്ക്ഷോപ്പ് പ്രവര്‍ത്തനം. സ്വയം അനുഭവിച്ചറിഞ്ഞ അസ്വാതന്ത്രം.അതനുഭവിക്കുന്നവര്‍ക്കുള്ള സ്വാതന്ത്രമാണ് ഈ സാങ്കേതിക വിദ്യ. അങ്ങനെ വിധിയെ പഴിചാരി ഒരു മുറിയില് ഒതുങ്ങുമായിരുന്ന നിരവധി ജീവിതങ്ങള് മാറ്റി മറിച്ചു. മുസ്തഫ വികസിപ്പിച്ച കാറുകളില് ഘടിപ്പിക്കാവുന്ന ഉപകരണം മോട്ടോര് വാഹന വകുപ്പിന്‍റെ ഗവേഷണ പരിശോധനാ വിഭാഗമായ ആട്ടോമോട്ടീവ് റിസര്‍ച്ച് അസോസിയേഷന് ഓഫ് ഇന്ത്യ അംഗീകരിച്ചത് മാസങ്ങള്‍ക്ക് മുമ്പാണ്. മാരുതി, ഹോണ്ട അടക്കം എട്ടു കാര് നിര്‍മ്മാണ കമ്പനികള് പുറത്തിറക്കുന്ന 46 വിഭാഗം കാറുകളിലാണ് ഉപകരണം ഘടിപ്പിക്കാനുള്ള പ്രാഥമിക അനുമതിയായത്. കേരളത്തില് ആദ്യമായാണ് ഈ അംഗീകാരം ഒരാള്‍ക്ക് ലഭിക്കുന്നതും എന്നതാണ് സവിശേഷത.\nകാഴ്ചയില് സുമുഖനായ മുസ്തഫ സ്വയം ഡ്രൈവ് ചെയ്ത് കാറില് സഞ്ചരിക്കുന്നത് കാണു മ്പോള് സാധാരണ വ്യക്തിയെക്കാള് 95 ശതമാനം സ്വാധീനം കുറവുള്ള വ്യക്തിയാണ് എന്ന് ആരും പറയില്ല. മലപ്പുറത്തെ നിരത്തുകളില് അടക്കം പലസ്ഥലത്തും, ആഡംബര കാറുകളിലും ഡ്രൈവിംഗ് സീറ്റില് മുസ്തഫയെ കാണാം. താന് സ്വയം വികസിപ്പിച്ച ഉപകരണത്തിന്‍്റെ പരീക്ഷണ നിരീക്ഷണങ്ങളുമായി. ഒരു വിരല് അനങ്ങിയാല് മതി. അല്ലെങ്കില് കൈയ്ക് ചെറിയ സ്വാധീനം മതി. ആ വ്യക്തിക്ക് കാര് ഓടിക്കാനാകും. ഇതിനു സഹായിക്കുന്ന ഉപകരണം നിര്‍മ്മിച്ചു. ഓട്ടോ മാറ്റിക് വണ്ടികളില് മാത്രമേ ഇതു ഘടിപ്പിക്കാനാവൂ. കുറഞ്ഞ ശക്തിയില് ഗിയര് പെടല് മുന്നോട്ടു തള്ളിയാല് മാത്രം മതി. വാഹനം ചലിക്കും. മുസ്തഫയുടെ ഇച്ഛാശക്തിയിയില് രൂപമെടുക്കുന്ന വാഹനങ്ങള്‍ക്കായി അനവധി പേരാണ് കാത്തിരിക്കുന്നത്. സംതൃപ്തരായ ഉപഭോക്താക്കളാണ് ഈ ശ്രമങ്ങള്‍ക്ക് കരുത്ത് പകരുന്നത്. വീട്ടിനുള്ളില് മരണം കാത്ത് കഴിയേണ്ട തന്നെ രക്ഷപ്പെടുത്തിയത് ആത്മ ധൈര്യവും, പത്നി റുക്കിയയുടെ സ്നേഹ പരിചരണവും, വാക്കുകളുമാണ് എന്നു മുസ്തഫ പറയുന്നു. ഒരിക്കല് പോലും നിരുത്സാഹപ്പെടുത്തുന്ന സമീപനം അവളില് നിന്നും ഉണ്ടായിട്ടില്ല. കരഞ്ഞിട്ടുമില്ല. അതാണ് വിജയങ്ങള്‍ക്ക് പിന്നിലെ പ്രേരകശക്തി.\nമുസ്തഫ എന്ന ഔഷധസസ്യ കര്‍ഷകന്\nസാഹചര്യങ്ങളും, അനുഭവങ്ങളുമാണ് മുസ്തഫയിലെ ഗവേഷകനെ ഉണര്‍ത്തിയത്. ഓരോ ജീവിത പ്രതിസന്ധിയും കടന്നു വന്നപ്പോ ള് തളരാതെ അവയെ നേരിട്ട് വിജയത്തിലേക്ക് സഞ്ചരിക്കാന് മാനസികമായ കരുത്ത് ആശ്വാസമേകി. ആയിരങ്ങള്‍ക്കത് സഹായകവുമായി. ആയുര്‍വ്വേദ ചികിത്സയില് ആശ്വാസം ലഭിച്ച നാളുകള്. അന്തരിച്ച സ്വാമി നിര്‍മ്മലാനന്ദഗിരി ആയിരുന്നു ചികിത്സകന്. ഒരിക്കല് സ്വാമി കുറിച്ചു നല്‍കിയ പച്ചമരുന്നു തേടി കുറെ അലഞ്ഞു. ഔഷധ സസ്യങ്ങളില് പലതും കിട്ടാനില്ല എന്ന തിരിച്ചറിവ് നേടാനീ സംഭവം ഇടയാക്കി. അങ്ങനെയാണ് സ്വന്തമായി ആയുര്‍വ്വേദ മരുന്നുകള് കൃഷി ചെയ്യാന് തുടങ്ങിയത്. ഒരു ഏക്കറില് കൂവളമാണ് ആദ്യം നട്ടത് .ഇന്ന് 360 ല്‍പ്പരം വംശനാശം നേരിടുന്ന അപൂര്‍വ്വ ഔഷധ സസ്യങ്ങളെ നട്ടു വളര്‍ത്തി സംരക്ഷിക്കുന്നു. 14 ഏക്കറിലായാണ് ആയുര്‍വ്വേദ സസ്യ കൃഷിയടക്കമുള്ളത്.ജൈവകൃഷിയാണ് അവലംബിക്കുന്നത്.വാണിജ്യ അടിസ്ഥാനത്തിലാണ് പ്രവര്‍ത്തനമെങ്കിലും മരുന്ന് ലഭിക്കാത്തവര്‍ക്ക് സൗജന്യമായി നല്‍കുകയും,സ്കൂള് കുട്ടികളടക്കമുള്ളവര്‍ക്ക് ആയുര്‍വ്വേദത്തെ അടുത്തറിയാന് അവസരമൊരുക്കുകയും ചെയ്യുന്നു. ആറായിരത്തിലധികം സസ്യങ്ങള് വിതരണം ചെയ്തിരിക്കുന്നു.കോട്ടക്കല് ആര്യ ൈവദ്യ ശാലയുടെ ഏജന്‍സി ചെട്ടിപ്പറമ്പ് അങ്ങാടിയില് നടത്തുന്നുമുണ്ട്. ആയുര് വ്വേദത്തില് തന്‍്റെ അറിവുകള് സമാഹരിച്ച് ഔഷധ സസ്യങ്ങളെ അടുത്തറിയുക എന്ന പേരില് പുസ്തകവും രചിച്ചിട്ടുണ്ട്. All Kerala Wheelchair Rights Federation രക്ഷാധികാരിമാരില് ഒരാളാണ് മുസ്തഫ. ശാരീരിക ശേഷി കുറഞ്ഞവര് നേരിടുന്ന നിരവധി പ്രശ്നങ്ങള്‍ക്ക് പരിഹാരം തേടുകയാണ് സംഘടനയുടെ പ്രവര്‍ത്തനം.\nഫോണ് : 9447 137 572\n– അനീഷ് കുട്ടന്


thamil political leaders cheeting people\nതിരുവനന്തപുരം: മുല്ലപ്പെരിയാര് വിഷയത്തില് കരുണാനിധിയും ജയലളിതയും സ്വീകരിക്കുന്ന നിലപാടുകള് ഇരുസംസ്ഥാനങ്ങളിലെയും ജനങ്ങളെ വഞ്ചിക്കുന്നതാണെന്ന് മുഖ്യമന്ത്രി വി.എസ് അച്യുതാനന്ദന്. കേരളത്തിന്റെ നിലപാട് അവസാനം തമിഴ്‌നാടിന് അംഗീകരിക്കേണ്ടി വരും. മുല്ലപ്പെരിയാര് വിഷയത്തില് തമിഴ് രാഷ്ട്രീയ നേതാക്കള് മുതലെടുപ്പ് നടത്തുകയാണ്.\n40 ലക്ഷം പേരുടെ ജീവന് പന്താടിക്കൊണ്ടാണ് കേരളം തമിഴ്‌നാടിന് ജലം നല്‍കുന്നത്. പുതിയ ഡാം നിര്‍മ്മിച്ചുകഴിഞ്ഞാലും ജലം നല്‍കുന്നത് തുടരുമെന്നും വി.എസ്. അച്യുതാനന്ദന് മാധ്യമപ്രവര്‍ത്തകരോട് പറഞ്ഞു.


മഴ കനക്കുന്നു : പ്രതിരോധ പ്രവർത്തനങ്ങൾക്കായി ഓപ്പറേഷൻ സെന്‍റർ സജ്ജം – Jaihind TV\nമഴ കനക്കുന്നു : പ്രതിരോധ പ്രവർത്തനങ്ങൾക്കായി ഓപ്പറേഷൻ സെന്‍റർ സജ്ജം\nകനത്ത മഴ തുടരുന്ന സാഹചര്യത്തിൽ മുഖ്യമന്ത്രിയുടെ നേതൃത്വത്തിൽ അടിയന്തര ഉന്നതതല യോഗം ചേർന്നു. വെള്ളപൊക്കമോ പ്രളയമോ ഉണ്ടായാൽ പ്രതിരോധ പ്രവർത്തനങ്ങൾക്കായി ഓപ്പറേഷൻ സെന്‍റർ സജ്ജമാണ്. മിലിറ്ററി പ്രതിനിധിയും എമർജൻസി സംഘത്തിലുണ്ടാകും. അതേ സമയം വിവിധ ജില്ലകളിൽ കടൽ കയറിയതിനെ തുടർന്ന് മത്സ്യതൊഴിലാളികൾ കടലിൽ പോകരുതെന്നും നിർദ്ദേശം നൽകിയിട്ടുണ്ട് .\nമഴക്കെടുതി വിലയിരുത്താനും രക്ഷാപ്രവര്‍ത്തനങ്ങൾ ഊര്‍ജ്ജിതമാക്കാനുമാണ് മുഖ്യമന്ത്രി അടിയന്തര ഉന്നതതല യോഗം വിളിച്ചുചേര്‍ത്തത്. കനത്ത മഴയും മഴക്കെടുതിയും തുടരുന്ന സാഹചര്യത്തിൽ ദേശീയ ദുരന്ത നിവാരണ സേനയുടെ സഹായം തേടാനാണ് സംസ്ഥാന സര്‍ക്കാരിന്‍റെ തീരുമാനം. മൂന്നാറിലും നിലമ്പൂരിലും എൻഡിആര്‍എഫ് സംഘം ദുരിതാശ്വാസ പ്രവര്‍ത്തനങ്ങളിൽ ഇപ്പോൾ തന്നെ സജീവമാണ്. പത്ത് യൂണിറ്റിനെ കൂടി സംസ്ഥാന വ്യാപകമായി വിന്യസിക്കാനാണ് തീരുമാനം. കൊല്ലം തിരുവനന്തപുരം ഒഴികെയുള്ള മറ്റെല്ലാ ജില്ലകളിലും സേനയുടെ സേവനം ലഭ്യമാക്കാൻ നടപടിയെടുക്കും .\nകനത്ത മഴ തുടരുന്ന സാഹചര്യത്തിൽ ആശങ്കപ്പെടേണ്ടതില്ലെന്നും മുൻകരുതൽ എന്ന നിലയിൽ സ്വീകരിക്കേണ്ട നടപടികൾ സർക്കാർ സ്വീകരിച്ചിട്ടുണ്ടെന്നും റവന്യൂ മന്ത്രി ഇ.ചന്ദ്രശേഖരൻ പറഞ്ഞു.\nഅതേ സമയം കനത്തമഴ തുടരുന്നതിനാല് ഏത് അടിയന്തരസാഹചര്യവും നേരിടുന്നതിന് സജ്ജരായിരിക്കണമെന്ന് ജില്ലാ പൊലീസ് മേധാവിമാർക്ക് ഡിജിപി ലോക്നാഥ് ബെഹ്റ നിര്‍ദ്ദേശം നല്‍കി. വെളളപ്പൊക്കത്തിൽ ഒറ്റപ്പെട്ട് പോയവരെയും സഹായം വേണ്ടവരെയും സുരക്ഷിത സ്ഥാനങ്ങളിൽ എത്തിക്കുന്നതിനും അടിയന്തര സൗകര്യങ്ങൾ ലഭ്യമാക്കുന്നതിനും പൊലീസ് രംഗത്തുണ്ടായിരിക്കുമെന്നും അദ്ദേഹം അറിയിച്ചു. പലയിടങ്ങളിലും കടൽ കയറിയതിനെ തുടർന്ന് മത്സ്യതൊഴിലാളികൾ കടലിൽ പോകരുതെന്നും നിർദ്ദേശം നൽകിയിട്ടുണ്ട് .


Malayalam news || സൈനിക ക്യാംപില് വീണ്ടും ഭീകരാക്രമണം: രണ്ട് ജവാന്മാര്‍ക്ക് വീരമൃത്യു\nസൈനിക ക്യാംപില് വീണ്ടും ഭീകരാക്രമണം: രണ്ട് ജവാന്മാര്‍ക്ക് വീരമൃത്യു\n15 മാസത്തിനുശേഷം ജമ്മുകാഷ്‌മീരില് സൈനിക ക്യാംപിനു നേര്‍ക്ക് ഭീകരാക്രമണം. രണ്ട് സൈനികര് വീരമൃത്യുവരിച്ചു. മേജര് അടക്കം ഒമ്പതു പേര്‍ക്ക് പരുക്കേറ്റു. ഇവരില് രണ്ടുപേരുടെ നില ഗുരുതരമാണ്. രണ്ടു ഭീകരരെയും വധിച്ചു. ശനിയാഴ്‌ച പുലര്‍ച്ചയാണ് ജമ്മുവിലെ സുന്‍ജ്വാന് ക്യാംപിനു നേര്‍ക്ക് ജയ്‌ഷെ മൂഹമ്മദ് ഭീകര് ആക്രമണം നടത്തിയത്. ക്യാംപിന്റെ പിന്നിലൂടെ അകത്തുപ്രവേശിച്ച ഭീകരരുടെ കൈയില് തോക്കുകളും ഗ്രനേഡുകള് ഉള്‍പ്പെടെ ആയുധങ്ങള് ഉണ്ടായിരുന്നു. ഭീകരര്‍ക്കുനേരെ സൈന്യം പ്രതിരോധം തീര്‍ത്തതോടെ അവര് ക്യാംപിനുള്ളിലെ ക്വാര്‍ട്ടേഴ്‌സില് ഒളിച്ചു. ഇതിനിടെ രണ്ടുപേരെ സൈന്യം വധിച്ചു ക്വാര്‍ട്ടേഴ്‌സ് വളഞ്ഞ് കൂടുതല് പേര്‍ക്കായി തിരച്ചിലിലാണ്. ആക്രമണം നടക്കുന്ന സമയത്ത് നൂറ്റമ്പതോളം കുടുംബങ്ങള് ക്യാംപിലുണ്ടായിരുന്നു. ക്യാംപില് സ്‌ത്രീകളും കുട്ടികളും ഉണ്ടായിരുന്നതിനാല് വളരെ ശ്രദ്ധയോടെയായിരുന്നു സൈന്യത്തിന്റെ നീക്കം നടത്തുന്നതെന്നു സൈനിക വക്താവ് വ്യക്തമാക്കി. കൂടുതല് ഭീകരര് ഉള്‍പ്പെട്ടിട്ടുണ്ടോ എന്നു കണ്ടെത്താന് ഹെലികോപ്‌റ്ററുകളും ഡ്രോണുകളും ഉപയോഗിച്ചുള്ള നിരീക്ഷണവും നടക്കുന്നുണ്ട്. സ്‌പെഷല് ഓപ്പറേഷന്‍സ് ഗ്രൂപ്പും കരസേനയുടെ പ്രത്യേക ദൗത്യസംഘവുമാണ് നടപടികള്‍ക്ക് നേതൃത്വം നല്‍കുന്നത്. 2016 നവംബര് 29നു ജമ്മുവിലെ നെഗ്രോട്ട ക്യാംപ് ആ്‌ക്രമിച്ച ഭീകരര് ഏഴു സൈനികരെ കൊലപ്പെടുത്തിയിരുന്നു. മൂന്നുഭീകരരെ അന്നു സൈന്യം വധിച്ചു. സുബേദാര് മദന്‍ലാല് ചൗദരി (49), ഹവില്‍ദാര് ഹബീബുല്ല ഖൂറേഷി (42) എന്നിവരാണ് വീരമൃത്യുവരിച്ച ജവാന്മാര്.


കേരളത്തിൽ ആദ്യ ഡോസ് വാക്‌സിനേഷന് 80 ശതമാനം കഴിഞ്ഞു | janakeeyam\nതിരുവനന്തപുരം: സംസ്ഥാനത്തെ വാക്‌സിനേഷൻ രംഗത്ത് മറ്റൊരു കാൽവയ്പ്പുകൂടി എത്തിയതായി ആരോഗ്യ വകുപ്പ് മന്ത്രി വീണാ ജോർജ്. ആദ്യ ഡോസ് വാക്‌സിനേഷൻ 80 ശതമാനം കഴിഞ്ഞു. വാക്‌സിനേഷൻ എടുക്കേണ്ട ജനസംഖ്യയുടെ 80.42 ശതമാനം പേർക്ക് ഒരു ഡോസ് വാക്‌സിനും(2,30,80,548) 32.30 ശതമാനം പേർക്ക് രണ്ട് ഡോസ് വാക്‌സിനും (92,71,115) നൽകി. ഒന്നും രണ്ടും ഡോസ് ഉൾപ്പെടെ ആകെ 3,23,51,663 ഡോസ് വാക്‌സിൻ നൽകാനായെന്നും മന്ത്രി വ്യക്തമാക്കി.\nസംസ്ഥാനത്ത് ഇന്ന് 4,76,603 പേർക്കാണ് വാക്‌സിൻ നൽകിയത്. 1528 സർക്കാർ കേന്ദ്രങ്ങളും 376 സ്വകാര്യ കേന്ദ്രങ്ങളും ഉൾപ്പെടെ 1904 വാക്‌സിനേഷൻ കേന്ദ്രങ്ങളാണ് ഉണ്ടായിരുന്നത്.\nസംസ്ഥാനത്തിന് 6,94,210 ഡോസ് വാക്‌സിൻ കൂടി ലഭ്യമായി. തിരുവനന്തപുരത്ത് 2,91,000, എറണാകുളത്ത് 1,80,210, കോഴിക്കോട് 2,23,000 എന്നിങ്ങനെ ഡോസ് കോവിഷീൽഡ് വാക്‌സിനാണ് ലഭ്യമായത്. ലഭ്യമായ വാക്‌സിൻ വിവിധ ജില്ലകളിലെത്തിച്ചു വരുന്നു.\nമറ്റ് പലതിലും പോലെ വാക്‌സിനേഷനിലും കേരളം മാതൃകയാണ്. രാജ്യത്ത് ആദ്യമായി കിടപ്പ് രോഗികൾക്ക് വീട്ടിൽ പോയി വാക്‌സിൻ നൽകിയ സംസ്ഥാനമാണ് കേരളം. 60 വയസിന് മുകളിലുള്ളവർക്കും കിടപ്പ് രോഗികൾക്കും മുഴുവൻ ആദ്യ ഡോസ് വാക്‌സിൻ നൽകുന്നതിതിനായി പ്രത്യേക യജ്ഞങ്ങൾ ആവിഷ്‌ക്കരിച്ച് നടപ്പിലാക്കി. വാക്‌സിനേഷനായി രജിസ്‌ട്രേഷൻ നടത്താനറിയാത്തവർക്ക് കൂടി വാക്‌സിൻ നൽകാനായി, വാക്‌സിൻ സമത്വത്തിനായി വേവ് (WAVE: Work Along for Vaccine Equity) ക്യാമ്പയിൻ ആവിഷ്‌ക്കരിച്ച് നടപ്പിലാക്കി. ഇതുകൂടാതെ ഗർഭിണികളുടെ വാക്‌സിനേഷനായി മാതൃകവചം, 24 മണിക്കൂറും പ്രവർത്തിക്കുന്ന ഡ്രൈവ് ത്രൂ വാക്‌സിനേഷൻ എന്നിവയും നടപ്പിലാക്കി.


വിതരണംചെയ്യാൻ കൊണ്ടുവന്ന കഞ്ചാവുമായി മുഖ്യകണ്ണി പിടിയിൽ | Malappuram Drugs Dealer\nവിതരണംചെയ്യാൻ കൊണ്ടുവന്ന കഞ്ചാവുമായി മുഖ്യകണ്ണി പിടിയിൽ\nJun 17, 2019, 08:00 AM IST\nമലപ്പുറം കുന്നുമ്മൽ കെ.എസ്.ആർ.ടി.സി. ബസ് സ്റ്റാൻഡിന് സമീപത്തുനിന്നാണ് ഇയാളെ പിടികൂടിയത്.\nസലീലിനെ മലപ്പുറത്ത് എക്‌സൈസ് പിടികൂടിയപ്പോള്\nമലപ്പുറം: വിദ്യാർഥികൾക്കും ഇതരസംസ്ഥാനതൊഴിലാളികൾക്കും കഞ്ചാവ് വിതരണം നടത്തുന്ന സംഘത്തിലെ മുഖ്യകണ്ണി എക്സൈസിന്റെ പിടിയിലായി. ഇടനിലക്കാരന് കൊണ്ടുവന്ന നാലു കിലോ കഞ്ചാവുമായി മൊറയൂർ എടപ്പറമ്പ് ദേശത്ത് പള്ളിയാളിൽവീട്ടിൽ സലീലി(27)നെയാണ് മലപ്പുറം ഡെപ്യൂട്ടി എക്സൈസ് കമ്മിഷണർ കെ. സജിയുടെ നിർദേശാനുസരണം മലപ്പുറം റെയ്‌ഞ്ച് എക്സൈസ് ഇൻസ്പെക്ടർ ടി. അശോക് കുമാറും സംഘവും അറസ്റ്റ് ചെയ്തത്.\nമലപ്പുറം കുന്നുമ്മൽ കെ.എസ്.ആർ.ടി.സി. ബസ് സ്റ്റാൻഡിന് സമീപത്തുനിന്നാണ് ഇയാളെ പിടികൂടിയത്. കൊണ്ടോട്ടി, മലപ്പുറം, മഞ്ചേരി ഭാഗങ്ങളിലാണ് കഞ്ചാവ് വിൽക്കുന്നത്. ആന്ധ്രപ്രദേശിൽനിന്ന് രണ്ട് കിലോ കഞ്ചാവ് അടങ്ങുന്ന ഒരു പാർസലിന് 8000 രൂപ നൽകും. ഇത് 25,000 രൂപയ്ക്ക് ഇടനിലക്കാർക്ക് നൽകി വൻലാഭം കൊയ്യാമെന്ന ലക്ഷ്യത്തോടെയാണ് കഞ്ചാവ് എത്തിക്കുന്നത്.\nചില്ലറവിപണിയിൽ എത്തുമ്പോൾ അഞ്ചു ഗ്രാം അടങ്ങിയ ഒരു പൊതിക്ക് 500 രൂപ വരും. ഇപ്രകാരം പ്രവർത്തിക്കുന്ന സംഘത്തിന്റെ പ്രധാന കണ്ണിയാണ് സലീൽ. സംഘത്തിലെ മറ്റുള്ളവരെക്കുറിച്ച് എക്സൈസിന് വിവരം ലഭിച്ചിട്ടുണ്ട്.\nഒരാഴ്ചമുൻപ് മിനി ഊട്ടിയിൽനിന്ന് 400 ഗ്രാം കഞ്ചാവുമായി ഒരാളെ പിടികൂടിയിരുന്നു. ഇയാളിൽനിന്ന് ലഭിച്ച വിവരത്തിന്റെ അടിസ്ഥാനത്തിൽ ഒരാഴ്ചയായി സംഘത്തിന്റെ പ്രവർത്തനങ്ങൾ രഹസ്യമായി നിരീക്ഷിച്ചുവരികയായിരുന്നു.\nപ്രിവന്റീവ് ഓഫീസർമാരായ ടി.വി. ജ്യോതിഷ് ചന്ദ്, വി. കുഞ്ഞിമുഹമ്മദ്, ടി. ബാബുരാജൻ, വി. അരവിന്ദൻ, സിവിൽ എക്സൈസ് ഓഫീസർമാരായ വി.കെ. ഷംസുദ്ദീൻ, അച്യുതൻ, കൃഷ്ണൻ മരുതാടൻ, ടി.കെ. രാജേഷ്, എം. റാശിദ്, വനിതാ സിവിൽ എക്സൈസ് ഓഫീസർമാരായ വി. ജിഷ, ധന്യ, സലീന, ഡ്രൈവർ വി. ശശീന്ദ്രൻ എന്നിവരാണ് പ്രതിയെ പിടികൂടിയത്. സലീലിനെ മലപ്പുറം കോടതിയിൽ ഹാജരാക്കി റിമാൻഡ് ചെയ്തു.


കണ്ണുകൾ തുടിക്കുന്നത് ആപത്തോ ഐശ്വര്യമോ…? - Oman Job Vacancy\nകണ്ണുകൾ തുടിക്കുന്നത് ആപത്തോ ഐശ്വര്യമോ…?\nകണ്ണുകൾ തുടിക്കുന്നത് ആപത്തോ ഐശ്വര്യമോ…? ശരീരത്തിന്റെ വിളക്കാണ് കണ്ണുകൾ. എല്ലാം അറിയുന്ന കണ്ണിനു ജീവിതത്തിൽ സംഭവിക്കുന്നത് മുൻകൂട്ടി കാണാനുള്ള കഴിവുണ്ട്. അതിനെ സൂചിപ്പിക്കുന്നതാണ് കണ്ണിന്റെ തുടിപ്പുകൾ എന്നാണ് പൊതുവെയുള്ള വിശ്വാസം. ആണുങ്ങൾക്ക് വലം കണ്ണ് തുടിച്ചാൽ ഐശ്വര്യമാണ്, എന്നാൽ ഇടം കണ്ണാണെങ്കിൽ ആപത്തും ആണ് ഫലം.\nസ്ത്രാകൾക്ക് ഇടം കണ്ണ് തുടിച്ചാൽ ഐശ്വര്യവും വലം കണ്ണ് തുടിച്ചാൽ ആപത്തുമാണ് ഫലത്തിൽ പറയുന്നത്. പെൺകുട്ടികൾക്ക് തുടർച്ചയായി ഇടം കണ്ണ് തുടിച്ചാൽ വിവാഹം നടക്കും. തുടർച്ചയായി തുടിക്കുന്നത് വലം കണ്ണാണെങ്കിൽ വൈധവ്യവും ആണ് ഫലം. കണ്ണിന്റെ തുടിപ്പും അതാത് ദിവസത്തെ ഫലവും തമ്മിലുള്ള ബന്ധം ചിന്തിക്കേണ്ട വസ്തുത തന്നെയാണ്.\nഎന്നാൽ ശാസ്ത്രീയമായി പറഞ്ഞാൽ കണ്ണിനു ചുറ്റുമുള്ള പേശികളുടെ ക്ഷീണാവസ്ഥയാണ് ഈ കണ്ണ് തുടിപ്പിന് കാരണം. തണുത്ത വെള്ളം കൊണ്ട് മുഖം കഴുകുകയോ അതുമല്ലെങ്കിൽ കുറച്ചുനേരം കണ്ണടച്ചു ഇരുന്നാൽ മാറാവുന്നതേ ഒള്ളു ഈ അവസ്ഥ. ശരീരത്തിന്റെയും കണ്ണിന്റെയും ക്ഷീണം, കാൽസ്യം പൊട്ടാസ്യം, വിറ്റാമിനുകൾ എന്നിവയുടെ കുറവ് എല്ലാം കണ്ണ് തുടിപ്പിന് കാരണമാകുന്നു.\nനിങ്ങളെ കൊല്ലാൻ വരെ കഴിവുള്ള 10 വിഷസസ്യങ്ങൾ…!!\nകോവലിന്റെ ഔഷധ ഗുണങ്ങൾ അറിഞ്ഞാൽ നിങ്ങൾ ഞെട്ടും…!!


പ്രതിരോധസേന പൂര്‍ണസജ്ജമെന്ന് ആന്റണി\nന്യൂഡല്‍ഹി: ഇന്ത്യന് പ്രതിരോധത്തിലെ ടാങ്ക് സേന അപര്യാപ്തമാണെന്ന വാര്‍ത്ത അഭ്യൂഹങ്ങള് മാത്രമെന്ന് പ്രതിരോധമന്ത്രി എ.കെ. ആന്റണി. എല്ലാ കാലത്തും ചില കുറവുകള് സേനയിലുണ്ടാകും. എന്നാല് പഴയ അവസ്ഥയുമായി താരതമ്യപ്പെടുത്തുമ്പോള് ഇന്ത്യന് സേന കൂടുതല് കരുത്തുറ്റതാണ്. മറ്റെല്ലാം അഭ്യൂഹങ്ങള് മാത്രമാണ്. ഏതു സാഹചര്യം നേരിടാനും രാജ്യം സുസജ്ജമാണ്- അദ്ദേഹം പറഞ്ഞു.\nരണ്ടുദിവസം നീളുന്ന വ്യോമസേനാ കമാന്‍ഡര് സമ്മേളനത്തിനിടെ മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം. നാലുദിവസം ഉപയോഗിക്കാനുള്ള വെടിക്കോപ്പുകളേ ഇന്ത്യന് സേനയുടെ സായുധ റെജിമെന്റുകളിലുള്ളൂ എന്ന വാര്‍ത്തയെക്കുറിച്ച് ചോദിച്ചപ്പോഴാണ് മന്ത്രി ഇങ്ങനെ പ്രതികരിച്ചത്.\nഎപ്പോഴും ചില അപര്യാപ്തതകള് ഉണ്ടാകും. അത് പരിഹരിക്കാനുള്ള ശ്രമവും നടക്കുന്നുണ്ട്. എല്ലാ ആവശ്യങ്ങളും നൂറുശതമാനം പരിഹരിക്കപ്പെടുമെന്ന് പ്രതീക്ഷിക്കാന് പാടില്ല- അദ്ദേഹം പറഞ്ഞു.\nപ്രധാനമന്ത്രി മന്‍മോഹന്‍സിങ്ങിന് ആയുധങ്ങളുടെ അപര്യാപ്തത ചൂണ്ടിക്കാണിച്ച് കരസേനാ മേധാവി വി.കെ. സിങ് അയച്ച കത്ത് പരസ്യമായതിനെത്തുടര്‍ന്നാണ് സേനയുടെ ആയുധശേഖരത്തെക്കുറിച്ചുള്ള അഭ്യൂഹങ്ങള് പരന്നത്. ഇതേക്കുറിച്ച് വിശദാംശങ്ങള് ആരായാന് പാര്‍ലമെന്റിന്റെ പ്രതിരോധ സ്റ്റാന്‍ഡിങ് കമ്മിറ്റി മൂന്ന് സേനാമേധാവികളോടും ഹാജരാകാന് ആവശ്യപ്പെട്ടിട്ടുണ്ട്. പ്രതിരോധ ഒരുക്കങ്ങള് വിശദീകരിക്കാനാണ് സേനാമേധാവികളോട് ആവശ്യപ്പെട്ടിരിക്കുന്നത്. എന്നാല് ഇതേക്കുറിച്ച് പ്രതികരിക്കാന് പ്രതിരോധമന്ത്രി തയ്യാറായില്ല. 'ഇക്കാര്യങ്ങള് ഞാനല്ല നിശ്ചയിക്കുന്നത്. ഇത് പാര്‍ലമെന്റ് സ്റ്റാന്‍ഡിങ് കമ്മിറ്റിയുടെ പരിധിയില്‍പെടുന്ന കാര്യങ്ങളാണ്''-അദ്ദേഹം പറഞ്ഞു.\nകഴിഞ്ഞ അഞ്ചുവര്‍ഷത്തിനുള്ളില് വ്യോമസേന നടത്തിയ സംഭരണത്തില് പ്രതിരോധമന്ത്രി സംതൃപ്തി പ്രകടിപ്പിച്ചു. 1.11 ലക്ഷം കോടി രൂപയ്ക്കുള്ള സംഭരണമാണ് ഇക്കാലത്ത് വ്യോമസേന നടത്തിയത്. നമ്മുടെ സായുധ ഒരുക്കങ്ങളെ ക്കുറിച്ച് പൂര്‍ണമായ ആത്മവിശ്വാസം രാജ്യത്തിനുണ്ട്. പുതിയ പല തയ്യാറെടുപ്പുകളും നാം നടത്തുന്നുണ്ട്. അതെല്ലാം സമീപഭാവിയില്‍ത്തന്നെ നടപ്പില് വരും-ആന്റണി പറഞ്ഞു. ഇന്ത്യ വാങ്ങിയ മിറാഷ് 2000 എന്ന ഫൈറ്റര് വിമാനങ്ങള് സംബന്ധിച്ച പ്രശ്‌നം കമാന്‍ഡര്‍മാരുടെ സമ്മേളനത്തില് ചര്‍ച്ചചെയ്യും


യുദ്ധം ജയിച്ചു വരുന്ന റസൂലിനെയും 'ബദ്‌രീങ്ങളെ'യും കാത്ത് മദീന മൂന്നു ദിവസമായി ക്ഷമ വെടിഞ്ഞ് കഴിയുകയാണ്. ജേതാക്കള് ഒറ്റക്കും കൂട്ടായും വന്നു തുടങ്ങി എന്ന് കേട്ടപ്പോള് ബന്ധുക്കളും സ്നേഹ ജനങ്ങളും അവരെ അഭിമാനാദരങ്ങളോടെ സ്വാഗതം ചെയ്യാന് മദീനാ പള്ളിയുടെ ചാരെ ഒരുങ്ങി എത്തി. കൂട്ടത്തില് ഉമ്മു റബീഅ എന്ന വിളിപ്പേരില് വിശ്രുതയായ അന്‍സ്വാരി വനിതയും ഉണ്ട്. പ്രായം വാര്‍ധക്യത്തിലേക്ക് കടന്നു തുടങ്ങിയ കൃശഗാത്രിയായ ഒരു സ്ത്രീ. പുത്രന് ഹാരിസയെ പ്രതീക്ഷിച്ചാണ് അവരുടെ നില്‍പ്പ്. പലരും വന്നു കഴിഞ്ഞിട്ടും ഹാരിസ വന്നു കാണാതായപ്പോള് ക്ഷമ നശിച്ച അവര് ഉത്കണ്ഠയോടെ അന്വേഷണം തുടങ്ങി: 'എന്റെ മോന് ഹാരിസ എവിടെ? നിങ്ങള് അവനെ കണ്ടോ?' ആരും ഒന്നും മിണ്ടുന്നില്ല. മോനെ അറിയാത്തതുകൊണ്ടാകുമോ? ഖസ്റജ് വംശത്തിലെ ബനൂഅദിയ്യില് ഉള്‍പ്പെട്ട, സുറാഖയുടെ മകനായ ഹാരിസയെ അവരാരും അറിയാഞ്ഞിട്ടല്ല. അവര്‍ക്കെല്ലാവര്‍ക്കും അവനെ വളരെ നല്ല പരിചയമുണ്ട്. അവനുമായി ഉറ്റ സ്നേഹബന്ധവും ഉണ്ട്.\nനബിതിരുമേനിയുടെ ചുറ്റുമായി സദാ കാണാറുള്ള ചുറുചുറുക്കുള്ള യുവാവ്. യുവാവെന്ന് വെച്ചാല് പ്രായം യുവത്വത്തിലേക്ക് കടക്കുന്നേയുള്ളൂ. നബിതിരുമേനിയുടെ ആഗമനത്തിന്റെ ആഹ്ലാദാരവങ്ങള്‍ക്കിടെ അവന് സോത്സാഹം മുസ്ലിമായി. തുടര്‍ന്ന്, നബിതിരുമേനിയുടെ അടുത്ത് ശിഷ്യത്വം നേടി. നിരവധി ഇതര വിശിഷ്ട ഗുണങ്ങള് കൊണ്ടുകൂടി, അന്നുതൊട്ടേ എല്ലാവരുടെയും ശ്രദ്ധാപാത്രമായിരുന്നു ഹാരിസ ബ്‌നു സുറാഖ. പോരാത്തതിന്, റസൂലിന്റെ അരുമ സേവകനായ അനസുബ്നു മാലിക്കിന്റെ പിതൃസഹോദരീ പുത്രന് കൂടിയാണ് ഹാരിസ. പ്രായം അനസിനേക്കാള് നാലഞ്ച് വയസ്സ് കൂടും.\nപ്രത്യേകം എടുത്തു പറയേണ്ട കാര്യം, ഹാരിസക്ക് മാതാവിനോടുള്ള സ്നേഹമാണ്. അവര്‍ക്ക് തിരിച്ച് ഹാരിസയോടും. അഗാധമായ ഈ മാതൃ-പുത്രസ്നേഹം മദീനയിലെ കൊച്ചു ഇസ്ലാമിക സമൂഹത്തെ ഒന്നാകെ വിസ്മയിപ്പിച്ചിരുന്നു.\nനിരന്തരമായ അന്വേഷണങ്ങള്‍ക്കിടയിലും, ഉമ്മുറബീഅയുടെ മനസ്സില് ആ രംഗം മായാതെ നിന്നു. തന്റെ ജീവിതത്തിന്റെ ഏക അവലംബമായ ഹാരിസയെ നിറമിഴികളോടെ യാത്രയാക്കിയ രംഗം.\nപെട്ടെന്നാണ് ഹാരിസ വന്നു കെട്ടിപ്പിടിച്ചു കൊണ്ടു പറഞ്ഞത്: 'ഉമ്മാ, റസൂല് ഏതോ അടിയന്തര കാര്യത്തിന് ആളുകളെ സംഘടിപ്പിക്കുന്നുണ്ട്. പെട്ടെന്ന് പുറപ്പെടാന് കഴിയുന്ന ആളുകളെ മാത്രമേ സ്വീകരിക്കുന്നുള്ളൂ. അത്യാവശ്യമായി ഒന്ന് വീട്ടില് വന്നു പോകേണ്ടവരെയോ, വീട്ടിലുള്ള ആയുധമെടുത്തു കൊണ്ടുവരാന് സാവകാശം ചോദിക്കുന്നവരെയോ പോലും ഒഴിവാക്കുകയാണ്. എനിക്ക് ഒരുങ്ങാന് ഒന്നുമില്ല, ഞാന് റസൂലിന്റെ കൂടെ പോകട്ടെ.'\n'മോനേ നീ പോയാല്.....' അവന് വാചകം പൂര്‍ത്തിയാക്കാന് തന്നെ അനുവദിച്ചില്ല. റസൂല് പുറപ്പെടുന്നത്, ഇസ്ലാമിക ജിഹാദിന്റെ ഭാഗമായാണെന്ന് അവനെ പോലെ തനിക്കും ദൃഢബോധ്യമുണ്ടായിരുന്നു. അതിനാല് താന് തന്നെ പടച്ചട്ട അണിയിച്ചു പറഞ്ഞയച്ചു.\nഹാരിസയുടെ മാതാവ് തന്റെ അന്വേഷണം തുടര്‍ന്നു. അപ്പോള് കൂട്ടത്തിലൊരാള് പറഞ്ഞു: 'ഹാരിസ ഈ കൂട്ടത്തില് ഇല്ല. അവന് കൊല്ലപ്പെട്ടു.'\n'എന്ത് അവന് രക്തസാക്ഷിയായോ?'\n'രക്തസാക്ഷി എന്നു പറയാന് പറ്റില്ല. അവന് യുദ്ധത്തില് പങ്കെടുത്തിരുന്നില്ല.'\nആ മാതാവ് സ്തംഭിച്ചുനില്‍ക്കേ, അയാള് സംഭവം വിശദീകരിച്ചു: 'യുദ്ധം നടന്നതിന്റെ തലേ രാത്രി, മുസ്ലിംകളുടെ അധീനതയിലുണ്ടായിരുന്ന ജലശേഖരത്തില് നിന്ന് വെള്ളം മുക്കി, ആര്‍ക്കൊക്കെയോ എത്തിച്ചു കൊടുക്കാനും, രംഗനിരീക്ഷണത്തിനും പോയ ഹാരിസ, സ്വയം വെള്ളം കുടിച്ചുകൊണ്ടിരിക്കെ, ശത്രുപക്ഷത്തു നിന്ന് വന്ന അമ്പ് ചങ്കിലേറ്റു മരിക്കുകയായിരുന്നു.'\nഈ വിവരണം ആ മാതാവിനെ തെല്ലൊന്നുമല്ല അസ്വസ്ഥയാക്കിയത്. അവര് കണ്ണീരോടെ തിരുമേനിയെ സമീപിച്ചു ചോദിച്ചു: 'തിരുദൂതരേ, എന്റെ മോന് രക്തസാക്ഷിയല്ലേ? അവനു സ്വര്‍ഗത്തില് രക്തസാക്ഷികളുടെ പദവി ലഭിക്കില്ലേ?' റസൂല് പറഞ്ഞു: 'ഉറപ്പായും, ഹാരിസക്ക് ലഭിക്കുക ഒരു സാധാരണ സ്വര്‍ഗത്തോപ്പ് അല്ല. ഏറ്റവും ഉത്കൃഷ്ടങ്ങളായ നിരവധി സ്വര്‍ഗീയ ആരാമങ്ങള് ആണ്.' ആ മാതാവിനു മറ്റൊന്നും ആവശ്യമുണ്ടായിരുന്നില്ല. അവര് കണ്ണീരൊപ്പി.\nഅല്ലാഹുവിങ്കല് സ്വീകാര്യമായ ഒരു സല്‍ക്കാര്യത്തിലുള്ള പങ്കാളിത്തം തന്നെ ആനന്ദദായകമാണ്. അതില് ഒന്നാം സ്ഥാനത്തെത്താനായാലോ! ബദ്റിലെ രക്തസാക്ഷ്യത്തിലുള്ള ഒന്നാം സ്ഥാനമാണ് പ്രവാചകനെയും സ്വന്തം മാതാവിനെയും ഉള്ളഴിഞ്ഞ് സ്നേഹിച്ച, എന്നും പൊരുതുന്ന യുവത്വത്തിന്റെ ആവേശമായ ഹാരിസ ബ്‌നു സുറാഖ നേടിയെടുത്തത്. ബദ്റിന് ഒരു ആവര്‍ത്തനം ഇല്ലല്ലോ. അതിനാല് ലോകാന്ത്യം വരെ ആ പ്രഥമസ്ഥാനം ആരാലും മറികടക്കപ്പെടുകയില്ല, തീര്‍ച്ച.


'ഇത് ഒരു പുതിയ പുലരി';യാത്രക്കാരെ സ്വാഗതം ചെയ്ത് കൊച്ചി മെട്രോ (ചിത്രങ്ങള്) - Samakalika Malayalam\n'ഇത് പുതിയ പുലരി';യാത്രക്കാരെ സ്വാഗതം ചെയ്ത് കൊച്ചി മെട്രോ (ചിത്രങ്ങള്)\nBy സമകാലിക മലയാളം ഡെസ്‌ക് | Published: 07th September 2020 10:20 AM |\nLast Updated: 07th September 2020 10:20 AM | A+A A- |\nകൊച്ചി: കോവിഡിനെ തുടര്‍ന്ന് നിര്‍ത്തിവെച്ച കൊച്ചി മെട്രോ നീണ്ട അഞ്ചുമാസത്തെ ഇടവേളയ്ക്ക് ശേഷം സര്‍വീസ് പുനരാരംഭിച്ചു. കോവിഡ് മാനദണ്ഡങ്ങള് പാലിച്ച് ഇന്ന് രാവിലെ ഏഴുമണി മുതലാണ് സര്‍വീസുകള് പുനരാരംഭിച്ചത്. പേട്ടയിലേക്ക് നീട്ടിയ മെട്രോ ലൈനിന്റെ ഉദ്ഘാടനവും ഇന്ന് നടക്കും. കൊച്ചിയുടെ വികസന കുതിപ്പില് നിര്‍ണായകമായ കൊച്ചി മെട്രോ, യാത്രക്കാരെ ട്വിറ്ററിലൂടെ സ്വാഗതം ചെയ്തു.\n'ഇത് ഒരു പുതിയ പുലരിയാണ്. പുതിയ ദിനമാണ്. ഞങ്ങള്‍ക്ക് സന്തോഷം തോന്നുന്നു. കൊച്ചി മെട്രോയില് എല്ലാവര്‍ക്കും സുരക്ഷിതമായ യാത്ര നേരുന്നു'- ഇതാണ് യാത്രക്കാരെ സ്വാഗതം ചെയ്ത് കൊണ്ട് കൊച്ചി മെട്രോ ട്വിറ്ററില് കുറിച്ച വരികള്. ഇതോടൊപ്പം യാത്രകരുടെ വരവ് അറിയിച്ച് ചിത്രങ്ങളും കൊച്ചി മെട്രോ പങ്കുവെച്ചിട്ടുണ്ട്.\nപേട്ടയിലേക്ക് നീട്ടിയ മെട്രോ ലൈനിന്റെ ഉദ്ഘാടനം ഇന്ന് ഉച്ചയ്ക്ക് വീഡിയോ കോണ്‍ഫറന്‍സിംഗിലൂടെ മുഖ്യമന്ത്രി പിണറായി വിജയന് നിര്‍വഹിക്കും. ഉച്ചയ്ക്കു 12നാണ് ചടങ്ങ്. കേന്ദ്രമന്ത്രി ഹര്‍ദീപ് സിങ് പുരിയും ഓണ്‍ലൈന് ചടങ്ങിന് അധ്യക്ഷനായിരിക്കും. ഇരുവരും ചേര്‍ന്നു സര്‍വീസ് ഫ്‌ലാഗ് ഓഫ് ചെയ്യും. ഇതോടെ ആലുവ മുതല് പേട്ട വരെയുളള കൊച്ചി മെട്രോയുടെ ഒന്നാം ഘട്ടം ഇന്ന് യാഥാര്‍ഥ്യമാകും.\nപേട്ടവരെ സര്‍വീസ് നീളുന്നതോടെ 22 സ്‌റ്റേഷനുകളുമായി മെട്രോ ദൂരം 24.9 കിലോമീറ്ററാകും. ഇന്നും നാളെയും രാവിലെ ഏഴു മണി മുതല് ഉച്ചയ്ക്ക് 12 വരെയും ഉച്ചയ്ക്ക് രണ്ടു മണി മുതല് രാത്രി 8 വരെയും 10 മിനിറ്റ് ഇടവേളയില് സര്‍വീസുണ്ടാകും. തുടര്‍ന്നുള്ള ദിവസങ്ങളില് സര്‍വീസ് രാവിലെ7മുതല് രാത്രി9വരെയായിരിക്കും. അവസാന ട്രെയിന് ആലുവ, തൈക്കൂടം സ്‌റ്റേഷനുകളില് നിന്നു രാത്രി 9നു പുറപ്പെടും. 10 മിനിറ്റ് ഇടവേളയില് സര്‍വീസ്. ഞായറാഴ്ച സര്‍വീസ് രാവിലെ 8 മുതല് മാത്രം.\nസര്‍വീസ് കൊച്ചി മെട്രോ


മോദി സര്‍ക്കാരിന്‍റെ ജനദ്രോഹ നയങ്ങള്‍ക്കെതിരെ കോണ്‍ഗ്രസിന്‍റെ ‘മഹാറാലി’ ഇന്ന് ; ശക്തമായ താക്കീതാകാന് ലക്ഷങ്ങള് പങ്കെടുക്കുന്ന റാലി – Jaihind TV\nമോദി സര്‍ക്കാരിന്‍റെ ജനദ്രോഹ നയങ്ങള്‍ക്കെതിരെ കോണ്‍ഗ്രസിന്‍റെ ‘മഹാറാലി’ ഇന്ന് ; ശക്തമായ താക്കീതാകാന് ലക്ഷങ്ങള് പങ്കെടുക്കുന്ന റാലി\nജയ്പൂര് : വിലക്കയറ്റം അടക്കമുള്ള മോദി സര്‍ക്കാരിന്‍റെ ജനദ്രോഹ നയങ്ങള്‍ക്കെതിരെ എഐസിസി സംഘടിപ്പിക്കുന്ന ‘മഹാറാലി’ക്ക് രാജസ്ഥാന്‍റെ തലസ്ഥാനമായ ജയ്പൂര് ഒരുങ്ങിക്കഴിഞ്ഞു. രാഹുല് ഗാന്ധിയുടെ നേതൃത്വത്തില് ഇന്ന് 12 മണിക്ക് നടക്കുന്ന റാലി മോദി സര്‍ക്കാരിന്‍റെ ജനദ്രോഹ ഭരണത്തിനെതിരായ ശക്തമായ താക്കീതാകും.\nരാജസ്ഥാന് തലസ്ഥാനമായ ജയ്പൂരിലെ വിദ്യാനഗര് സ്റ്റേഡിയത്തിൽ നിന്നാണ് മഹാറാലിക്ക് തുടക്കം കുറിക്കുക. സംഘടനാചുമതലയുള്ള എഐസിസി ജനറല് സെക്രട്ടറി കെസി വേണുഗോപാല് എംപി രാത്രി വൈകി റാലി നടക്കുന്ന ജയ്പൂരിലെ വിദ്യാനഗര് സ്റ്റേഡിയത്തിലെത്തി ഒരുക്കങ്ങള് വിലയിരുത്തി. രാജസ്ഥാന്‍റെ ചുമതലയുള്ള ഐഐസിസി ജനറല് സെക്രട്ടറി അജയ്മാക്കന്, ജനറല് സെക്രട്ടറിമാരായ രണ്‍ദീപ് സിംഗ് സുര്‍ജേവാല, മനീഷ് ഛത്രത്ത് എന്നിവരും ഒപ്പമുണ്ടായിരുന്നു. കേരളത്തില് നിന്ന് അടക്കം വിവിധ സംസ്ഥാനങ്ങളില് നിന്നായി ലക്ഷക്കണക്കിന് പേര് റാലിയില് പങ്കെടുക്കും.\nചിത്രം: എഐസിസി ജനറല് സെക്രട്ടറി കെസി വേണുഗോപാല് എംപിയുടെ നേതൃത്വത്തില് ഒരുക്കങ്ങള് വിലയിരുത്തുന്നു\nനരേന്ദ്ര മോദി സർക്കാരിന് നൽകുന്ന ശക്തമായ താക്കീതാവും കോൺഗ്രസിന്‍റെ മഹാ റാലിയെന്ന് എഐസിസി ജനറൽ സെക്രട്ടറി കെസി വേണുഗോപാൽ എംപി പറഞ്ഞു. ഏറ്റവും വലിയ ആവേശമാണ് കാണാന് കഴിയുന്നതെന്നും ലക്ഷക്കണക്കിന് ആളുകള് വിവിധ സംസ്ഥാനങ്ങളില് നിന്നായി റാലിയില് പങ്കെടുക്കാന് ഒഴുകിയെത്തുമെന്നും അദ്ദേഹം പറഞ്ഞു.\n‘കോണ്‍ഗ്രസ് പ്രവര്‍ത്തകസമിതിയംഗങ്ങളും മുഖ്യമന്ത്രിമാരും അടക്കമുള്ള വന് നേതൃനിര തന്നെ പരിപാടിയില് പങ്കെടുക്കാന് എത്തിച്ചേരുന്നുണ്ട്. സാധാരണക്കാര് വിലക്കയറ്റംകൊണ്ട് ദുരിതത്തിലായിരിക്കുകയാണ്. വിലക്കയറ്റം നിയന്ത്രിക്കാന് യാതൊരു നടപടിയും മോദി സര്‍ക്കാര് സ്വീകരിക്കുന്നില്ല. ജനങ്ങളെ കഷ്ടപ്പെടുത്തുന്ന നയങ്ങളാണ് മോദി സര്‍ക്കാരിന്‍റേത്. വിലക്കയറ്റം കൊണ്ട് പൊറുതിമുട്ടുന്ന ജനങ്ങള്‍ക്ക് ആശ്വാസം നല്‍കണം എന്നാവശ്യപ്പെട്ടുകൊണ്ട് നരേന്ദ്ര മോദി സര്‍ക്കാരിന് നല്‍കുന്ന ശക്തമായ താക്കീതായിരിക്കും ഈ റാലി. ‘ – കെസി വേണുഗോപാല് എംപി പറഞ്ഞു.\nയാതൊരു കാരണവുമില്ലാതെയാണ് ഡല്‍ഹിയില് നടത്താന് നിശ്ചയിച്ചിരുന്ന റാലിക്ക് അനുമതി നിഷേധിച്ചതെന്ന് കെസി വേണുഗോപാല് എംപി കുറ്റപ്പെടുത്തി. നരേന്ദ്ര മോദി സര്‍ക്കാറിന്‍റെ ഭരണത്തിന് കീഴില് രാജ്യത്ത് വര്‍ധിച്ച് വരുന്ന വിലക്കയറ്റത്തിനെതിരെ സംസ്ഥാന തലങ്ങളില് നവംബര് 14 മുതല് കോണ്‍ഗ്രസ് ജന ജാഗരണ് അഭിയാന് എന്ന പേരില് ബഹുജന പ്രക്ഷോഭം സംഘടിപ്പിച്ചുവരുന്നുണ്ട്. ഇതിന്‍റെ ഭാഗമായാണ് ജയ്പൂരിലെ മഹാറാലി. ഇതിന് ശേഷവും ജന ജാഗരണ് അഭിയാന് തുടരുമെന്നും കെസി വേണുഗോപാല് എംപി വ്യക്തമാക്കി.\nപൂര്‍ണ്ണമായും കൊവിഡ് മാനദണ്ഡങ്ങള് പാലിച്ചായിരിക്കും റാലി സംഘടിപ്പിക്കുകയെന്ന് രാജസ്ഥാന് പ്രദേശ് കോണ്‍ഗ്രസ് കമ്മിറ്റി പ്രസിഡന്‍റ് ഗോവിന്ദ് സിംഗ് ദൊതാസ്ര വ്യക്തമാക്കി. കസേരകള് കൃത്യമായ അകലത്തിലാണ് ക്രമീകരിച്ചിരിക്കുന്നത്. താപനില പരിശോധനയ്ക്ക് പുറമെ മാസ്ക്, സാനിറ്റൈസര് തുടങ്ങിയവ ഉറപ്പാക്കുകയും ചെയ്യും.


‘ഫയലുകള് മനപ്പൂര്‍വം വെെകിപ്പിക്കില്ല’; മലപ്പുറത്ത് സര്‍ക്കാര് ...\n‘ഫയലുകള് മനപ്പൂര്‍വം വെെകിപ്പിക്കില്ല’; മലപ്പുറത്ത് സര്‍ക്കാര് ഉദ്യോഗസ്ഥരുടെ പ്രതിജ്ഞ\nആന്തൂർ സംഭവത്തിന്റെ പശ്ചാത്തലത്തിൽ, ജില്ലയിലെവിടെയും സമാന സംഭവങ്ങൾ ആവർത്തിക്കാതിരിക്കാൻ ജില്ലാ കളക്ടറുടെ നേൃത്വത്തിലാണ് പരിപാടി സംഘടിപ്പിച്ചത്.\n02 Jul, 2019 at 03:14 PM\nചുവപ്പ് നാടയിൽ കുരുക്കി ഫയലുകൾ മനപ്പൂർവ്വം വൈകിപ്പിക്കില്ലെന്ന് മലപ്പുറത്തെ സർകാർ ഉദ്യോഗസ്ഥരുടെ പ്രതിജ്ഞ. ആന്തൂരിലെ വ്യവസായി ആത്മഹത്യ ചെയ്തതിന്റെ പശ്ചാത്തലത്തിലാണ് പ്രതിജ്ഞ. ജില്ലാ കളക്ടറുടെ നിർദേശ പ്രകാരം മലപ്പുറം ജില്ലയിലെ വിവിധ സര്‍ക്കാര് സ്ഥാപനങ്ങളിലെ ജീവനക്കാര് ഓഫിസുകളില് ഒത്തു ചേര്‍ന്നാണ് അഴിമതി വിരുദ്ധ പ്രതിജ്ഞയെടുത്തത്.\nരാവിലെ കൃത്യം പതിനൊന്ന് മണി കഴിഞ്ഞ് 11 മിനുട്ട് സമയത്താണ് ജില്ലയിലെ എല്ലാ സർക്കാർ ഓഫീസുകളിലെയും ജീവനക്കാർ അതത് ഓഫീസുകളിൽ ഒത്തുകൂടി അഴിമതി വിരുദ്ധ പ്രതിജ്ഞയെടുത്തത്. ചുവപ്പ് നാടയിൽ കുരുക്കി ഒരാളുടെയും ഫയലുകൾ മനപ്പൂർവ്വം വൈകിപ്പിക്കില്ലെന്നാണ് ഉദ്യോഗസ്ഥരുടെ പ്രതിജ്ഞ.\nആന്തൂർ സംഭവത്തിന്റെ പശ്ചാത്തലത്തിൽ, ജില്ലയിലെവിടെയും സമാന സംഭവങ്ങൾ ആവർത്തിക്കാതിരിക്കാൻ ജില്ലാ കളക്ടറുടെ നേൃത്വത്തിലാണ് പരിപാടി സംഘടിപ്പിച്ചത്. ഓരോ ഫയലുകളും ഓരോ ജീവിതമാണെന്ന് ഓർമിപ്പിക്കുന്നതായിരുന്നു പ്രതിജ്ഞ.\nഅപേക്ഷകരോട് പാരിതോഷികങ്ങൾ ആവശ്യപ്പെടരുത്, മാന്യമായി പെരുമാറുക, ഫയൽ തീർപ്പാകാൻ വൈകുമെങ്കിൽ അതിന്റെ കാരണം അപേക്ഷകനെ അറിയിക്കുക തുടങ്ങിയവ സർക്കാർ ഉദ്യോഗസ്ഥർ സ്വയം ഉറപ്പ് വരുത്തണമെന്ന് കളക്ടർ നിർദ്ദേശം നൽകി. പ്രതിജ്ഞയ്ക്ക് ശേഷം പഞ്ചായത്തുകളില് കെട്ടിക്കിടക്കുന്ന ഫയലുകളില് നടപടി സ്വീകരിക്കുന്നതുമായി ബന്ധപ്പെട്ട് കളക്ട്രേറ്റിൽ യോഗം ചേർന്നു.\nകെട്ടിക്കിടക്കുന്ന ഫയലുകൾ സംബന്ധിച്ച കണക്ക് ഒരാഴ്ച്ചക്കകം സമർപ്പിക്കാൻ പഞ്ചായത്ത് - മുനിസിപ്പൽ സെക്രട്ടറിമാരോട് ജില്ല കളക്ടർ ആവിശ്യപ്പെട്ടിട്ടുണ്ട്\nMalappuramOathAnthoor IssueGovernment officers


Thu May 19 2022 18:10:34 GMT+0530 (India Standard Time)\nBY SRF19 Jun 2021 3:35 AM GMT\nSRF19 Jun 2021 3:35 AM GMT\nതിരുവനന്തപുരം: കൈറ്റ് വിക്ടേഴ്‌സ് ചാനല് വഴിയുള്ള സ്‌കൂള് ഡിജിറ്റല് ക്ലാസുകളുടെ റഗുലര് സംപ്രേഷണം തിങ്കളാഴ്ച മുതല്. ഇതിന്റെ ട്രയല് പൂര്‍ത്തിയായി.\nഡിജിറ്റല് സൗകര്യങ്ങളില്ലാത്ത വിദ്യാര്‍ഥികളുടെ കണക്കെടുപ്പു പൂര്‍ത്തിയായിട്ടില്ലെന്നാണ് വിദ്യാഭ്യാസ വകുപ്പ് അറിയിച്ചിട്ടുള്ളത്. ലോക്ഡൗണ് നിയന്ത്രണങ്ങള് മൂലം പൊതു പഠനകേന്ദ്രങ്ങള്‍ക്കുള്ള ക്രമീകരണവും പൂര്‍ത്തിയായിട്ടില്ല.\nസ്‌കൂളിലെ അധ്യാപകര്‍ക്ക് ഓണ്‍ലൈന് ക്ലാസ് എടുക്കാനുള്ള സ്വീറ്റ് പ്ലാറ്റ്‌ഫോം ജൂലൈയില് തുടങ്ങാനാണു ലക്ഷ്യമിട്ടിരുന്നത്. എന്നാല് ഇന്റര്‍നെറ്റ് സൗകര്യമുള്ള ഫോണോ കംപ്യൂട്ടറോ ഉറപ്പാക്കാതെ ഇതു തുടങ്ങാനാകില്ല. തുടക്കത്തില് ഇതു 10, 12 ക്ലാസുകാര്‍ക്കു മാത്രമാക്കി പരിമിതപ്പെടുത്തിയേക്കും.\nregular classes monday victers


'ഗണപതിക്കും' കൊമേഴ്‌സ് പരീക്ഷ നടത്തി ബീഹാര് യൂണിവേഴ്‌സിറ്റി\n05 October, 2017 11:26:44 AM\nപാറ്റ്‌ന : പരീക്ഷയ്ക്ക് കയറുമ്പോള് പലപ്പോഴും പരീക്ഷ നന്നായിരിക്കണേ എന്ന് പലരും പ്രാര്‍ത്ഥിക്കാറുണ്ട്. ദൈവം വന്ന് ഒന്നു പരീക്ഷ എഴുതി തന്നിരുന്നെങ്കിലെന്നു പോലും ആഗ്രഹിക്കാറുമുണ്ട്, പക്ഷേ ഒന്നുംനടക്കാറില്ല. എന്നാല് ഇത്തരത്തിലുള്ള അപൂര്‍വ്വമായ ഒരു അവസരമാണ് ബീഹാര് ലളിത് നാരായണ് മിഥില യുണിവേഴ്‌സിറ്റി കൃഷ്ണ കുമാര് റോയി എന്ന വിദ്യാര്‍ത്ഥിക്ക് യൂണിവേഴ്‌സിറ്റി നല്‍കിയിരിക്കുന്നത്.\nനെഹേര ജവഹര്‍ലാല് നെഹ്‌റു കോളേജിലെ ഒന്നാം വര്‍ഷ വിദ്യാര്‍ത്ഥിയായ കൃഷ്ണ കുമാര് പരീക്ഷ എഴുതാനായി യുണിവേഴ്‌സിറ്റിക്കു മുമ്പാകെ അപേക്ഷ നല്‍കി. കുറച്ചു ദിവസങ്ങള് കഴിഞ്ഞപ്പോള് യൂണിവേഴ്‌സിറ്റി കോളേജിലേക്ക് ഹാള്‍ടിക്കറ്റ് അയച്ചു. എന്നാല് ഹാള്‍ടിക്കറ്റ് കണ്ടപ്പോള് വലിയ ഞെട്ടലാണ് എല്ലാവര്‍ക്കും ഉണ്ടായത്. കൃഷ്ണ കുമാറിന്റെ ഫോട്ടോയ്ക്ക് പകരം ഗണപതിയുടെ ഫോട്ടോയായിരുന്നു ഹാള്‍ടിക്കറ്റില് ഉണ്ടായത്.\nഫോട്ടോയ്‌ക്കൊപ്പം അതിന്റെ അടിയില് ഗണേഷ് എന്ന പേരില് ഗണപതിയുടെ ഒപ്പും ഉണ്ടായിരുന്നു. ഒക്ടോബര് നാലിനായിരുന്നു കൃഷ്ണ കുമാറിന്റെ പരീക്ഷ ആരംഭിച്ചത്. ഇത് എഴുതാനായി ഒരു പാട് കഷ്ടപ്പാടുകളാണ് കുമാറിന് അനുഭവിക്കേണ്ടി വന്നത്. എന്നാല് തെറ്റ് സംഭവിച്ചു എന്ന് മനസ്സിലായിട്ടും പെട്ടെന്ന് ഹാള്‍ടിക്കറ്റ് തിരുത്തി നല്‍കാന് പോലും യൂണിവേഴ്‌സിറ്റി തയ്യാറായില്ല. കുറെ തവണ യൂണിവേഴ്‌സിറ്റി കയറി ഇറങ്ങിയപ്പോഴാണ് കുമാറിന് പ്രത്യേക ഹാള്‍ടിക്കറ്റ് ലഭിച്ചതും പരീക്ഷ എഴുതാന് സാധിച്ചതും.\nഓണ്‍ലൈന് വഴിയാണ് വിദ്യര്‍ത്ഥികള് പരീക്ഷക്കായുള്ള അപേക്ഷ സമര്‍പ്പിക്കുന്നത്. അതുകൊണ്ട് കുമാര് അപേക്ഷ നല്‍കിയപ്പോള് നെറ്റ് കഫേയില് നിന്നുമാണ് ഫോട്ടോയും ഒപ്പും മാറിയിട്ടുണ്ടാവുക എന്ന വിശദീകരണമാണ് ഹാള് ടിക്കറ്റില് ഫോട്ടോ മാറിയ സംഭവത്തില് യൂണിവേഴ്‌സിറ്റി അധികൃതര് നല്‍കിയത്\nയാത്രക്കാരുമായി പോയ ഇന്‍ഡിഗോ എയര്‍ലൈന്‍സ് ബസിന് തീ പിടിച്ചു\nഒഡീഷയിലും വടക്കന് ആന്ധ്രാപ്രദേശിലും ചുഴലിക്കാറ്റ് മുന്നിറിയിപ്പ്\nബിഷപ്പ് ഫ്രാങ്കോയെ രൂപതയുടെ ചുമതലയില് നിന്ന് നീക്കി; ആഗ്നലോ ഗ്രേഷ്യസ് പുതിയ ബിഷപ്പ്